നഗരത്തേക്കാള് ഹിമാലയന് മലനിരകളെ സ്‌നേഹിച്ച സംരംഭക - FUTURE KERALA - Daily on Business Economy and Society\nby വെബ് ഡെസ്ക്\t,\t22 April 2019\nയുവത്വത്തിന്റെ നിറവില് നില്‍ക്കുന്ന ഏതൊരു വ്യക്തിക്കും മെട്രോ നഗരങ്ങളിലെ ജീവിതം ഏറെ സന്തോഷം നല്‍കുന്ന ഒന്നാണ്. നൈറ്റ് ക്ലബുകളും പാര്‍ട്ടികളും സാങ്കേതികവിദ്യയോടടുത്ത് നില്‍ക്കുന്ന എല്ലാവിധ സൗകര്യങ്ങളോടും കൂടിയ മെട്രോ ലൈഫ് ഇന്നത്തെ തലമുറയിലെ ഏതൊരു വ്യക്തിയുടെയും ആഗ്രഹമാണ്. എന്നാല് ഇത്തരത്തിലുള്ള മെട്രോ ജീവിതം വേണ്ടെന്ന് വച്ച് ഹിമാലയന് മലനിരകളിലുള്ള സത്താല് പ്രവിശ്യയില് തന്റേതായ സംരംഭം പടുത്തുയര്‍ത്തിയാണ് ഉത്തരാഖണ്ഡ് സ്വദേശിനിയായ നിത്യ ബുദ്ധരാജ വ്യത്യസ്തയാകുന്നത്. മെട്രോനഗരത്തിന്റെ ചടുലതയെക്കാള് മഞ്ഞു പുതച്ചു കിടക്കുന്ന ഹിമാലയത്തിന്റെ സൗന്ദര്യമാണ് നിത്യയെ ആകര്‍ഷിച്ചത്. ബേബ്‌സ് കഫെ, നവീന്‍സ് ഇന് തുടങ്ങിയ രണ്ടു സംരംഭങ്ങളാണ് ഈ യുവസംരംഭക സത്താലില് വിനോദസഞ്ചാരികള്‍ക്കായി ഒരുക്കിയിരിക്കുന്നത്. ഇന്ത്യയുടെ ആത്മാവുറങ്ങുന്നത് ഗ്രാമങ്ങളിലാണ് എന്ന് വിശ്വസിക്കുന്ന നിത്യ, സത്താല് പ്രവിശ്യയിലെ 50 ലേറെ ഗ്രാമീണര്‍ക്ക് തൊഴില് നല്‍കുകയും ഗ്രാമത്തിലെ ഒരു വിദ്യാലയം ഏറ്റെടുക്കുകയും ചെയ്തു\nവ്യത്യസ്തമായി ചിന്തിക്കുകയും പ്രവര്‍ത്തിക്കുകയും ചെയ്യുന്ന യുവാക്കളിലാണ് ഇന്ത്യയുടെ ഭാവിയിരിക്കുന്നത് എന്ന് തെളിയിക്കുകയാണ് ഉത്തരാഖണ്ഡ് സ്വദേശിയായ നിത്യ ബുദ്ധരാജയുടെ സംരംഭക യാത്ര. മറ്റേതൊരു യുവതിയെയും പോലെ മാനേജ്‌മെന്റ് ബിരുദം നേടി, നഗരത്തിലെ മികച്ച ഒരു സ്ഥാപനത്തില് ജോലി നേടി തന്റെ കൊച്ചു കൊച്ചു ആഗ്രഹങ്ങളുടെ പൂര്‍ത്തീകരണവുമായി കഴിഞ്ഞുപോകേണ്ട ഒരു വ്യക്തിയായിരുന്നു നിത്യ. എന്നാല് ജീവിതത്തില് അല്പം റിസ്‌കെടുക്കാനും വ്യത്യസ്തമായി ചിന്തിക്കാനും നിത്യ തീരുമാനിച്ചതോടെ വിധി മറ്റൊന്നായി മാറി. ഇന്ന് ഇന്ത്യയിലെ വ്യത്യസ്തരായ നവാഗത സംരംഭകര്‍ക്കിടയില് വ്യത്യസ്തമായ മുഖമാണ് നിത്യ ബുദ്ധരാജ. യാത്രകള് ചെയ്യാന് ഏറെ ഇഷ്ടപ്പെടുന്ന നിത്യ തന്റെ സംരംഭ ജീവിതത്തിനായി തെരെഞ്ഞെടുത്തത് ഉത്തരാഖണ്ഡിലെ തണുത്തുറഞ്ഞ ഹിമാലയന് മലനിരകളാണ്.\nകേള്‍ക്കുന്നവര്‍ക്ക് അല്പം ആവേശവും ത്രില്ലും എല്ലാം നല്‍കുന്നതാണ് 26 കാരിയായ നിത്യയുടെ ജീവിതം. വിധി എല്ലാവര്‍ക്കും എന്തെങ്കിലും വ്യത്യസ്തമായ കാര്യങ്ങള് ജീവിതത്തില് പൂര്‍ത്തിയാക്കുന്നതിനായി കരുതി വച്ചിട്ടുണ്ടാകും എന്ന് വിശ്വസിക്കുന്ന നിത്യയുടെ ജീവിതം ഏറെ വ്യത്യസ്തത നിറഞ്ഞതായിരുന്നു.\nഉത്തരാഖണ്ഡില് ജനിച്ചു എങ്കിലും പഠനവും കോളെജ് ജീവിതവുമെല്ലാം നിത്യ പൂര്‍ത്തിയാക്കിയത് തിരക്കേറിയ ഡല്‍ഹി നഗരത്തിലായിരുന്നു. മാനേജ്‌മെന്റ് പഠനത്തിന് ശേഷം നഗരത്തിലെ മുന്‍നിര ഈവന്റ് മാനേജ്‌മെന്റ് സ്ഥാപനത്തില് നിത്യക്ക് ജോലി ലഭിച്ചു. തുടക്കത്തില് കൂട്ടുകാരും പാര്‍ട്ടികളും ആഘോഷങ്ങളുമൊക്കെയായി ജീവിതം ഏറെ രസകരമായിരുന്നു എങ്കിലും പിന്നീട് മടുപ്പ് ആരംഭിച്ചു. ഡല്‍ഹി നഗരത്തിലെ മാലിന്യ പ്രശ്‌നങ്ങളും വര്‍ധിച്ചു വരുന്ന ജനസംഖ്യയുമെല്ലാം നിത്യക്ക് തലവേദനയായി. ഏത് വിധേനയും ഡല്‍ഹിയില് നിന്നൊരു പലായനമാണ് പിന്നീട് നിത്യ ആഗ്രഹിച്ചത്.\nആശ്വാസം തേടിയുള്ള യാത്രകള്\nജോലി ലഭിച്ച് അധികം വൈകാതെ തന്നെ നിത്യ യാത്രകള് ചെയ്യാനാരംഭിച്ചു. തുടക്കത്തില് ജോലിയില് നിന്നും ഇടവേളയെന്ന പോലെയായിരുന്നു യാത്രകള്. എന്നാല് പിന്നീട്, നഗരത്തിന്റെ പിരിമുറുക്കത്തില് നിന്നുള്ള ഒളിച്ചോട്ടമായി. ഉത്തരാഖണ്ഡിലെ ഓരോ ചെറു ഗ്രാമങ്ങളും നിത്യ സന്ദര്‍ശിച്ചു. അങ്ങനെയാണ് നൈനിത്താളിനും ഭീംത്താളിനും ഇടക്കായി നിലകൊള്ളുന്ന സത്താല് പ്രവിശ്യയില് നിത്യയുടെ കണ്ണുകള് ഉടക്കുന്നത്. പ്രകൃതി രമണീയതകൊണ്ടും കാലാവസ്ഥയിലെ പ്രത്യേകതകൊണ്ടും വിനോദസഞ്ചാരികളെ ആകര്‍ഷിക്കുന്ന ഈ പ്രദേശം നിത്യയുടെ മനസ്സില് കയറിപ്പറ്റുന്നതിന് മറ്റൊരു കാരണം കൂടി ഉണ്ടായിരുന്നു.\nവര്‍ഷങ്ങള്‍ക്ക് മുന്‍പ് യാത്രാപ്രിയനായ നിത്യയുടെ പിതാവ് ഏറെ ആഗ്രഹിച്ചു വാങ്ങിയ ഭൂമിയാണ് സത്താല്. സത്താല് ഒരു കൊച്ചു ഗ്രാമമാണ്. ഒരു യാത്രയുടെ ഭാഗമായി അവിടെയെത്തിയ നിത്യയുടെ പിതാവ് നവീന്, ആ പ്രദേശത്തിന്റെ ഭംഗിയില് ഏറെ ആകൃഷ്ടനാകുകയും അവിടെ വളരെ മനോഹരമായ ഒരു കോട്ടേജ് പണിയുകയും ചെയ്തു. അവധിക്കാലം വിനിയോഗിക്കുന്നതിനായി കുടുംബത്തോടെ വന്നു താമസിക്കുക എന്നതായിരുന്നു അദ്ദേഹത്തിന്റെ പ്രധാന ലക്ഷ്യം. എന്നാല് കോട്ടേജിനോടനുബന്ധിച്ചുള്ള കുറച്ചു സ്ഥലം മാത്രം വാങ്ങിയ നവീനിനെ തേടി ഗ്രാമവാസികള് എത്തി. അവര് , അവരുടെ സ്ഥലം കൂടി വില്‍ക്കാന് തയ്യാറാണെന്നും വാങ്ങണമെന്നും ആവശ്യപ്പെട്ടു. മികച്ച ജീവിത സാഹചര്യങ്ങള് തേടി അടുത്തുള്ള ഗ്രാമത്തിലേക്ക് ചേക്കേറുകയായിരുന്നു അവരുടെ ലക്ഷ്യം. ആ കാലത്ത് അവിടെ ഭൂമിയുടെ ക്രയവിക്രയം വളരെ കുറവാണ്. ഈ സാഹചര്യത്തില് ഗ്രാമവാസികളുടെ നിര്‍ബന്ധത്തിനു വഴങ്ങി നവീന് ആ പ്രദേശം മുഴുവനായി വാങ്ങി. ചുരുക്കിപ്പറഞ്ഞാല് ഒരു ഗ്രാമം മുഴുവന് അദ്ദേഹത്തിന് സ്വന്തമായി.\nഅച്ഛന്റെ യാത്രാപ്രേമം അതെ പോലെയുള്ള മകള് നിത്യ ഒടുവില് കറങ്ങിത്തിരിഞ്ഞു സത്തലില് എത്തി. ഡല്‍ഹിയിലെ മികച്ച വരുമാനം ലഭിക്കുന്ന ജോലി ഉപേക്ഷിച്ച് സത്താലില് കുറച്ചുകാലം ഈ പ്രദേശത്ത് തങ്ങി. ആ കാലയളവിലാണ് ട്രെക്കിംഗിന്റെയും മറ്റും ഫോട്ടോകള് എടുത്ത് നിത്യ ഇസ്റ്റഗ്രാമില് ഇടുന്നത്. അതോടെ ആരധകര് ഏറെയായി. ട്രെക്കിംഗില് താല്പര്യം വര്‍ധിച്ചു. ഇത് പ്രകാരം ട്രെക്കിംഗുകള് സംഘടിപ്പിക്കുന്ന ഒരു കമ്പനിയുടെ ഭാഗമായി കുറച്ചു കാലം പ്രവര്‍ത്തിച്ചു. ആ സമയത്താണ്, യാത്രകള്‍ക്കൊപ്പം വ്യത്യസ്തങ്ങളായ സംരംഭങ്ങള് മനസിലുണ്ടാക്കുന്നത്. എന്നാല് നിത്യ ജോലി ചെയ്തിരുന്ന ആ സ്ഥാപനത്തിന് അധികം ആയുസ്സുണ്ടായിരുന്നില്ല. യാത്രാച്ചെലവുകളുടെ പ്രശ്‌നം, ആവശ്യത്തിന് സഞ്ചാരികളെ ലഭിക്കാത്ത അവസ്ഥ എന്നിവ മുന്‍നിര്‍ത്തി സ്ഥാപനം അടച്ചു പൂട്ടി. ആ അവസ്ഥയിലാണ് സ്വന്തമായി എന്തെങ്കിലും ചെയ്താലെന്താ എന്ന ചിന്ത നിത്യയുടെ മനസിലേക്ക് വരുന്നത്. എന്നാല് തീരുമാനമെടുക്കുന്നതിന് സമയമായിട്ടുണ്ടായിരുന്നില്ല.\nഗ്രാമത്തെ കൂടുതല് അടുത്തറിഞ്ഞ നാളുകള്\nഒരു ട്രെക്ക് ഓപ്പറേറ്റര് എന്ന റോളില് നിന്നും ഒരു വിനോദ സഞ്ചാര കേന്ദ്രത്തിന്റെ മാനേജര് എന്ന തലത്തിലേക്ക് നിത്യ ബുദ്ധരാജ മാറിയത് വളരെ പെട്ടെന്നായിരുന്നു. എന്നാല് ആ മാറ്റം നിത്യയിലെ സംരംഭകക്ക് പ്രചോദനമായെന്നു വേണം പറയാന്. ലിറ്റി എന്ന സ്ഥലത്തായിരുന്നു ജോലി ലഭിച്ചത്. വെള്ളം, വൈദ്യുതി എന്നിവക്ക് പോരായ്മയുള്ള പ്രദേശമായിരുന്നു അത്. കാര്യങ്ങള് മാനേജ് ചെയ്യുന്നതിനായി നിത്യ ഒരാള് മാത്രമാണുണ്ടായിരുന്നത്. വൈദ്യുതിയും, ഫോണും ഇന്റര്‍നെറ്റും ഒന്നും ഇല്ലാതെ ആ പ്രവിശ്യയില് ആറു മാസക്കാലം നിത്യ ജോലി ചെയ്തു. അതോടെ ഹിമാലയന് മലനിരകളില് ആരുടേയും പോയിന്‍തുണ കൂടാതെ ഒരു സ്ഥാപനം നടത്തിക്കൊണ്ട പോകാന് തനിക്കാകുമെന്ന ആത്മവിശ്വാസം നിത്യക്കുണ്ടായി.തുടര്‍ന്ന് ലിറ്റില് നിന്നും കസര്‍ദേവി എന്ന പ്രവിശ്യയിലേക്ക് പോയ നിത്യ അവിടെ നന്ദാദേവി ഹാന്‍ഡ്‌ലൂം സൊസൈറ്റിക്ക് നേതൃത്വം നല്‍കുകയും ഇതിലൂടെ 200 ല് പരം ഗ്രാമീണ വനിതകള്‍ക്ക് ജോലി നേടിക്കൊടുക്കുകയും ചെയ്തു.\nഇത്രയൊക്കെയായതോടെ, നഗരത്തിന്റെ ചടുലതയിലല്ല ഗ്രാമത്തിന്റെ നൈര്‍മല്യത്തിലാണ് തന്റെ ജീവിതത്തിന്റെ വിജയമിരിക്കുന്നത് എന്ന തിരിച്ചറിവ് നിത്യക്കുണ്ടായി.\nഅങ്ങനെ തന്റെ ഭാവി ജീവിതം ഉത്തരാഖണ്ഡിലെ മലനിരകളില് വിനിയോഫിക്കും എന്ന ചിന്തായിരിക്കുമ്പോഴാണ് , അവിചാരിതമായി പിതാവ് നവീന് ബുദ്ധരാജ മരണപ്പെടുന്നത്. അതോടെ കുടുംബത്തിന്റെ ഉത്തരവാദിത്വം നിത്യക്കായി. ഭര്‍ത്താവിന് ഏറെ ഇഷ്ടമുള്ള സത്താലില് ശിഷ്ടകാലം ജീവിക്കണം എന്നതായിരുന്നു നിത്യയുടെ അമ്മയുടെ ആഗ്രഹം. അങ്ങനെ ഒരൊറ്റ രാത്രികൊണ്ട് തന്റെ ജോലി ഉപേക്ഷിച്ച് സത്താലില് കുടുംബവുമായെത്തി നിത്യ. അമ്മക്ക് ഒരിക്കലും ഡല്‍ഹിയിലേക്ക് മടങ്ങിപ്പോകണമെന്ന ആഹ്രഹമുണ്ടായിരുന്നില്ല. അതിനാല് തന്നെ സത്താലില് തന്റെ ഔദ്യോഗിക ജീവിതം കെട്ടിപ്പടുത്തേ മതിയാകൂ എന്ന് നിത്യക്ക് മനസിലായി.\nകൃത്യമായി പറഞ്ഞാല് അഞ്ച് വര്‍ഷങ്ങള്‍ക്ക് മുന്‍പാണ് നിത്യ ഇത്തരമൊരു തീരുമാനത്തില് കുടുംബവുമൊത്ത് സത്താലില് എത്തുന്നത്. ഏകദേശം ഒരു വര്‍ഷക്കാലമെടുത്തു ആ പ്രദേശത്തെ രീതികളുമായി ഒന്ന് ചേര്‍ന്ന് വരാന്. വീട്ടാവശ്യത്തിനായുള്ള സാധനനാണ് വാങ്ങുന്നതിനായി കിലോമീറ്ററുകള് മഞ്ഞുപാളികളിലൂടെ സഞ്ചരിച്ച് അടുത്തുള്ള ടൗണില് എത്തണമായിരുന്നു. എന്നാല് ഒരു വര്‍ഷം കൊണ്ട് അതെല്ലാം നിത്യയുടെ ജീവിതചര്യയുടെ ഭാഗമായി മാറി.\nവരുമാനത്തിനുള്ള വഴിയായി ബേബ്‌സ് കഫെ\nസത്താലില് സ്ഥിരതാമസം ആരംഭിച്ച ശേഷം, അവിടുത്തെ ജീവിതരീതികളുമായി ചേര്‍ന്നപ്പോഴാണ് സംരംഭകത്വം എന്ന ആശയം നിത്യയുടെ മനസ്സില് പൂര്‍വാധികം ശക്തിയോടെ വരുന്നത്. വിനോദസഞ്ചാരികള് അധികമായി വരുന്ന ഒരു മേഖലയായി അപ്പോഴേക്കും സത്താല് മാറിയിരുന്നു. അതിനാല് ഈ സന്ദര്‍ഭം ശരിയായി വിനിയോഗിച്ച് സത്താലില് സഞ്ചാരികള്‍ക്കായി ഒരു കഫെയും ഗസ്റ്റ് ഹൌസും ആരംഭിക്കാനായിരുന്നു നിത്യയുടെ പദ്ധതി. പിതാവ് പണി കഴിപ്പിച്ച കോട്ടേജ് താമസസൗകര്യത്തിനായി വിനിയോയോഗിക്കാന് നിത്യ തീരുമാനിച്ചു. അമ്മയുടെ പേരിലാണ് കഫെ അആരംഭിച്ചത്. ;ബേബ്‌സ് കഫെ’. പിതാവിന്റെ പേരില് ഹോം സ്റ്റേ തുടങ്ങി, ‘നവീന്‍സ് ഗ്ലെന്’ എന്ന് പേരും നല്‍കി.\nവെള്ളം കിട്ടാന് ബുദ്ധിമുട്ടുള്ള പ്രദേശമായതിനാല് ഭൂഗര്‍ഭ ജലത്തിന്റെ ലഭ്യത ഉറപ്പു വരുത്തുന്നതിനായി രണ്ടു വര്‍ഷങ്ങള് കൊണ്ട് 7000 മരങ്ങളും നിത്യ നാട്ടു പിടിപ്പിച്ചു. കഫെയുടെ പൂര്‍ണമായ നടത്തിപ്പ് ചുമതല അമ്മയ്ക്കായിരുന്നു. വ്യത്യസ്തമായ രുചികളിലുള്ള ഭക്ഷ്യവസ്തുക്കള് ‘അമ്മ നിര്‍മിച്ചു. തുടക്കത്തില് നിത്യ മാത്രമായിരുന്നു ഇത്തരം പ്രവര്‍ത്തനങ്ങളില് ഏര്‍പ്പെട്ടിരുന്നത്. എന്നാല് പിന്നീട് അമ്മയും മുന്‍നിരയിലേക്ക് ഇറങ്ങുകയായിരുന്നു. സഞ്ചാരികള് ഒന്നിന് പുറകെ ഒന്നായി എത്താന് തുടങ്ങിയതോടെ നിത്യ കോട്ടേജുകളുടെ എണ്ണം വര്‍ധിപ്പിച്ചു. ഭക്ഷണം, താമസം, സൈറ്റ് വിസിറ്റ് തുടങ്ങിയ പാക്കേജുകളോട് കൂടി ആളുകളെ ഇവിടേക്ക് ആകര്‍ഷിക്കാന് കൂടി തുടങ്ങിയതോടെ പയ്യെ തിന്നാല് പനയും തിന്നാം എന്ന ചൊല്ല് അന്വര്‍ത്ഥമാക്കിക്കൊണ്ട് നിത്യ സംരംഭകലോകത്ത് തന്റേതായ ഇടം കണ്ടെത്തുകയായിരുന്നു.\nആളുകള് കൂടുതലായി നവീന്‍സ് ഗ്ലെന് തേടി എത്തിയതോടെ കഫേയിലെയും ഹോം സ്റ്റേയിലെയും കാര്യങ്ങള് ഒറ്റക്ക് കൈകാര്യം ചെയ്യാന് കഴിയില്ല എന്ന അവസ്ഥയിലായി നിത്യ. അതോടെ അടുത്തുള്ള ഗ്രാമവാസികളെ കൂടി ജോലിക്കെടുത്തു. കോട്ടേജിന്റെ നടത്തിപ്പ്, ഫാമിന്റെ മേല്‍നോട്ടം തുടങ്ങിയ കാര്യങ്ങള്‍ക്കാണ് കൂടുതലും ആളുകളെ എടുത്തത്. ഇതിലൂടെ അന്‍പതിലേറെ ഗ്രാമീണരായ വ്യക്തികള്‍ക്ക് സ്ഥിരവരുമാനം ലഭിച്ചു. മാത്രമല്ല, തന്റെ സ്ഥാപനം നില്‍ക്കുന്ന പ്രദേശത്തിന്റെ സാമൂഹികവും സാംസ്‌കാരികവുമായ വികസനം തന്റെ കൂടി ഉത്തരവാദിത്വമാണ് എന്ന് മനസിലാക്കിയ നിത്യ ബുദ്ധരാജ , ഗ്രാമത്തിലെ ഒരു വിദ്യാലയം ഏറ്റെടുക്കുകയും വിദ്യാഭ്യാസ സൗകര്യങ്ങള് മെച്ചപ്പെടുത്തുനനത്തിനു വേണ്ട സൗകര്യങ്ങള് ഒരുക്കി നല്‍കുകയും ചെയ്തു. ഇപ്പോള് സത്താല് എന്ന ഈ ഗ്രാമം നിത്യ ബുദ്ധരാജ എന്ന സംരംഭകയുടെ അഭിമാനത്തണലിലാണ്. ഇത് പോലെ വ്യത്യസ്തമായി ചിന്തിക്കുകയും കോടികള്‍ക്ക് മേല് മനസുഖത്തിനും സമൂഹത്തിന്റെ വികസനത്തിനും പ്രാധാന്യം നല്കുന്നവരുമായ സംരംഭകരെയാണ് വരുംകാല ഇന്ത്യക്കാവശ്യം എന്ന് തെളിയിക്കുന്നു നിത്യ ബുദ്ധരാജയുടെ സംരംഭജീവിതം.\nTags:\tHimalaya, women entrepreneur\nഅണ്ടര്-17 ലോകകപ്പ്: കൊച്ചിയെ മത്സര വേദിയായി ഫിഫ പ്രഖ്യാപിച്ചു\nഅഗസ്റ്റീനക്ക് പറയാനുണ്ട് ഒരു കുഞ്ഞുടുപ്പിന്റെ കഥ\nആദിത്യനാഥിന്റെ വികസനമുഖം: ഗൊരഖ്പൂരിന് പറയാനുള്ളത്\nഹെല്‍ത്തി ഹീറോ രജ്ബീര് സിങ് ശിവക്


കണ്ണീർപ്പെയ്ത്തിൽ സാന്ത്വനമായി രാഹുൽഗാന്ധി വയനാട് – Jaihind TV\nകണ്ണീർപ്പെയ്ത്തിൽ സാന്ത്വനമായി രാഹുൽഗാന്ധി വയനാട്\nകണ്ണീർപ്പെയ്ത്തിൽ സാന്ത്വനമായി രാഹുൽഗാന്ധി എം പിയുടെ വയനാട് സന്ദർശനം. ദുരന്തമുഖത്തുള്ള ആളുകൾ വലിയ പ്രതീക്ഷയോടെയും – ആശ്വാസത്തോടെയുമാണ് രാഹുലിന്‍റെ സന്ദർശനത്തെ എതിരേറ്റത്.\nമഴയും ഉരുൾപൊട്ടലും കനത്ത നാശം വിതച്ച പ്രദേശങ്ങളിൽ സമാശ്വാസമായും – സാന്ത്വനമായും രാഹുൽ ഗാന്ധിയെത്തി. ആദ്യ ദിവസം നിലമ്പൂരിലേയും, വണ്ടൂരിലേയും, ഏറനാടിലേയും ദുരിതാശ്വാസ ക്യാമ്പുകളിൽ സന്ദർശനം നടത്തിയ രാഹുൽ ഗാന്ധി രണ്ടാം ദിവസം കോഴിക്കോട് ജില്ലയിലെ താമരശ്ശേരി, വയനാട്ടെ മാനന്തവാടി, സുൽത്താൻ ബത്തേരി, കല്പറ്റ എന്നിങ്ങനെ വയനാട് പാർലമെന്റ് മണ്ഡലത്തിലെ7നിയമസഭാ മണ്ഡലങ്ങളിലും ആശ്വാസവുമായി എത്തി. താമരശ്ശേരി കൈതപ്പൊയിലിലെ ദുരിതാശ്വാസ ക്യാമ്പിലായിരുന്നു ആദ്യമെത്തിയത്. ദുരിതബാധിതർ ക്കിടയിലേക്കെത്തിയ രാഹുൽഗാന്ധിക്ക് മുന്നിൽ സർവ്വവും നഷ്ടപ്പെട്ടവർ മനസ്സ് തുറന്നു.\nതുടർന്ന് ചുരം കയറി വയനാട്ടിലേക്ക്. ഉരുൾപൊട്ടലിൽ 100 ഏക്കറിലധികം ഒലിച്ചുപോയ, 17 മനുഷ്യരുടേയും 30 ലധികം വീടുകളും മണ്ണിനടിയിലകപ്പെട്ട പുത്തുമല ദുരന്തബാധിത പ്രദേശം രാഹുൽ ഗാന്ധി സന്ദർശിച്ചു. പിന്നീട് മേപ്പാടിയിലെ ദുരിതാശ്വാസ ക്യാമ്പി ലെത്തിയ രാഹുൽ ഗാന്ധി അവിടത്തെ അന്തേവാസികൾക്ക് ആശ്വാസവും പുതു ജീവിതത്തിലേക്ക് പ്രതീക്ഷയും നൽകി. ഉച്ചക്ക് ശേഷം കലക്ട്രേറ്റിൽ അവലോകന യോഗം ചേർന്നു. പിന്നീട് കൽപ്പറ്റ മുണ്ടേരി യിലെ ദുരിതാശ്വാസ ക്യാമ്പ് അദ്ദേഹം സന്ദർശിച്ചു. മാനന്തവാടി പനമരം ഗവ. ഹൈസ്‌കൂളിലെ ദുരിതാശ്വാസ ക്യാമ്പിൽ 1600 അന്തേവാസികൾക്ക് പുറമെ നൂറുകണക്കിന് സമീപവാസികളും രാഹുലിനെ കാണാനെത്തി.\nതുടർന്ന്ദുരിതാശ്വാസ ക്യാമ്പിലുള്ളവർക്ക് രാഹുൽഗാന്ധി പുതപ്പും മറ്റും നൽകി. ചിലർ നിവേദനങ്ങെളും നൽകുകയുണ്ടായി. പിന്നീട് സുൽത്താൻ ബത്തേരിയിലെ മീനങ്ങാടിയിലെ ദുരിതാശ്വാസ ക്യാമ്പിലും രാഹുൽ ഗാന്ധി സന്ദർശനം നടത്തി. പ്രതിപക്ഷ നേതാവ് രമേശ് ചെന്നിത്തല, ഗജഇഇ പ്രസി. മുല്ലപ്പള്ളി രാമചന്ദ്രൻ, എ ഐ സി സി ജന. സെ. ഗഇ വേണുഗോപാൽ, എ ഐ സി സി സെക്രട്ടറി ഗഇ വേണുഗോപാൽ, ഡിസിസി പ്രസി. മാരായ കഇ ബാലകൃഷ്ണൻ ങഘഅ, ഠ സിദ്ദിഖ് എന്നിവർ രാഹുൽ ഗാന്ധിക്കൊപ്പം ദുരിതബാധിത മേഖലകൾ സന്ദർശിച്ചു.


Trika Plus in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Trika Plus upayogangal, dossge, parswafalangal, prayojanangal, prathipravarthanangal, munnariyippu\nTrika Plus വിവരങ്ങൾ\nTrika Plus നേട്ടങ്ങളും ഉപയോഗങ്ങളും- Trika Plus Benefits & Uses in Malayalam- Trika Plus nettangalum upayogangalum\nTrika Plus ഡോസേജും കഴിക്കേണ്ട വിധവും- Trika Plus Dosage & How to Take in Malayalam - Trika Plus dosagum kazhikkenda vidavum\nTrika Plus പാർശ്വഫലങ്ങൾ- Trika Plus Side Effects in Malayalam- Trika Plus paarswafalangal\nTrika Plus ബന്ധപ്പെട്ട മുന്നറിയിപ്പുകൾ- Trika Plus Related Warnings in Malayalam- Trika Plus bandhappeṭṭa munnaṟiyippukaḷ\nTrika Plus-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Trika Plus with Other Drugs in Malayalam- Trika Plus-nu marunnukaḷumāyulla theevra pravarthanam\nTrika Plus വൈരുദ്ധ്യങ്ങൾ- Trika Plus Contraindications in Malayalam- Trika Plus vairudyangal\nTrika Plus സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Trika Plus in Malayalam- Trika Plus sambandhichu pothuveyulla chodyangal\nTrika Plus ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Trika Plus Interactions with Food and Alcohol in Malayalam- Trika Plus bhakshnavum madyavumaayulla prathipravarthanangal\nTrika Plus നേട്ടങ്ങളും ഉപയോഗങ്ങളും - Trika Plus Benefits & Uses in Malayalam - Trika Plus nettangalum upayogangalum\nTrika Plus പിൻവരുന്നവ ചികിത്സിക്കാൻ ഉപയോഗിക്കുന്നു\nTrika Plus ഡോസേജും കഴിക്കേണ്ട വിധവും - Trika Plus Dosage & How to Take in Malayalam - Trika Plus dosagum kazhikkenda vidavum\nTrika Plus-ന്റെ ചേരുവകൾ - Trika Plus Active Ingredients in Malayalam - Trika Plus-nte cheruvakal\nTrika Plus പാർശ്വഫലങ്ങൾ - Trika Plus Side Effects in Malayalam - Trika Plus paarswafalangal\nTrika Plus ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nTrika Plus ബന്ധപ്പെട്ട മുന്നറിയിപ്പുകൾ - Trika Plus Related Warnings in Malayalam - Trika Plus bandhappeṭṭa munnaṟiyippukaḷ\nTrika Plus-ന്റെ ഉപയോഗം ഗർഭിണികൾക്കു സുരക്ഷിതമാണോ?\nTrika Plus ഗർഭകാലത്ത് മിതമായ പാർശ്വഫലങ്ങൾക്ക് കാരണമായേക്കാം. അതിന്റെ ദോഷഫലങ്ങൾ നിങ്ങൾക്ക് അനുഭവപ്പെടുന്നെങ്കിൽ ഉടനടി അതിന്റെ ഉപയോഗം നിറുത്തുക. ഡോക്ടറുടെ ഉപദേശം കൂടാതെ വീണ്ടും അത് കഴിക്കരുത്.\nTrika Plus-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീയാണെങ്കിൽ Trika Plus കഴിക്കുന്നതു മൂലം ഗുരുതരമായ പാർശ്വഫലങ്ങൾ ഉണ്ടായേക്കാം. ആവശ്യമെന്ന് ഡോക്ടർ പറയാത്തപക്ഷം Trika Plus കഴിക്കാൻ പാടുള്ളതല്ല.\nTrika Plus വൃക്കകളെ എങ്ങനെയാണ് ബാധിക്കുന്നത്?\nTrika Plus വൃക്ക-നു തികച്ചും സുരക്ഷിതമാണ്.\nTrika Plus കരളിനെ എങ്ങനെ ബാധിക്കുന്നു?\nTrika Plus നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nTrika Plus ഹൃദയത്തെ എങ്ങനെ ബാധിക്കുന്നു?\nTrika Plus-ന് ഹൃദയം-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nTrika Plus-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Trika Plus with Other Drugs in Malayalam - Trika Plus-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Trika Plus പിൻവരുന്ന മരുന്നുകളോടൊപ്പം ഉപയോഗിക്കരുത് -\nTrika Plus വൈരുദ്ധ്യങ്ങൾ - Trika Plus Contraindications in Malayalam - Trika Plus vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Trika Plus കഴിക്കരുത് -നിങ്ങളോട്\nTrika Plus സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Trika Plus in Malayalam - Trika Plus sambandhichu pothuveyulla chodyangal\nTrika Plus ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Trika Plus-നോട് ആസക്തി ഉണ്ടാകുന്നില്ല.\nTrika Plus കഴിച്ചശേഷം വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ അരുത്. അത് അപകടം വരുത്തിവെച്ചേക്കാം. കാരണം Trika Plus നിങ്ങളിൽ ഉറക്കം വരുത്തിയേക്കാം.\nഅതെ, Trika Plus ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nഅതെ, Trika Plus കഴിക്കുന്നതുകൊണ്ട് മാനസികരോഗങ്ങൾ ചികിത്സിക്കാൻ കഴിയും.\nTrika Plus ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Trika Plus Interactions with Food and Alcohol in Malayalam - Trika Plus bhakshnavum madyavumaayulla prathipravarthanangal\nആഹാരവും Trika Plus-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Trika Plus കഴിക്കുന്നത് ആരോഗ്യത്തിനു ഹാനികരമല്ല.\nമദ്യവും Trika Plus-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Trika Plus കഴിക്കുന്നത് അപകടം ചെയ്തേക്കാം.\nTrika Plus ന് പകരമുള്ള മറ്റു മരുന്നുകൾ എല്ലാം കാണുക - Substitutes for Trika Plus in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Trika Plus കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Trika Plus കഴിച്ചുവോ ?\nനിങ്ങൾ എത്രമാത്രം Trika Plus ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Trika Plus കഴിച്ചത്?\nനിങ്ങൾ എപ്പോഴാണ് Trika Plus ഉപയോഗിക്കുന്നത് ?


ഭൂമി ഉരുണ്ടതോ, പരന്നതോ? എവറസ്റ്റിന് മുകളില് നിന്നുളള സെല്‍ഫിക്കും പറയാനുണ്ട് -This Man's SelfieAtop The Everest Shuts Up Everyone Who Thinks The Earth Is Flat\nസമുദ്രോപരിതലത്തില് നിന്നും 8,848 മീറ്റര് ഉയരത്തിലുളള എവറസ്റ്റ് കൊടുമുടിയില് നിന്നാണ് സെല്‍ഫി എടുത്തിരിക്കുന്നത്\nഭൂമി ഉരുണ്ടതാണ്. അതിൽ ഒരു തർക്കവുമില്ല. ഭൂമി പരന്നതാണെന്ന് ആരെങ്കിലും വാദിച്ചാലും അല്ലെന്നു ശാസ്ത്രീയമായി തെളിയിക്കാൻ വ്യക്തവും ശക്തവുമായ തെളിവുകളുണ്ട്. ഉരുണ്ടിരിക്കുന്ന ഭൂമിയെ നഗ്നനേത്രങ്ങൾ കൊണ്ടു കണ്ട ബഹിരാകാശ സഞ്ചാരികൾ ജീവിച്ചിരിക്കുന്നുണ്ട്. ഭൂമിക്കു ചുറ്റും കറങ്ങുന്ന ഉപഗ്രഹങ്ങളും ബഹിരാകാശവാഹനങ്ങളുമൊക്കെ ഭൂമി ഉരുണ്ടതാണെന്നു തെളിയിക്കാൻ എത്ര ചിത്രങ്ങൾ വേണമെങ്കിലും തരും, വേണമെങ്കിൽ ലൈവായി കാണിച്ചുതരും. എന്നിട്ടും ഭൂമി പരന്നതാണെന്ന വാദം ഉയര്‍ത്തുന്നവരെ സങ്കടത്തിലാക്കാന് പോന്ന മറ്റൊരു ചിത്രമാണ് ഇപ്പോള് ചര്‍ച്ചാവിഷയം.\nറെഡിറ്റ് ഉപയോക്താവായ ഒരാളുടെ സെല്‍ഫിയാണ് ഭൂമി ഉരുണ്ടതാണെന്ന വാദത്തെ വീണ്ടും ഊട്ടിയുറപ്പിക്കുന്നത്. എവറസ്റ്റ് കൊടുമുടിക്ക് മുകളില് നിന്നും എടുത്ത ചിത്രത്തില് ഭൂമിയുടെ വക്രാകൃതി വ്യക്തമാണ്. ഭൂമി പരന്നതാണെന്ന് പറയുന്നവര്‍ക്കുളള മറുപടി എന്ന് പറഞ്ഞാണ് അദ്ദേഹം ചിത്രം പോസ്റ്റ് ചെയ്തിരിക്കുന്നത്. സമുദ്രോപരിതലത്തില് നിന്നും 8,848 മീറ്റര് ഉയരത്തിലുളള എവറസ്റ്റ് കൊടുമുടി ലോകത്തെ ഏറ്റവും ഉയരം കൂടിയ കൊടുമുടിയാണ്.\nതറയില് നില്‍ക്കുന്ന എല്ലാവര്‍ക്കും ഭൂമി പരന്നതായാണ് അനുഭവപ്പെടുന്നത്. ഭൂമി ഒരു ഡിസ്ക് ആയും സൂര്യനും നക്ഷത്രങ്ങളും നൂറ് കണക്കിന് കിലോമീറ്റര് അകലെ പൊങ്ങിക്കിടക്കുന്നതായും ആണ് റോബോത്താം അനുമാനിച്ചത്. Flat Earth Society യുടെ വിശ്വാസ പ്രകാരം ഭൂഗുരുത്വം എന്നത് ഒരു മിഥ്യയാണ്, ശൂന്യാകാശ പരിപാടി ഒരു തട്ടിപ്പാണ്.\nലളിതമായ നിരീക്ഷണങ്ങളില് നിന്ന് തന്നെ ഭൂമിയുടെ ആകൃതി ആയിരക്കണക്കിന് വര്‍ഷങ്ങള്‍ക്ക് മുമ്പ് കണ്ടെത്തിയതാണ്. അതിനെ പിന്‍തുണക്കുന്ന ധാരാളം തെളിവുകള് പിന്നീട് കണ്ടെത്തുകയും ചെയ്തിട്ടുണ്ട്. ഭൂഗുരുത്വം, സമയക്രമം, ജിപിഎസ്, ആകാശയാത്ര, സൌരയൂഥത്തിലെ മറ്റ് ഗ്രഹങ്ങളുടെ ടെലസ്കോപ്പ് ചിത്രങ്ങള്, ഇതെല്ലാം ഭൂമി ഉരുണ്ടതാണെന്ന് വ്യക്തമാക്കുന്നു.\nTags: Earth, selfie, Viral Photo\nഒറ്റക്കാലില് റെയ്‌നയുടെ തകര്‍പ്പന് ക്യാച്ച്; മഞ്ഞയില് അക്കൗണ്ട് തുറന്ന് ഹര്‍ഭജന്, വീഡിയോ\n‘ഭൂമിയുടെ അവകാശികള്’; കൃത്രിമ കാല് കൈത്താങ്ങായ ജീവികളുടെ 12 ചിത്രങ്ങള്\n’10 ദിവസത്തിനുളളില് ഭൂമിയില് അദൃശ്യ ഗ്രഹം വന്നിടിക്കും’; അന്ത്യം അടുത്തെന്ന് ലോകാവസാന പ്രവചനം\nഭൂമി വീണ്ടും പിളരുന്നു? എട്ടാമത്തെ വൻകരയുടെ പിറവിയെന്ന് ഭൗമശാസ്ത്രജ്ഞർ\nതെരുവില് അലയുന്ന സ്ത്രീയ്ക്ക് ഭക്ഷണമൂട്ടി ട്രാഫിക് പൊലീസുകാരന്\nഭൂമി ഒരു തീഗോളമായി മാറും: കുടിയേറേണ്ട ‘കോളനികളെ’ കുറിച്ച് സ്റ്റീഫന് ഹോക്കിംഗ് പറഞ്ഞത്


ഗോരഖ്പൂരില് 63 കുട്ടികള് മരിച്ച സംഭവം; യോഗി ആദിത്യനാഥ് രാജി വെയ്ക്കണമെന്ന് കോണ്‍ഗ്രസ് | The Indian Telegram\nയുപിയിലെ ഗോരഖ്പുരിലെ ബിആർഡി സർക്കാർ മെഡിക്കൽ കോളജ് ആശുപത്രിയിൽ 63 കുട്ടികള് മരിച്ച സംഭവത്തില് യോഗി ആദിത്യനാഥ് രാജി വെയ്ക്കണമെന്ന് കോണ്‍ഗ്രസ്. കോണ്‍ഗ്രസ് രാജ്യസഭാ നേതാവ് ഗുലാം നബി ആസാദിന്റെ നേതൃത്വത്തില് കോണ്‍ഗ്രസ് സംഘം ഗോരഖ്പൂര് ആശുപത്രി സന്ദര്‍ശിച്ചു. കുട്ടികളുടെ മരണത്തില് അഗാദദുഖം രേഖപ്പെടുത്തിയ രാഹുല് ഗാന്ധി, സംഭവത്തില് ബി.ജെ.പി സര്‍ക്കാരിനാണ് ഉത്തരവാദിത്തണെന്ന് ട്വീറ്റ് ചെയ്തു. സംഭവത്തെക്കുറിച്ച് ഉത്തര്‍പ്രദേശ് സര്‍ക്കാര് ഉന്നതതല അന്വേഷണത്തിന് ഉത്തരവിട്ടിട്ടുണ്ട്. യോഗി ആദിത്യനാഥ് അഞ്ചുതവണ പ്രതിനിധീകരിച്ച ലോക്സഭാ മണ്ഡലമാണു ഗോരഖ്പുർ.\nകഴിഞ്ഞ അഞ്ചുദിവസത്തിനിടെ ഗോരഖ്പൂര് മെഡിക്കല് കോളജ് ആശുപത്രിയില് മരിച്ചത് 63 കുട്ടികളാണ്. മസ്തിഷ്‌ക ജ്വരം ബാധിച്ചകുട്ടികള് ഓക്‌സിജന് കിട്ടാതെ മരിച്ചെന്ന റിപ്പോര്‍ട്ടിന് പിന്നാലെയാണ് കുട്ടികളുടെ കൂട്ടമരണം പുറത്തുവന്നത്. ഓക്‌സിജന് തീരാന് കാരണം ആശുപത്രിയുടെ അനാസ്ഥയാണെന്നുളളതിന്റെ തെളിവുകളും പുറത്തുവന്നു. ഓക്‌സിജന് സിലിണ്ടറുകള് ഇല്ലെന്ന് അറിയിച്ചുളള രണ്ട് കത്തുകളിലും ബന്ധപ്പെട്ട വകുപ്പ് നടപടിയെടുത്തില്ലെന്നാണ് ആരോപണം. ഉത്തര്‍പ്രദേശ് ആരോഗ്യമന്ത്രി മുഖ്യമന്ത്രി യോഗി ആദിത്യനാഥിനെ കണ്ട് സ്ഥിതി വിശദീകരിച്ചു.\nഅതേസമയം, നവജാത ശിശുക്കളടക്കമുള്ളവർ മരിച്ചതിനെ തുടർന്ന് ആശുപത്രിയിലേക്ക് കൂടുതൽ ഓക്സിജൻ സിലിണ്ടറുകൾ എത്തിച്ചു. ഒാക്സിജൻ വിതരണത്തിലെ പിഴവുമൂലമല്ല ദുരന്തമുണ്ടായത് എന്നാണ് സർക്കാർ അധികൃതർ ഇപ്പോഴും നൽകുന്ന വിശദീകരണം. എന്നാൽ, എന്താണ് മരണകാരണമെന്ന് വ്യക്തമാക്കുന്നുമില്ല. ജില്ലാ മജിസ്ട്രേട്ട് രാജീവ് റൗതേല ആണ് 48 മണിക്കൂറിനിടെ 30 കുട്ടികൾ മരിച്ച കാര്യം ആദ്യം പുറത്ത് വിട്ടത്.\nമരണങ്ങളെ പ്രതിപക്ഷ പാർട്ടികൾ രാഷ്ട്രീയവൽക്കരിക്കരുതെന്ന് ആരോഗ്യമന്ത്രി സിദ്ധാർഥ് നാഥ് സിങ് പ്രതികരിച്ചു. കൃത്യമായ അന്വേഷണം നടക്കുകയും ഉടൻ തന്നെ നടപടി സ്വീകരിക്കുകയും ചെയ്യും. ഇതൊരു പ്രധാനപ്പെട്ട വിഷയമാണെന്നും അദ്ദേഹം പറഞ്ഞു.\nഅതേസമയം, ബിആർഡി ആശുപത്രിയിൽ ചികിൽസയിൽ കഴിയുന്ന കുട്ടികളുടെ രക്ഷിതാക്കൾ പരാതിയുമായി രംഗത്തെത്തി. ഭക്ഷണവും മരുന്നും പുറത്തുനിന്നാണ് വാങ്ങുന്നതെന്ന് അവർ കുറ്റപ്പെടുത്തി. സംഭവവികാസങ്ങളെ തുടർന്ന് ശക്തമായ പൊലീസ് കാവൽ ആണ് ആശുപത്രിയ്ക്ക് ഏർപ്പെടുത്തിയിരിക്കുന്നത്. ആരോഗ്യമന്ത്രി രാജിവയ്ക്കണമെന്ന് സമാജ്‍വാദി പാർട്ടിയും കോൺഗ്രസും ആവശ്യപ്പെട്ടിരുന്നു.\nആശുപത്രിയിൽ ഓക്സിജൻ വിതരണം ചെയ്തിരുന്ന കമ്പനിക്ക് 68 ലക്ഷം രൂപ കുടിശിക വരുത്തിയിരുന്നു. ഇതെത്തുടർന്നു കമ്പനി വ്യാഴാഴ്ച ഓക്സിജൻ വിതരണം നിർത്തി വയ്ക്കുകയായിരുന്നുവെന്നാണു റിപ്പോർട്ട്. എന്നാൽ, പകരം സംവിധാനം ഏർപ്പെടുത്തിയിരുന്നതായും ആശുപത്രിയിൽ വേണ്ടത്ര ഓക്സിജൻ സിലണ്ടറുകൾ ലഭ്യമായിരുന്നുവെന്നും ജില്ലാ മജിസ്ട്രേട്ട് പറഞ്ഞു.\n19 വയസുകാരനായ ഒരു കളിക്കാരന് ഗ്രൗണ്ടില് എന്തൊക്കെ ചെയ്യാന് സാധിക്കുമെന്ന് കെയിലന് എംബാപെ....\n45 mins ago Sports News


'ആമി'യെച്ചൊല്ലി അഭിമാനം മാത്രം: മാധവികുട്ടിയുടെ മകന് ജയസൂര്യ-Madhavikutty's son Jaisurya on Aami | Indian Express Malayalam\nmadhavikutty son jaisurya on aami kamal manju warrier\n‘ആമി’യെച്ചൊല്ലി അഭിമാനം മാത്രം: മാധവികുട്ടിയുടെ മകന് ജയസൂര്യ\n‘സ്ഥൈര്യത്തോടെ, ഉറപ്പോടെ പറയട്ടെ, ‘ആമി’ യെക്കുറിച്ച് എനിക്ക് അഭിമാനം മാത്രമാണുള്ളത്,’ മാധവിക്കുട്ടിയുടെ മകന് ജയസൂര്യ ദാസ് എഴുതുന്നു\nUpdated: May 31, 2020 1:16:06 pm\n‘ആമി’ – ഏറെ പ്രത്യേകതകളുള്ള, സമാനതകളില്ലാത്ത, സ്വപ്നതുല്യമായ അനുഭവമാണ് എനിക്കീ ചിത്രം. ഈ സിനിമയുടെ യാഥാർഥ്യവുമായി പൊരുത്തപ്പെടണമെങ്കിൽ എനിക്കിതെഴുതിയേ തീരൂ. സ്വന്തം അമ്മയുടെ ജീവിതം മുന്നിലെ തിരശീലയിൽ ചുരുളുകൾ നിവർത്തി തെളിഞ്ഞ അനുഭവം, മരണം വരെ എന്‍റെ കൂടെയുണ്ടാവുമെന്ന് തീര്‍ച്ച.\nസിനിമയുടേതായ എല്ലാ സ്വാതന്ത്ര്യവും, സാങ്കല്പികാംശങ്ങളും ഉൾച്ചേർന്നിരിക്കുമ്പോൾ തന്നെ, കാണെക്കാണെ ‘ആമി’ എന്‍റെ കണ്ണുകൾ നിറച്ചു. മുതിർന്ന പുരുഷന്മാർ കരയാൻ പാടുണ്ടോ. എങ്കിലും അത് തന്നെയാണ് കഴിഞ്ഞ വാരാന്ത്യത്തിൽ സംഭവിച്ചത്. “എന്നെ കരയിച്ചു കളഞ്ഞല്ലോ” അന്ന് രാത്രി തന്നെ ഞാൻ മഞ്ജു വാര്യരോട് പരിഭവിക്കുകയും ചെയ്തു. ട്രോളൻമാരോ മറ്റുള്ളവരോ എന്തും ചിന്തിക്കുകയോ പറയുകയോ ചെയ്തോട്ടെ, കമൽ തന്‍റെ ജോലി മനോഹരമാക്കി എന്ന് പറയാതെ വയ്യ.\nകൂടുതല് വായിക്കാം: ‘ഞാന് ആമിയായപ്പോള്’, മഞ്ജു വാര്യര് അഭിമുഖം\nനിർമ്മിക്കാൻ എളുപ്പമുള്ള ഒരു സിനിമയല്ല ഇത്. അത് മറ്റാരെക്കാളും നന്നായി എനിക്കാണ് പറയാന് കഴിയുക. ഈ ചിത്രത്തിന്‍റെ സൂക്ഷ്മാംശങ്ങളും അതിനു പിന്നിലെ പ്രയത്നവും എനിക്കടുത്തറിയാം. കേന്ദ്ര കഥാപാത്രത്തിന്‍റെ മഹത്വവും, യാഥാര്‍ത്ഥ്യത്തെ കവിഞ്ഞു നിൽക്കുന്ന അവരുടെ വ്യക്തിത്വവും, വായനക്കാർക്ക് അവരോടുള്ള ആദരവും സ്നേഹവും ‘ആമി’യെ തിരശീലയില് എത്തിക്കാന് പ്രയാസമുള്ളതാക്കിത്തീര്‍ത്തു.\nപലപ്പോഴും മാധ്യമ ശ്രദ്ധ മാത്രം ലാക്കാക്കി, അവരെക്കുറിച്ച് എഴുതുകയും പറയുകയും ചെയ്തു സ്വന്തം പ്രശസ്തി വർധിപ്പിക്കാൻ ശ്രമിച്ച നിരവധി എഴുത്തുകാരും വിമർശകരും ഉണ്ടല്ലോ. അവരോടും കൂടിയാണ് ഞാനിതു പറയുന്നത്. ഈ സിനിമ ഉണ്ടായിക്കഴിഞ്ഞു, ഇതൊരു മനോഹര ചിത്രമാണ്. ശുഭം.\nപുതിയ വിവാദങ്ങൾ ഉണ്ടാക്കാനായി നിങ്ങൾ എന്തും പറഞ്ഞോളൂ. മാധവികുട്ടിയെ ഏറ്റവും അടുത്തറിഞ്ഞിട്ടുള്ളത് അവരുടെ കുടുംബാംഗങ്ങൾ തന്നെ ആണ്. അത് കൊണ്ട് തന്നെ മറ്റൊന്നും ഇവിടെ പ്രസക്തമല്ല.\nകമല് ആദ്യം ഇതേക്കുറിച്ചു സംസാരിച്ച നിമിഷം മുതൽ സിനിമ പൂർത്തീകരിച്ച നിമിഷം വരെ എനിക്ക് നന്നായി ഓർമയുണ്ട്. ചെയ്യാൻ കഴിയുന്ന എല്ലാം ചെയ്തു കൊണ്ട്, എനിക്കറിയാവുന്ന മട്ടിൽ സംസാരിച്ചു കൊണ്ട് സിനിമയുടെ കൂടെക്കൂടിയ എനിക്ക്, ഞാൻ ഇതിന്‍റെ ഒരവിഭാജ്യ ഘടകമാണെന്ന തോന്നലാണ്. വിശദവിവരങ്ങൾ നൽകുന്ന ഒരു കുടുംബാംഗം എന്ന നിലയ്ക്കപ്പുറത്തേക്ക് ഈ തോന്നൽ എന്നെ ഈ പ്രൊജക്റ്റുമായി അടുപ്പിച്ചിട്ടുമുണ്ട്.\nകമലാ ദാസിന്‍റെ വസ്‌തുവകകളുടെ ഉടമ എന്ന നിലയിൽ, പകർപ്പവകാശി എന്ന നിലയിൽ, എന്‍റെ സഹോദരന്മാർക്ക് കൂടി വേണ്ടി ഞാൻ ഇതിൽ ആണ്ടു മുങ്ങിയിരുന്നു. അമ്മയുടെ കൃതികളെ സംബന്ധിച്ചും അല്ലാതെയും ഉള്ള എല്ലാ തീരുമാനങ്ങളിലും, സഹോദരന്മാർ എന്നെ സഹായിച്ചിരുന്നു. എങ്കിലും, ജീവിതത്തിൽ ഉടനീളവും, ജീവിതത്തിനു ശേഷവും, അമ്മ നേരിട്ട വിവാദങ്ങൾ കാരണമാവാം ഈ സിനിമയ്ക്ക് പതിവിലും കൂടുതൽ പ്രാധാന്യം ഉണ്ടായി.\nമികച്ച സംവിധായകൻ എന്ന നിലയിൽ കമൽ എനിക്ക് പരിചിതനായിരുന്നുവെങ്കിലും, ‘ആമി’ അനുഭവം തീര്‍ത്തും വ്യത്യസ്തമായിരുന്നു. ഞങ്ങള് തമ്മിലുള്ള ഗഹനമായ ഒരു സംവേദനാത്മകത ചിത്രത്തിന് ആവശ്യമായിരുന്നു. ജനങ്ങൾ ആരാധിച്ച വലിയ വ്യക്തിത്വത്തിനുടമയായിരുന്നു കമലാ ദാസ്. അതുകൊണ്ട് തന്നെ, ഒരു പിഴവു പോലും വരാന് പാടില്ല എന്ന് ഞങ്ങള് കരുതിയിരുന്നു.\nകമലിനൊപ്പം ജയസൂര്യ ദാസ്, ഫൊട്ടോ. ജയസൂര്യ ദാസ്/ഫേസ്ബുക്ക്\nസിനിമക്ക് അനുമതി നൽകുന്ന കുടുംബാംഗമായി ഞാൻ മുന്നിൽ നിന്നു. ആശങ്കയോടെ വിളിച്ചിരുന്ന ബന്ധുക്കളും സുഹൃത്തുക്കളും, ചോദിക്കാതെ തന്നെ അനവധി ഉപദേശ-നിർദേശങ്ങൾ വാരിവിതറിക്കൊണ്ടിരുന്നു. അമ്മയുടെ ജീവിതത്തെ അടയാളപ്പെടുത്തേണ്ട കൃത്യതയെ സംബന്ധിച്ചും മുന്നറിയിപ്പുകൾ ഏറെ ലഭിച്ചു. എല്ലാറ്റിനും എനിക്കൊരൊറ്റ മറുപടിയേ ഉണ്ടായിരുന്നുള്ളു. “എല്ലാം ഞാൻ നോക്കുന്നുണ്ട്, നിങ്ങൾ വിഷമിക്കണ്ട” എന്ന്.\nകമലാദാസിന്‍റെ തീക്ഷ്‌ണ വ്യക്തിത്വവും അവർ ഉൾപ്പെട്ട പല വിവാദങ്ങളും ചിത്രീകരിക്കരുത് എന്ന നിങ്ങളിൽ പലരുടെയും അഭ്യർത്ഥന എനിക്ക് സ്വീകാര്യമായിരുന്നില്ല, ക്ഷമിക്കുക. ഞാൻ ഓരോ വട്ടവും പറഞ്ഞത് പോലെ, അങ്ങിനെ ചെയ്‌താല് അത് കമലാ ദാസിനെക്കുറിച്ചുള്ള ചിത്രമാവുമായിരുന്നില്ല.\nഎഴുത്തുകാരും ഞാൻ ഉൾപ്പെടുന്ന മാധ്യമ രംഗത്തെ സുഹൃത്തുക്കളും ഉയർത്തിയ പല ചോദ്യങ്ങൾക്കും മറുപടി പറയേണ്ട വക്താവാകേണ്ടി വന്നിട്ടുണ്ട് എനിക്ക്. പലപ്പോഴും അസ്വസ്ഥത ഉണ്ടാക്കിയിരുന്നെങ്കിലും (ജന്മസിദ്ധമായി കിട്ടിയ സ്വഭാവം കൂടി ആയിരിക്കണമിത്), മറ്റുള്ളവർ എന്ത് പറയുമെന്ന് ഞാൻ ചിന്തിക്കുകയേ ഇല്ല.\nകുഞ്ഞുജയസൂര്യയുമായി കമല, ഫൊട്ടോ. ദി ലവ് ക്വീന് ഓഫ് മലബാര്/ഫേസ്ബുക്ക്\nഈ സിനിമ കാണാൻ കാത്തു പുണെയിലെ ഒരു സിനിമാ ഹാളിൽ മറ്റു മലയാളികൾക്കൊപ്പം ഞാനും എന്‍റെ ഭാര്യ ദേവിയും ഇരുന്നു. അക്ഷരപ്പിശകുള്ള ക്രെഡിറ്റുകൾ ആയിരുന്നെങ്കിലും അമ്മയുടെ പല കാലഘട്ടങ്ങളിലെ അതിമനോഹര ചിത്രങ്ങൾ ചേർത്ത ടൈറ്റിലുകൾ ഏറെ ചന്തമുള്ളതായിരുന്നു. ഞങ്ങൾക്ക് കണ്ണ് നിറയാൻ അത് തന്നെ ധാരാളമായി.\nആമിയെന്ന കമല, വീണ്ടും ഞങ്ങൾക്ക് മുന്നിൽ വന്നതുപോലെ ആയിരുന്നു ആ അനുഭവം. ആ ജീവിതത്തിന്‍റെ കുഞ്ഞു കുഞ്ഞു സൂക്ഷ്മതകൾ ഭംഗിയായി മഞ്ജു പകർത്തിയിരിക്കുന്നു. മധു നീലകണ്ഠന്‍റെ സിനിമോട്ടോഗ്രാഫി ഓരോ ഫ്രെയിമിനെയും ഒരു പോസ്റ്റ്കാർഡു പോലെ നയന മനോഹരമാക്കി.\nഞാൻ ആദ്യമായി കണ്ട കമൽ ചിത്രമായിരുന്നു ‘ആമി’. അമ്മയെക്കുറിച്ചുള്ള ഈ ചിത്രം അദ്ദേഹം സംവിധാനം ചെയ്തു എന്നതിൽ ഞാൻ ആഹ്‌ളാദിക്കുന്നു. സിനിമയുടെ നിർമാണത്തെക്കുറിച്ചു പറയാൻ ഞാൻ ഒരു വിമർശകനൊന്നുമല്ല. എങ്കിലും കണ്ടിരിക്കേണ്ട സിനിമയാണിത് എന്ന് പറയാനാവും. ഇതിന്‍റെ വിജയത്തിൽ എനിക്ക് യാതൊരു വാണിജ്യ താല്പര്യവുമില്ലെന്നു കൂടി ഈയവസരത്തില് വെളിപ്പെടുത്തട്ടെ.\nമാധവദാസും കമലയും, ഫൊട്ടോ. ദി ലവ് ക്വീന് ഓഫ് മലബാര്/ഫേസ്ബുക്ക്\nഅമ്മയുടെ നിഷ്കളങ്കതയും, തുറന്ന സമീപനവും, സംവേദനാത്മകതയും ഒക്കെ അത്യധികം നന്നായി ചിത്രീകരിച്ചിട്ടുണ്ട്. അവരുടെ മുഖഭാവങ്ങളും പെരുമാറ്റ രീതികളും കൃത്യമായി ചെയ്യാൻ മഞ്ജു ഒരുപാട് അധ്വാനിച്ചിട്ടുണ്ട് എന്നത് വ്യക്തം. അഭിനന്ദനങ്ങള് മഞ്ജു. പല ഫ്രെയിമുകളിലും എന്‍റെ അച്ഛനെ തന്നെ ഓർമിപ്പിച്ചു കൊണ്ടു മുരളി ഗോപി എന്നെ വികാരാധീനനാക്കി.\nഅമ്മയെ പൂർണമായും മനസ്സിലാക്കി സ്നേഹിച്ച ഒരേയൊരാൾ എന്‍റെ അച്ഛനായിരുന്നിരിക്കണം. ആ സ്നേഹത്തിലൂന്നിത്തന്നെയാണ് അമ്മ വളർന്നതും. താൻ എന്തെഴുതിയാലും പറഞ്ഞാലും ദാസേട്ടൻ എപ്പോഴും ഒപ്പമുണ്ടെന്നു അമ്മ വിശ്വസിച്ചിരുന്നു. അച്ഛനും മകളും തമ്മിലുള്ള ബന്ധം പോലെയായിരുന്നു പല കാര്യങ്ങളിലും അവരുടെ സ്നേഹം. അത്രക്ക് ഉറച്ചത്, എന്നാൽ പ്രകടമല്ലാത്തതും.\nയഥാർത്ഥ സ്നേഹത്തിനു പ്രകടനം ആവശ്യമില്ലെന്നു ഞാൻ മനസ്സിലാക്കുന്നു. സിനിമാ നിർമാണത്തിനും കാണികളുടെ പ്രോത്സാഹനത്തിനും അപ്പുറമാണ് ആ തലം . അവിടെയും കമൽ വിജയിച്ചിട്ടുണ്ട്.\nആ വലിയ എഴുത്തുകാരിയുടെ മകൻ എന്ന നിലയില് ‘ആമി’യുടെ അണിയറ പ്രവർത്തകര്‍ക്ക് എന്‍റെ അഭിവാദ്യങ്ങള്. സ്ഥൈര്യത്തോടെ, ഉറപ്പോടെ പറയട്ടെ, ‘ആമി’ യെക്കുറിച്ച് എനിക്ക് അഭിമാനം മാത്രമാണുള്ളത്.\nReproduced with permission from pune365.com\nപരിഭാഷ. ആര്‍ദ്ര എന് ജി\nWeb Title: Madhavikutty son jaisurya on aami kamal manju warrier\nതീവ്ര വലതുപക്ഷത്തെ ഒഴിവാക്കിയാല് മാത്രം മതിയോ? സച്ചിദാനന്ദനോട് വിയോജിച്ച് കൊണ്ട് കരുണാകരൻ ചോദിക്കുന്നു


ലങ്കയെ 117 റൺസിന് പരാജയപ്പെടുത്തി, ഇന്ത്യയ്ക്ക് ചരിത്ര പരന്പര - KaayikaLokam ~ Sports Corner - Puncha Paadam\nലങ്കയെ 117 റൺസിന് പരാജയപ്പെടുത്തി, ഇന്ത്യയ്ക്ക് ചരിത്ര പരന്പര\nStarted by Major Purushu, Sep 01 2015 05:26 PM\nകൊളംബോ: ശ്രീലങ്കയ്ക്കെതിരായ മൂന്നാം ക്രിക്കറ്റ് ടെസ്റ്റിലെ ജയത്തോടെ ടെസ്റ്റ പരന്പര 2-1ന് ഇന്ത്യ സ്വന്തമാക്കി. കൊളംബോയിലെ സിംഹള ഗ്രൗണ്ടിൽ നടന്ന മത്സരത്തിൽ 117 റൺസിനാണ് ഇന്ത്യ വിജയിച്ചത്. ഇന്ത്യ ഉയർത്തിയ 386 റൺസിന്റെ വിജയലക്ഷ്യം പിന്തുടർന്ന ലങ്ക 268 റൺസിന് എല്ലാവരും പുറത്തായി. നാലു വിക്കറ്റ് വീഴ്‌ത്തിയ ആർ.അശ്വിൻ, മൂന്ന് വിക്കറ്റ് വീഴ്‌ത്തിയ ഇഷാന്ത് ശർമ എന്നിവരുടെ ബൗളിംഗാണ് ഇന്ത്യയ്ക്ക് വിജയമൊരുക്കിയത്. 22 വർഷത്തിനു ശേഷമാണ് ശ്രീലങ്കൻ മണ്ണിൽ ഇന്ത്യ ടെസ്റ്റ് പരന്പര ജയിക്കുന്നത്. 1993 മുഹമ്മദ് അസഹറുദ്ദീന്റെ നേതൃത്വത്തിലായിരുന്നു ഇതിന് മുന്പ് ഇന്ത്യയുടെ ടെസ്റ്റ് പരന്പര വിജയം.\nമൂന്ന് വിക്കറ്റിന് 67 റൺസെന്ന നിലയിൽ അഞ്ചാംദിനം ബാറ്രിംഗ് തുടർന്ന ലങ്കയെ സെഞ്ച്വറി നേടിയ ആഞ്ജലോ മാത്യൂസ് (110), കുശാൽ പെരേര (70) എന്നിവർ ചേർന്ന് വിജയത്തിലേക്ക് നയിക്കുമെന്ന് തോന്നിച്ചതാണ്. ആറാം വിക്കറ്റിൽ ഇരുവരും ചേർന്ന് 135 റൺസെടുത്ത് ലങ്കയ്ക്ക് വിജയപ്രതീക്ഷ നൽകിയതാണ്. ടീം സ്കോർ 242ൽ നിൽക്കെ കുശാൽ പെരേരയെ രോഹിത് ശർമയുടെ കൈകളിലെത്തിച്ച് അശ്വിൻ ഈ കൂട്ടുകെട്ട് പൊളിച്ചു. ഏഴ് റൺസ് ചേർക്കുന്നതിനിടെ ആഞ്ജലോ മാത്യൂസും മടങ്ങി. മാത്യൂസിനെ ഇഷാന്ത് ശർമ വിക്കറ്റിന് മുന്നിൽ കുടുക്കുകയായിരുന്നു.\nVarikkuzhi Soman, VijayeTTan and C.Chinchu MoL like this\nAngane India jayichu\nPosted 02 September 2015 - 09:57 AM\nini kholiyude jada koodumallo


ഇറാന് പ്രക്ഷോഭം; മരണം 21 ആയി\nWed Jan 23 2019 12:20:40 GMT+0530 (IST)\nതെഹ്‌റാന്: ഇറാനില് സര്‍ക്കാര് വിരുദ്ധ പ്രക്ഷോഭത്തില് മരിച്ചവരുടെ എണ്ണം 21 ആയി. ഇസ്ഫഹാന് പ്രവിശ്യയില് പ്രക്ഷോഭത്തിനിടെ തിങ്കളാഴ്ച രാത്രി— ഒരു കുട്ടി അടക്കം ഒമ്പതുപേര് മരിച്ചതായി ഔദ്യോഗിക ടെലിവിഷന് റിപോര്‍ട്ട് ചെയ്തു.\nപ്രക്ഷോഭകര് പോലിസ് സറ്റേഷന് ആക്രമിച്ച് ആയുധങ്ങള് തട്ടിയെടുക്കാന് ശ്രമിക്കുന്നതിനിടെയായിരുന്നു അപകടമെന്നാണ് സര്‍ക്കാര് വൃത്തങ്ങള് അറിയിച്ചത്. ഖുമൈനിഷറില് രണ്ടു പേരും കൊല്ലപ്പെട്ടിട്ടുണ്ട്. 11 വയസ്സായ കുട്ടിയും 20കാരനായ യുവാവുമാണ് കൊല്ലപ്പെട്ടത്. നജഫാബാദ് പ്രവിശ്യയില് റവലൂഷനറി ഗാര്‍ഡിലെ സൈനികനും പോലിസുകാരനും കൊല്ലപ്പട്ടതായും റിപോര്‍ട്ടുണ്ട്. റവലൂഷനറി ഗാര്‍ഡ് സൈനികന് മരിച്ചതിന് സ്ഥിരീകണം ലഭിച്ചിട്ടില്ലെന്ന് അല്‍ജസീറ റിപോര്‍ട്ട് ചെയ്തു.\nഅതേസമയം, രാജ്യത്തെ പ്രക്ഷോഭങ്ങള്‍ക്കു പിന്നില് വിദേശ ശക്തികളാണെന്ന് ഇറാന് ആത്മീയ നേതാവ് ആയത്തുല്ലാ അലിഖാംനഈ ആരോപിച്ചു. കഴിഞ്ഞ വ്യാഴാഴ്ച പ്രക്ഷോഭം ആരംഭിച്ചതിന് ശേഷം ആദ്യമായി പ്ര—തികരിക്കുകയായിരുന്നു അദ്ദേഹം. കുറച്ചു ദിവസമായി ശത്രുക്കള് രാജ്യത്ത് സംഘര്‍ഷമുണ്ടാക്കാന് പണം, ആയുധങ്ങള്, രാഷ്ട്രീയം, ചാര സംഘടനകള് എന്നിവ ഉപയോഗപ്പെടുത്തുകയാണ്. അനുയോജ്യമായ സമയത്ത് ഇതു സംബന്ധിച്ച് രാജ്യത്തെ അഭിസംബോധന ചെയ്യുമെന്നും അദ്ദേഹം ഔദ്യോഗിക വെബ്‌സൈറ്റില് അറിയിച്ചു. പ്രക്ഷോഭത്തിനിടെ തലസ്ഥാനമായ തെഹ്‌റാനില് നിന്നുമാത്രം 450 പേര് അറസ്റ്റിലായതായി ഡെപ്യൂട്ടി ഗവര്‍ണര് ജനറല് പറഞ്ഞു.\nപ്രക്ഷോഭം ഒരു അവസരമാണെന്നും ഭീഷണിയല്ലെന്നും ഇറാന് പ്രസിഡന്റ് ഹസന് റൂഹാനി നേരത്തെ അഭിപ്രായപ്പെട്ടിരുന്നു. ഡിസംബര് 28നാണ് ഇറാനിലെ രണ്ടാമത്തെ പ്രധാന നഗരമായ മഷ്ഹദില് വിലക്കയറ്റവും തൊഴിലില്ലായ്മയും ആരോപിച്ച് പ്രക്ഷോഭം ആരംഭിച്ചത്. തുടര്‍ന്ന്, സമരം മറ്റു നഗരങ്ങളിലേക്കു വ്യാപിച്ചു. 2009ലെ സര്‍ക്കാര്‍വിരുദ്ധ പ്രക്ഷോഭത്തിന് ശേഷം ഇറാന് നേരിടുന്ന ഏറ്റവും വലിയ പ്രക്ഷോഭമാണിത്. പ്രസിഡന്റ് തിരഞ്ഞെടുപ്പുമായി ബന്ധപ്പെട്ടുണ്ടായ തിരഞ്ഞെടുപ്പില് അന്ന് 30 പേര് കൊല്ലപ്പെട്ടിരുന്നു.


വിളമ്പുന്നത് 'ഗോമൂത്രവും ചാണക കേക്കും'; കൊറോണയെ തടയാൻ സത്കാരം സംഘടിപ്പിക്കാൻ ഹിന്ദുമഹാസഭ\nകൊറോണയെ തടയാൻ ‘ഗോമൂത്ര’ സത്കാരം സംഘടിപ്പിക്കാൻ ഹിന്ദുമഹാസഭ. രാജ്യത്ത് ആറ് പേർക്ക് കൊറോണ വൈറസ് സ്ഥിരീകരിച്ച സാഹചര്യത്തിലാണ് ഹിന്ദുമഹാസഭ ഇത്തരത്തിലൊരു നീക്കം നടത്തുന്നത്. സംഘടനാ പ്രസിഡന്റ് ചക്രപാണി മഹാരാജാണ് ഇക്കാര്യം വ്യക്തമാക്കി രംഗത്തെത്തിയത്.\nടീ പാർട്ടി നടത്തുന്നതു പോലെ ഗോമൂത്ര പാർട്ടി നടത്താൻ തീരുമാനിച്ചതായി ചക്രപാണി പറഞ്ഞു. പശു തരുന്ന ഉത്പന്നങ്ങൾ കൊറോണയെ എങ്ങനെ പ്രതിരോധിക്കുമെന്ന് സത്കാരത്തിനെത്തുന്നവരെ ബോധ്യപ്പെടുത്തും. ഇതിനായി ഗോമൂത്ര കൗണ്ടറുകൾ ഉണ്ടാകുമെന്നും ചക്രപാണി പറഞ്ഞു. ചാണകം കൊണ്ടുണ്ടാക്കിയ കേക്കും അഗർബത്തികളും ഇവിടെ വിതരണം ചെയ്യും. ഇത് ഉപയോഗിക്കുന്നതിലൂടെ കൊറോണ വൈറസ് ഇല്ലാതാകും. ജനങ്ങളെ കൊറോണയിൽ നിന്ന് രക്ഷിക്കുകയാണ് ലക്ഷ്യമെന്നും ചക്രപാണി പറഞ്ഞു. ഒരു ദേശീയ മാധ്യമത്തോടാണ് ചക്രപാണി ഇക്കാര്യം വ്യക്തമാക്കിയത്.\nRead also: കൊറോണയ്ക്ക് ഏറ്റവും നല്ല ഔഷധം ചാണകമെന്ന് ബിജെപി എംഎൽഎ\nstory highlights- Chakrapani Maharaj, Hindu Mahasabha, gaumutra party, corona virus


ഈ ഭക്ഷണങ്ങൾ കഴിച്ചാൽ അൽഷിമേഴ്സ് ഒരു പരിധിവരെ വരാതെ സൂക്ഷിക്കാം\nTrivandrum, First Published Sep 21, 2019, 11:55 AM IST\nഅൽഷിമേഴ്സ് വരാതിരിക്കാൻ ചില ഭക്ഷണങ്ങൾക്കാകും എന്നു തെളിയിക്കുന്ന ചില പഠനങ്ങൾ അടുത്തിടെ നടന്നു. കാലിഫോർണിയയിലെ കാർഡിയോളജിസ്റ്റായ ഡോ. സ്റ്റീവൻ ഗണ്‍ട്രി നടത്തിയ പഠനത്തിൽ പ്രോട്ടീന്റെ ഉപയോഗം അൽഷിമേഴ്സ് സാധ്യത കുറയ്ക്കുമെന്നു പറയുന്നു.\nഓർമശക്തി നഷ്ടപ്പെടുന്ന അവസ്ഥയാണ് അൽഷിമേഴ്സ്. രോഗമുക്തി സാധ്യമല്ലെങ്കിലും ഭക്ഷണ ശൈലിയിൽ ശ്രദ്ധിച്ചാൽ ഒരു പരിധിവരെ രോഗം വരാതെ സൂക്ഷിക്കാം. അൽഷിമേഴ്സ് വരാതിരിക്കാൻ ചില ഭക്ഷണങ്ങൾക്കാകും എന്നു തെളിയിക്കുന്ന ചില പഠനങ്ങൾ അടുത്തിടെ നടന്നു.\nകാലിഫോർണിയയിലെ കാർഡിയോളജിസ്റ്റായ ഡോ. സ്റ്റീവൻ ഗണ്‍ട്രി നടത്തിയ പഠനത്തിൽ പ്രോട്ടീന്റെ ഉപയോഗം അൽഷിമേഴ്സ് സാധ്യത കുറയ്ക്കുമെന്നു പറയുന്നു. അൽഷിമേഴ്സ് വരാതിരിക്കാൻ സഹായിക്കുന്ന ഭക്ഷണങ്ങൾ ഏതൊക്കെയാണെന്ന് നോക്കാം...\nപാലുൽപ്പന്നങ്ങൾ, മുളപ്പിച്ച പയർ, കുരുമുളക്, വെള്ളരി മുതലായവയിൽ കാണുന്ന ലെക്റ്റിൻസ് എന്ന പ്രോട്ടീൻ അൽഷിമേഴ്സ് ഉണ്ടാകാനുള്ള സാധ്യത കുറയ്ക്കും.\nഒമേഗ3യും ജീവകം സി യും ധാരാളം അടങ്ങിയ ഭക്ഷണം ബൗദ്ധിക പ്രവർത്തനമായും തലച്ചോറിന്റെ പ്രവർത്തനമായും ബന്ധപ്പെട്ടിരിക്കുന്നു. അതുകൊണ്ടു തന്നെ ഇവ അൽഷിമേഴ്സിനെ അകറ്റുന്നു. മീനുകൾ കഴിക്കുന്നത് ഓർമശക്തി വർധിപ്പിക്കാൻ സഹായിക്കുന്നു\nജേണൽ ഓഫ് മെഡിസിനൽ ഫുഡിൽ പ്രസിദ്ധീകരിച്ച ഒരു പഠനത്തിൽ അൽഷിമേഴ്സ് വരാനുള്ള സാധ്യത കുറയ്ക്കാൻ കൂണുകൾ സഹായിക്കുമെന്ന് പറയുന്നു. കൂണിലടങ്ങിയ ബയോ ആക്ടീവ് സംയുക്തങ്ങൾ ന്യൂറോ ഡീജനറേറ്റീവ് രോഗങ്ങളിൽ നിന്നും സംരക്ഷണം നൽകുന്നു.\nആരോഗ്യത്തിന് ഏറ്റവും മികച്ച ഭക്ഷണമാണ് ഇലക്കറികൾ. വിറ്റാമിൻ ബി9 ധാരാളം അടങ്ങിയതിനാൽ ഓർമ്മശക്തി കൂട്ടാൻ ഇലക്കറി കഴിക്കുന്നത് ഗുണം ചെയ്യും.\nLast Updated Sep 21, 2019, 12:06 PM IST


നിങ്ങളുടെ ഡാഡി ഗിരിജയെ ഞാനിപ്പോൾ തല്ലി കൊണ്ടിരിക്കുകയാണ് - മമ്മൂട്ടി!!!\nനിങ്ങളുടെ ഡാഡി ഗിരിജയെ ഞാനിപ്പോൾ തല്ലി കൊണ്ടിരിക്കുകയാണ് – മമ്മൂട്ടി!!!\nകാഴ്ചയിൽ ആളു ഒരു ചുള്ളൻ ആണെങ്കിലും ജഗപതി ബാബു സ്‌ക്രീനിൽ അവതരിപ്പിക്കുന്ന വേഷങ്ങൾ പലതും വില്ലന്മാരുടെയാണ്. തമിഴിലും തെലുങ്കിലും മലയാളത്തിലും തിളങ്ങി നിൽക്കുന്ന ഒരാളാണ് ജഗപതി ബാബു. പുലിമുരുകനിലെ ഡാഡി ഗിരിജ മലയാളത്തിൽ അദ്ദേഹത്തിന് ഒട്ടേറെ ഇഷ്ടക്കാരെ സമ്മാനിചു. നായകനായി തെലുങ്ക് സിനിമയിൽ തുടക്കമിട്ട ശേഷമാണു ജഗപതി രാജു വില്ലൻ വേഷങ്ങളിൽ എത്തിയത്.\nമലയാളത്തിൽ അദ്ദേഹം ഇപ്പോൾ അഭിനയിക്കുന്നത് വൈശാഖ് ചിത്രം മധുര രാജയിലാണ്. മമ്മൂട്ടിയുടെ തെലുങ്ക് ചിത്രം യാത്രയിലും അദ്ദേഹം അഭിനയിക്കുന്നുണ്ട്. യാത്ര ഈ വെള്ളിയാഴ്ച തീയേറ്ററുകളിൽ എത്തുന്ന സിനിമയാണ്. ചിത്രത്തിന്റെ കേരളത്തിലെ ലോഞ്ച് അടുത്തിടെ നടന്നിരുന്നു. മമ്മൂട്ടിക്ക് ഒപ്പം ജഗപതി ബാബുവും ആ ചടങ്ങിൽ പങ്കെടുക്കുകയും സംസാരിക്കുകയും ചെയ്തു.\nമമ്മൂട്ടിയും ജഗപതി ബാബുവും മധുര രാജയുടെ സെറ്റിൽ നിന്നാണ് യാത്ര ലോഞ്ചിന് എത്തിയത്. യാത്ര ലോഞ്ചിനിടെ മമ്മൂട്ടി ജഗപതി ബാബുവിനെ പറ്റി പറഞ്ഞ വാക്കുകൾ സമൂഹ മാധ്യമങ്ങളിൽ വൈറലാണ്. ” നിങ്ങളുടെ ഡാഡി ഗിരിജയെ ഞാനിപ്പോൾ തല്ലി കൊണ്ടിരിക്കുകയാണ്. മധുര രാജയിൽ അദ്ദേഹവും അഭിനയിക്കുന്നുണ്ട്. എന്ത് ചെയ്യാൻ വില്ലൻ വേഷമായി പോയില്ലേ. ഷൂട്ടിന് ഇവിടെ ഉണ്ടായിരുന്നത് കൊണ്ടാണ് അദ്ദേഹത്തിന് ചടങ്ങിന് എത്താൻ കഴിഞ്ഞത് തന്നെ. ഒരുപാട് തിരക്ക് ഉള്ളൊരു ആളാണ് അദ്ദേഹം “\nനിങ്ങൾക്ക് എന്തെങ്കിലും പറ്റിയാൽ എനിക്കത് സഹിക്കാനാകില്ല – ഫോളോ ചെയ്ത പയ്യനോട് തല…. ‘ഞങ്ങൾ നിയമപരമായി വേര്‍പിരിഞ്ഞു’ – രാക്ഷസന് നായകന് വിവാഹ മോചിതനായി!!!! ജീവിതത്തിലെ ഏറ്റവും വല്യ ഭാഗ്യം – ഫഹദ് പറയുന്നു!!! വെറുക്കപ്പെട്ട കഥാപാത്രത്തെ ചോദിച്ച് വാങ്ങിയ രാക്ഷസനിലെ ഇമ്പരാജ് !!! ഒന്ന് നടക്കാൻ പോലും വയ്യാത്ത അവസ്ഥയിലും അദ്ദേഹത്തിന്റെ ജോലിയോടുള്ള ആത്മാർത്ഥത എന്നെ അത്ഭുദപ്പെടുത്തി… ആരാധകന്റെ സ്നേഹം കണ്ടു പൊട്ടിക്കരഞ്ഞു നയൻ‌താര – വീഡിയോ കാണാം!!! എന്റെ പാപ്പയെ ഇത്രയും തീവ്രമാക്കിയത് മമ്മൂട്ടി സാറാണ് – ആമുതവന്റെ പാപ്പാ സാധന!!!! IffI ഗോവ -മികച്ച സംവിധായകൻ ലിജോ ജോസ് പെല്ലിശ്ശേരി!!! ഓര്‍മ്മകളില് അബി!!! അബി നമ്മെ വിട്ട് പിരിഞ്ഞിട്ട് ഇന്നേക്ക് ഒരു വര്‍ഷം!!! കേരളത്തിലെ ഏറ്റവും ഉയർന്ന ആദ്യ ദിന കളക്ഷൻ നേടി 2.0!!! കട്ട ലോക്കൽ ലുക്കിൽ ദുൽഖർ, പഴയ സലീമേട്ടൻ കൂട്ടിനു സൗബിനും വിഷ്ണുവും!! ഒടിയന്‍റെ ക്ലൈമാക്സ് മരണ മാസ്സെന്നു സംഗീത സംവിധായകൻ സാം സി എസ്!!! കിളി പോയി രണ്ടാം ഭാഗം ഒരുങ്ങുന്നു !! വീണ്ടും കിളി പോയി!!


ഇത് നിർണായകഘട്ടം; നഗരങ്ങളിൽ സൂപ്പർ സ്‌പ്രെഡിന് സാധ്യത, ജാഗ്രത വേണം: മുഖ്യമന്ത്രി | Kerala | Deshabhimani | Thursday Jul 9, 2020\nതിരുവനന്തപുരം > സംസ്ഥാനത്ത് സമ്പർക്ക വ്യാപനം കൂടിയാൽ വലിയ പ്രതിസന്ധിയിലേക്ക് കടക്കുമെന്ന് മുഖ്യമന്ത്രി പിണറായി വിജയൻ. ആരോഗ്യ വകുപ്പ് നൽകുന്ന നിർദേശങ്ങളിൽ ആരും വിട്ടു വീഴ്ച്ച ചെയ്യരുത്. വിട്ടുവീഴ്ച്ച ചെയ്താൽ അതിന്റെ പ്രത്യാഘാതം വലുതായിരിക്കും. അസാധാരണ സാഹചര്യമാണ് നിലവിലുള്ളതെന്നും മുഖ്യമന്ത്രി ഓർമിപ്പിച്ചു.\nനഗരങ്ങളിൽ സൂപ്പർ സ്‌പ്രെഡിന് സാധ്യതയുണ്ട്. അതിനാൽ നല്ല ജാഗ്രത വേണം. സാധാരണ ജീവിതത്തിലേക്ക് മടങ്ങാനുള്ള ഘട്ടമല്ല ഇതെന്ന് മനസിലാക്കണം. സൂപ്പർ സ്‌പ്രെഡ് ബാധിച്ച പ്രദേശങ്ങൾ പ്രത്യേക ക്ലസ്റ്ററായി തിരിക്കും. രോഗവ്യാപനം കൂടിയ ഇടങ്ങളിൽ പരിശോധന വർധിപ്പിക്കും. അതിർത്തി കടന്ന് ചികിത്സയ്ക്കായി വരുന്നവർക്കായി ആവശ്യമെങ്കിൽ ഒപി തുടങ്ങും.\nറിവേഴ്‌സ് ക്വാറന്റൈനിൽ കഴിയുന്നവരെ അനാവശ്യമായി സന്ദർശിക്കരുത്. സാഹചര്യത്തിന്റെ ഗൗരവം എല്ലാവരും മനസിലാക്കണം. പൊലീസിന്റെയോ ആരോഗ്യപ്രവരർത്തകരുടെയോ മാത്രം ഉത്തരവാദിത്വമായി കാണരുത്. മാസ്‌ക് ധരിക്കുന്നതും സാമൂഹ്യ അകലം പാലിക്കുന്നതും ഇടയ്ക്ക് സോപ്പ് ഉപയോഗിച്ച് കൈകൾ കഴുകുന്നതും ശീലമാക്കണം.\nനിയന്ത്രണങ്ങൾ പാലിച്ചില്ലെങ്കിൽ കർശന നടപടികൾ സ്വീകരിക്കും. നിയന്ത്രിത മേഖലയിലെ എല്ലാവരെയും ക്വാറന്റൈൻ ചെയ്യേണ്ടി വരും. പൂന്തുറയിൽ ജനം പുറത്തിറങ്ങാൻ പാടില്ല. അതിർത്തിയിൽ തമിഴ്‌നാട് പൊലീസുമായി സഹകരിച്ച് നിയന്ത്രണം ഏർപ്പെടുത്തുമെന്നും മുഖ്യമന്ത്രി അറിയിച്ചു.


മധുരൈ മുല്ല - വിക്കിപീഡിയ\n(Madurai Jasmine എന്ന താളിൽ നിന്നും തിരിച്ചുവിട്ടതു പ്രകാരം)\nതമിഴ്നാട്ടിലെ മധുരൈ, വിരുദുനഗർ, തേനി, ശിവഗംഗ, തിണ്ടുക്കൽ ജില്ലകളിൽ പരമ്പരാഗതമായി കൃഷി ചെയ്യപ്പെടുന്ന മുല്ലയാണ് മധുരൈ മുല്ല (ഇംഗ്ലീഷ്: Madurai Jasmine). മധുരൈ മല്ലി എന്ന പേരിൽ അറിയപ്പെടുന്ന ഈ മുല്ലക്ക് 2013-ൽ ഭൂപ്രദേശസൂചിക പദവി ലഭിച്ചു. നല്ല സുഗന്ധമുള്ളയിനം പൂവുകളാണ് ഈ മുല്ലയുടേത്.\n2 കൃഷിയും വിപണനവും\nമധുരൈ മല്ലിയിൽ വിവിധയിനം പ്രാദേശിക വകഭേദങ്ങളുണ്ട്. ഗുണ്ടു മല്ലി, നമ്മൂര മല്ലി, അംബു മല്ലി, രാമബാണം, മദനബാണം, കസ്തൂരി മല്ലി, ഊസി മല്ലി തുടങ്ങിയവയാണ് അവയിൽ ചിലത്.\nമധുരൈ മല്ലിക്ക് കട്ടിയുള്ള ദളങ്ങളാണുള്ളത്. ആറു മുതൽ ഒൻപത് ദളങ്ങൾ വരെയുണ്ടാകും. മറ്റ് മുല്ലകളിൽ നിന്ന് വ്യത്യസ്തമായി പൂവിന്റെ തണ്ടും നീളമുള്ളതും തടിച്ചതുമാണ്. ഇത് മാല കെട്ടുന്നവർക്ക് പൂക്കളെ തമ്മിൽ ചേർത്ത് കെട്ടുന്നതിന് സൗകര്യപ്രദമായ ഒരു ഘടകമാണ്. കാലത്ത് ചെടിയിൽ നിന്ന് അടർത്തിയെടുക്കുമ്പോൾ ഈ പൂക്കൾക്ക് പച്ച കലർന്ന വെളുപ്പ് നിറമായിരിക്കും. ഉച്ചയാകുമ്പോഴേക്കും പാൽ വെള്ള നിറത്തിലും സായാഹ്നത്തോടെ വെള്ളി തിളക്കമുള്ള ക്രീം വെള്ളയിലേക്കും നിറം പരിണാമപ്പെടുന്നു. എന്നാൽ കേടുപാടുകളോ സൗരഭ്യ നഷ്ടമോ കൂടാതെ രണ്ടു ദിവസങ്ങളോളം ഈ പുഷ്പങ്ങൾ ഉപയോഗിക്കാവുന്നതാണ്. തടിച്ച ഇതളുകൾ മൂലം സാവധാനത്തിലുള്ള പുഷ്പവികാസമാണ് ഇതിന് കാരണം. ഈ സവിശേഷതകൾ മൂലം തമിഴ്നാട്ടിൽ പൂജയ്ക്കും ആരാധനാമൂർത്തികളെ അലങ്കരിക്കുന്നതിനും അവശ്യ പുഷ്പമായി മധുരൈ മല്ലിയെ പരിഗണിക്കുന്നു.\nഈ മുല്ല ചെടി സംഘകാലം (ബി.സി 5-ആം നൂറ്റാണ്ട്) മുതൽ മധുരൈ പ്രദേശത്ത് കൃഷി ചെയ്യപ്പെട്ടു വരുന്നതായി അവകാശപ്പെടുന്നുണ്ട്. ചിലപ്പതികാരം, കുറിഞ്ചി പാട്ട്, മധുരൈ കാഞ്ചി തുടങ്ങിയ കൃതികളിൽ ഈ പൂവിനെക്കുറിച്ചുള്ള പരാമർശങ്ങൾ കാണാവുന്നതാണ്. മധുരൈ ജില്ലയിൽ മാത്രം ആയിരത്തോളം ഹെക്ടറിൽ 4,000 കർഷകർ മധുരൈ മല്ലി കൃഷി ചെയ്യുന്നു. മധുരയിലെ തിരുപ്പരങ്കുന്റം, തിരുമംഗലം, ഉസിലമ്പട്ടി, ചെല്ലംപട്ടി എന്നിവിടങ്ങളിലാണ് പ്രധാനകൃഷിയിടങ്ങൾ സ്ഥിതി ചെയ്യുന്നത്. ഏപ്രിൽ മുതൽ ജൂലൈ വരെയുള്ള മാസങ്ങളിലാണ് കൂടുതൽ വിളവെടുപ്പ് നടക്കുന്നത്. തമിഴ്‌നാടിന് പുറമേ ബാംഗ്ലൂർ, ഹൈദരാബാദ്, മുംബൈ, ന്യൂഡൽഹി എന്നിവിടങ്ങളിലും ഈ മുല്ലക്ക് ഏറെ ആവശ്യക്കാരുണ്ട്.\nമധുരൈയുടെ സുഗന്ധം, Development of Humane Action Foundation(DHAN) വെബ്സൈറ്റ്\n↑ Geographical indication tag for ‘Madurai Malli’, ദ ഹിന്ദു, 2013 ജനുവരി 18\n↑ Fragrance of Madurai Malli Will Waft Through Lankan Hindu Temples, ദ ന്യൂ ഇന്ത്യൻ എക്സ്പ്രസ്, 2015 സെപ്റ്റംബർ 19\n"https://ml.wikipedia.org/w/index.php?title=മധുരൈ_മുല്ല&oldid=2429335" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:49, 14 നവംബർ 2016.


ഇടതുസര്‍ക്കാരും കിഫ്ബിയും – Chandrika Daily\nBy chandrika Tuesday November 8, 2016 19:24 pm\nകേരള ഇന്‍ഫ്രാസ്ട്രക്്ചര് ഇന്‍വെസ്റ്റ്‌മെന്റ് ഫണ്ട് ബോര്‍ഡിന്റെ (കിഫ്ബി) പുന:സംഘടിപ്പിച്ച ഡയറക്ടര് ബോര്‍ഡ് പ്രഥമ യോഗം സംസ്ഥാനത്ത് നടപ്പാക്കാനുദ്ദേശിക്കുന്ന 4004 കോടി രൂപയുടെ അടിസ്ഥാന സൗകര്യ വികസന പദ്ധതികള്‍ക്ക്…\nകേരള ഇന്‍ഫ്രാസ്ട്രക്്ചര് ഇന്‍വെസ്റ്റ്‌മെന്റ് ഫണ്ട് ബോര്‍ഡിന്റെ (കിഫ്ബി) പുന:സംഘടിപ്പിച്ച ഡയറക്ടര് ബോര്‍ഡ് പ്രഥമ യോഗം സംസ്ഥാനത്ത് നടപ്പാക്കാനുദ്ദേശിക്കുന്ന 4004 കോടി രൂപയുടെ അടിസ്ഥാന സൗകര്യ വികസന പദ്ധതികള്‍ക്ക് അംഗീകാരം നല്‍കിയിരിക്കുകയാണ്. വ്യവസായം, ആരോഗ്യം, ഐ.ടി, പൊതുമരാമത്ത്, വിദ്യാഭ്യാസം, വനം-വന്യ ജീവി, ശുദ്ധ ജല വിതരണം, ടൂറിസം എന്നീ മേഖലകളിലായി 48 പദ്ധതികളാണ് കണ്ടെത്തിയിരിക്കുന്നത്. ആദ്യ പടിയായി 1740.63 കോടി രൂപ വേണ്ടിവരും. ഈ തുക കണ്ടെത്താന് എസ്.ബി.ഐ ക്യാപിനെ ചുമതലപ്പെടുത്താനാണ് തീരുമാനം. രണ്ടാം ഘട്ടത്തില് നാലായിരം കോടി രൂപ നബാര്‍ഡ് വഴി കണ്ടെത്തും. വരുന്ന അഞ്ചു വര്‍ഷത്തിനുള്ളില് നാല്‍പതിനായിരം കോടി രൂപയുടെ അടിസ്ഥാന സൗകര്യ വികസനമാണ് ലക്ഷ്യമിടുന്നത് എന്നാണ് മുഖ്യമന്ത്രിയുടെ അധ്യക്ഷതയില് ചേര്‍ന്ന യോഗ തീരുമാനം. ഫണ്ട് കണ്ടെത്തുന്നതിന് ഇന്‍ഫ്രാസ്ട്രക്ചര് ഫണ്ട് മാനേജ്‌മെന്റ് കോര്‍പറേഷന് രൂപീകരിക്കും. റിസര്‍വ ്ബാങ്ക്, സെബി എന്നിവയുടെ അംഗീകാരമുള്ള ധന സമാഹരണ സംവിധാനങ്ങള്‍ക്കും രൂപം നല്‍കും. പുതുക്കിപ്പണിയുന്ന പാലങ്ങള്‍ക്കും റോഡുകള്‍ക്കും ടോള് പിരിക്കില്ലെന്നും വ്യക്തമാക്കിയിട്ടുണ്ട്.\nസംസ്ഥാനത്ത് റവന്യൂകമ്മി വര്‍ധിക്കുന്നുവെന്ന് (നടപ്പുവര്‍ഷം 1800 കോടി) ആകുലപ്പെട്ടു തുടങ്ങിയിട്ട് കാലമേറെയായി. നികുതി വരുമാനം കുത്തനെ വര്‍ധിച്ചിട്ടും സര്‍ക്കാര് ജീവനക്കാര്‍ക്കും അധ്യാപകര്‍ക്കും ശമ്പളവും പെന്‍ഷനും പലിശയും കൊടുക്കുന്നതിനാണ് ഇതിന്റെ 65 ശതമാനവും ചെലവിടുന്നത്. രാജ്യത്തിന്റെ ജന സംഖ്യയില് മൂന്നു ശതമാനം മാത്രമുള്ള കേരളത്തിന്റെ മൊത്ത ആഭ്യന്തര ഉത്പാദനം (ജി.എസ്.ഡി.പി) രാജ്യത്തിന്റെ പതിമൂന്നാമതാണ്- 3.96 ലക്ഷം കോടി രൂപ. ഇതിന്റെ 25 ശതമാനമാണ് പ്രവാസി മലയാളികള് അയച്ചുതരുന്ന തുക. ഈ ഒരു ലക്ഷം കോടിയിലാണ് പ്രധാനമായും തോമസ് ഐസക്കിന്റെ കണ്ണ് എന്നത് വ്യക്തം. അടുത്ത അഞ്ചു വര്‍ഷം കൊണ്ട് അമ്പതിനായിരം കോടി രൂപയാണ് കിഫ്ബി വഴി സമാഹരിക്കാന് തീരുമാനിച്ചിട്ടുള്ളത്. ഇതിനായി കെ.എസ്.എഫ്.ഇ എന്.ആര്.ഐ ചിട്ടി ആരംഭിക്കും. ഈ വര്‍ഷം മാത്രം 15000 കോടി രൂപയാണ് ഇതുവഴി സമാഹരിക്കുന്നത്.\nഫലത്തില് പണത്തിനുവേണ്ടി ജനങ്ങളിലേക്ക് കൈ നീട്ടാനൊരുങ്ങുകയാണ് സംസ്ഥാന സര്‍ക്കാരെന്ന് വ്യക്തം. നെടുമ്പാശേരി വിമാനത്താവളം നിര്‍മിക്കുന്നതിന് സ്വീകരിച്ച മാര്‍ഗത്തിന് സമാനമാണിത്. അന്ന് മുഖ്യമന്ത്രി കെ. കരുണാകരന് മുന്‍കൈയെടുത്താണ് പൊതു ധന സമാഹരണം വഴി ആ മഹത്തായ പദ്ധതി യാഥാര്‍ത്ഥ്യമാക്കിയത്. കേരളത്തിലേക്ക് നിക്ഷേപം ആകര്‍ഷിക്കുന്നതിന് മുഖ്യമന്ത്രിമാരായ എ.കെ ആന്റണിയും ഉമ്മന്‍ചാണ്ടിയും വ്യവസായ വകുപ്പു മന്ത്രി പി.കെ കുഞ്ഞാലിക്കുട്ടിയും മറ്റും സ്വീകരിച്ച നയത്തെതുടര്‍ന്നാണ് ഗ്ലോബല് ഇന്‍വെസ്‌റ്റേഴ്‌സ് മീറ്റ് (ജിം) പോലുള്ള സംരംഭങ്ങള് നടത്താനായത്.\n2003ല് മുപ്പതിനായിരം കോടി രൂപയുടെ പദ്ധതികളാണ് കേന്ദ്രത്തിന്‍േതടക്കം, അന്ന് കേരളത്തിലേക്ക് കരാറായത്. 2012ല് എമര്‍ജിങ് കേരള ഗ്ലോബല് കണക്ട് എന്ന സമ്മേളനവും നടത്തി. ഐ.ടിയിലടക്കം നിരവധി വ്യവസായങ്ങള് നമുക്ക് തുടങ്ങാനായി. കേരളം രാജ്യത്തെ ഒന്നാം ഡിജിറ്റല് സംസ്ഥാനമായി മാറിയതിന് പിന്നില് ഈ കയ്യൊപ്പുണ്ട്. നിര്‍ഭാഗ്യവശാല് കേരളത്തിലെ ഇടതു പക്ഷം നയിച്ച സ്വകാര്യവത്കരണ വിരുദ്ധ സമരം തൊഴിലവസരങ്ങള് സാധ്യമാക്കുന്ന നിരവധി പദ്ധതികളെ സംസ്ഥാനത്തുനിന്ന് അകറ്റി. തൊഴില് അന്തരീക്ഷം മെച്ചപ്പെടാതെ കേരളത്തിലേക്കില്ലെന്ന് പല പ്രമുഖ വ്യവസായ സംരംഭകരും വെട്ടിത്തെളിച്ചുതന്നെ പറഞ്ഞു. കാര്‍ഷിക മേഖല തകര്‍ന്നു തരിപ്പണമായി.\nആഗോളവത്കരണ അന്തരീക്ഷത്തില് തമിഴ്‌നാട്, കര്‍ണാടക പോലുള്ള പല സംസ്ഥാനങ്ങളും മുന്നോട്ടു കുതിച്ചപ്പോള് യു.ഡി.എഫ് സര്‍ക്കാര് ആരംഭിച്ച കിന്‍ഫ്ര, ഐ.ടി പാര്‍ക്കുകളും കൂറ്റന് #ാറ്റ് സമുച്ചയങ്ങളും ഗള്‍ഫുകാരന്റെ മണിമാളികകളും മാത്രമായി കേരളം നിലച്ചുനിന്നു. അന്യസംസ്ഥാനത്തൊഴിലാളികള് വരുന്നത് നിര്‍മാണമേഖലയിലേക്കാണ്. വിഴിഞ്ഞം, വല്ലാര്‍പാടം തുടങ്ങി വികസനത്തിന്റെ വന് പന്ഥാവാണ് കഴിഞ്ഞ അഞ്ചുവര്‍ഷം കേരളം കണ്ടത്. മൂന്നു പതിറ്റാണ്ടിനിപ്പുറം പെട്രോളിയത്തിന്റെ വിലത്തകര്‍ച്ചയടക്കം ഗള്‍ഫില് നിന്നുള്ള വാര്‍ത്തകള് ശുഭകരമല്ല. സാമ്പത്തിക മാന്ദ്യത്തിന്റെ ഫലമായി തദ്ദേശീയര്‍ക്ക് തൊഴിലില് മുന്‍ഗണന നല്‍കാനും വിദേശികളെ പിരിച്ചുവിടാനും ഗള്‍ഫ് രാജ്യങ്ങളില് തകൃതിയായ നീക്കം നടക്കുകയാണ്.\nകമ്പ്യൂട്ടറിനെയും ട്രാക്ടറിനെപോലും എതിര്‍ത്തവരുടെ പിന്‍മുറക്കാരാണ് മുതലാളിത്ത സിദ്ധാന്തത്തെ കൂട്ടുപിടിക്കുന്നതെന്നത് കൗതുകകരമാണ്. ഈ തെറ്റിന് കേരള ജനത നല്‍കേണ്ടി വന്നത് അവരുടെ ഭാവിയാണ്. റിച്ചാര്‍ഡ് ഫ്രാങ്കിയുടെയും ഗീത ഗോപിനാഥിന്റെയും നയങ്ങള് സി.പി.എമ്മിനിന്ന് പഥ്യമായിരിക്കുന്നു. ലോക ബാങ്കിനെയും അന്താരാഷ്ട്ര നാണയ നിധിയെയും ലോക വ്യാപാര കരാറിനെയും ഭാരത ബന്ദു പരമ്പരകള് കൊണ്ടെതിര്‍ത്ത മാര്‍ക്‌സിസ്റ്റ് പാര്‍ട്ടിയില് വന്നിരിക്കുന്ന മാറ്റം കോര്‍പറേഷനുകളിലേക്ക് ലോക ബാങ്ക് വായ്പ സ്വീകരിച്ചപ്പോള് തന്നെ നാം കണ്ടതാണ്. ഡാമുകളിലെ മണല് വിറ്റ് കേരളം ഗള്‍ഫാക്കുമെന്ന് വീമ്പിളക്കി പാളീസായ തോമസ് ഐസക്കിനെക്കുറിച്ച് ആശങ്കയുണ്ടെങ്കിലത് ന്യായമാണ്. എന്തിനും കിഫ്ബി ഒറ്റ മൂലിയുമാകരുത്. സര്‍ക്കാര് ഫണ്ടിന് ചെയ്യാനുള്ളിടത്ത് അത് ചെയ്യണം. സമാഹരിക്കുന്ന പണം എവിടെ നിന്ന് തിരിച്ചു കൊടുക്കുമെന്നതിന് സര്‍ക്കാരിന് യാഥാര്‍ത്ഥ്യബോധമുണ്ടോ എന്നതിനെക്കുറിച്ച് സംശയമുണ്ട്. അഞ്ചു വര്‍ഷം കഴിയുമ്പോഴേക്കും നമ്മള് വളരുമെന്നും ആ തുക കൊണ്ട് കടം വീട്ടാമെന്നുമാണ് ധനമന്ത്രി പറയുന്നത്. തൊഴിലന്തരീക്ഷവും പൊതുവായ ഇടതു പക്ഷ സമീപനവും മാറാതെ മന്ത്രിയുടെ വാക്കുകള് കൊണ്ടുമാത്രം ഇത് സാധ്യമാകില്ലെന്ന് ഓര്‍മിപ്പിക്കട്ടെ.\nകമ്യൂണിസ്റ്റ് നേതാവ് മാവോ സേ തുങ് പറഞ്ഞതുപോലെ പൂച്ച കറുത്തതായാലും വെളുത്തതായാലും എലിയെ പിടിച്ചാല് മതി. സര്‍ക്കാര്- സ്വകാര്യ പങ്കാളിത്തം പച്ചയായ പരമാര്‍ഥമാണിന്ന്. മൂലധനം ഒരിക്കലും ചീത്തയല്ലെന്ന് തിരിച്ചറിയാനാവാത്തതായിരുന്നു ഇന്ത്യന് കമ്യൂണിസ്റ്റുകളുടെ ബലഹീനത. കിഫ്ബിയുടെ ഉപദേശക സമിതിയില് വിനോദ് റോയ് അടക്കം പ്രഗത്ഭരുണ്ടെന്നത് ആശ്വാസകരമാണ്. ആ വഴിയില് തന്നെയാവും ഇടതു സര്‍ക്കാരുമെന്ന് കിഫ്ബിയിലൂടെ നമുക്ക് പ്രതീക്ഷയര്‍പ്പിക്കാം.\nകടകള് രാത്രി എട്ടുവരെ തുറക്കാം: ഇളവുകള് പ്രഖ്യാപിച്ച് മഹാരാഷ്ട്ര\nതൊഴിലില്ലായ്മ മൂലം 2019 ല് രാജ്യത്ത് ആത്മഹത്യ ചെയ്തത് 2,851 പേര്; ഞെട്ടിക്കുന്ന കണക്ക് പുറത്ത്\n‘കൊറോണ വൈറസിന്റെ ഉത്ഭവം വുഹാനിലെ ലാബില് നിന്ന് തന്നെ’: യു എസ് റിപ്പബ്ലിക്കന് റിപ്പോര്‍ട്ട് പുറത്ത്\nസംസ്ഥാനത്ത് ഇന്ന് 13,984 പേര്‍ക്ക് കോവിഡ് സ്ഥിരീകരിച്ചു\nകോഴിക്കോട് ആര്‍എസ്എസ് പ്രവര്‍ത്തകന് തൂങ്ങിമരിച്ച നിലയില്\nകോവിഡ് രണ്ടാം ഡോസ്;സ്വകാര്യ ആസ്പത്രികളെ ആശ്രയിക്കുന്നവരുടെ എണ്ണത്തില് വര്‍ധന\nലോക്ഡൗണ് കടക്കെണിയിലാക്കി; ഗ്രാഫിക് ഡിസൈനര് ജീവനൊടുക്കി\nകേരള തീരത്ത് ഉയര്‍ന്ന തിരമാലയ്ക്കും കടലാക്രമണത്തിനും സാധ്യത; ജാഗ്രതാ നിര്‍ദേശം\nഓണ്‍ലൈന് തട്ടിപ്പില് നിന്ന് കൂടുതല് സംരക്ഷണം നല്‍കുന്ന പുതിയ ഫീച്ചറുമായി എസ്ബിഐ\nമലബാറിനോടുള്ള വിവേചനം അവസാനിപ്പിക്കണം: സയ്യിദ് മുനവ്വറലി ശിഹാബ് തങ്ങള്\nindia, main stories, News, Sports4days ago


വെളിപാടിന്റെ പുസ്തകം ഫസ്റ്റ് ലുക്ക് പുറത്ത്\n30 May, 2018 at 07:00 PM\nലാല് തന്നെയാണ് തന്റെ ഫേസ്ബുക്ക് പേജിലൂടെ പോസ്റ്റര് പുറത്തു വിട്ടത്.\nമോഹന്‍ലാലും ലാല് ജോസും ഒന്നിക്കുന്ന വെളിപാടിന്റെ പുസ്തകത്തിന്റെ ഫസ്റ്റ് ലുക്ക് പുറത്തിറങ്ങി. ലാല് തന്നെയാണ് തന്റെ ഫേസ്ബുക്ക് പേജിലൂടെ പോസ്റ്റര് പുറത്തു വിട്ടത്. മോഹന്‍ലാല് സൈക്കിളില് ഇരിക്കുന്ന ചിത്രമാണ് പോസ്റ്ററിലുള്ളത്.\nമോഹന്‍ലാലിനെ നായകനാക്കി ലാല് ജോസ് ആദ്യമായി സംവിധാനം ചെയ്യുന്ന ചിത്രത്തിന്റെ തിരക്കഥ ഒരുക്കുന്നത് ബെന്നി പി. നായരമ്പലമാണ്. പ്രൊഫ മൈക്കിള് ഇടിക്കുള എന്ന കോളേജ് പ്രിന്‍സിപ്പാളായിട്ടാണ് ലാല് ചിത്രത്തിലെത്തുന്നത്.\nആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂര് നിര്‍മ്മിക്കുന്ന ചിത്രത്തില് അങ്കമാലി ഡയറീസ് ഫെയിം അന്നാ രേഷ്മയാണ് നായിക. പ്രിയങ്ക, അനൂപ് മേനോന്, സിദ്ദിഖ്, സലിംകുമാര്, കലാഭവന് ഷാജോണ്, ശിവജി ഗുരുവായൂര്, ശരണ്യ, ശരത്കുമാര്, അരുണ് തുടങ്ങിയവരാണ് ചിത്രത്തിലെ മറ്റ് താരങ്ങള്.


റോമർ 11 | ഓൺലൈൻ ബൈബിൾ | പുതിയ ലോക ഭാഷാന്തരം\n11 അങ്ങനെയെങ്കിൽ, ദൈവം തന്‍റെ ജനത്തെ തള്ളിക്കളഞ്ഞുവോ എന്നു ഞാൻ ചോദിക്കുന്നു. ഒരിക്കലുമില്ല. ഞാനും ഒരു ഇസ്രായേല്യനാണല്ലോ; അബ്രാഹാമിന്‍റെ സന്തതിയും ബെന്യാമീൻഗോത്രത്തിൽനിന്നുള്ളവനുംതന്നെ.\n2 താൻ ആദ്യമായി കടാക്ഷിച്ച ആ ജനത്തെ ദൈവം തള്ളിക്കളഞ്ഞില്ല. ഏലിയാവിനെക്കുറിച്ചുള്ള വിവരണത്തിൽ അവൻ ഇസ്രായേലിനു വിരോധമായി ദൈവത്തോട് ആവലാതിപ്പെട്ടതിനെപ്പറ്റി തിരുവെഴുത്തു പറയുന്നതു നിങ്ങൾക്ക് അറിഞ്ഞുകൂടെയോ?\n3 “യഹോവേ, അവർ നിന്‍റെ പ്രവാചകന്മാരെ കൊന്നു; നിന്‍റെ യാഗപീഠങ്ങൾ ഇടിച്ചുകളഞ്ഞു. ഞാൻ ഒരുത്തൻമാത്രം ശേഷിച്ചിരിക്കുന്നു. അവർ എനിക്കു ജീവഹാനി വരുത്താൻ നോക്കുന്നു” എന്ന് അവൻ പറഞ്ഞപ്പോൾ\n4 അവന് എന്ത് അരുളപ്പാടാണു ലഭിച്ചത്? “ബാലിന്‍റെ മുമ്പിൽ മുട്ടുകുത്താത്ത ഏഴായിരംപേരെ ഞാൻ എനിക്കായി ശേഷിപ്പിച്ചിരിക്കുന്നു” എന്നല്ലയോ?\n5 അങ്ങനെതന്നെ, ഇക്കാലത്തും കൃപയാൽ തിരഞ്ഞെടുക്കപ്പെട്ട ഒരു ശേഷിപ്പുണ്ട്.\n6 കൃപയാൽ എങ്കിൽ, ഇനിമേൽ അത് പ്രവൃത്തികളിൽ അധിഷ്‌ഠിതമല്ല. അല്ലാത്തപക്ഷം കൃപ കൃപയേ ആകില്ല.\n7 ആകയാലെന്ത്? താൻ താത്‌പര്യത്തോടെ തേടിയത് ഇസ്രായേൽ പ്രാപിച്ചില്ല; തിരഞ്ഞെടുക്കപ്പെട്ടവരാണ് അതു പ്രാപിച്ചത്; ശേഷമുള്ളവരോ കഠിനഹൃദയരായി.\n8 “ദൈവം അവർക്ക് ഇന്നോളം ഗാഢനിദ്രയും* കാണാത്ത കണ്ണും കേൾക്കാത്ത ചെവിയും നൽകിയിരിക്കുന്നു” എന്ന് എഴുതിയിരിക്കുന്നുവല്ലോ.\n9 “അവരുടെ മേശ അവർക്ക് ഒരു കെണിയും കുടുക്കും ഇടർച്ചയും പ്രതികാരവും ആയിത്തീരട്ടെ.\n10 കാണാത്തവണ്ണം അവരുടെ കണ്ണുകൾ ഇരുണ്ടുപോകട്ടെ. അവരുടെ മുതുക് എപ്പോഴും കുനിയട്ടെ” എന്നു ദാവീദും പറയുന്നു.\n11 ആകയാൽ ഞാൻ ചോദിക്കുന്നു: വീണുപോകേണ്ടതിനോ അവർ ഇടറിയത്? ഒരിക്കലുമല്ല! അവരിൽ അസൂയ ഉണർത്തുന്നതിന് അവരുടെ ലംഘനംനിമിത്തം വിജാതീയർക്കു രക്ഷ വന്നുവെന്നേ ഉള്ളൂ.\n12 അവരുടെ ലംഘനം ലോകത്തിനു ധനവും അവരുടെ കുറവ് വിജാതീയർക്കു സമൃദ്ധിയും കൈവരുത്തിയെങ്കിൽ അവരുടെ എണ്ണം പൂർണമാകുമ്പോൾ ആ സമൃദ്ധി എത്ര അധികമായിരിക്കും!\n13 ഇനി, വിജാതീയരായ നിങ്ങളോടത്രേ ഞാൻ സംസാരിക്കുന്നത്. വിജാതീയരുടെ അപ്പൊസ്‌തലൻ ആയിരിക്കുന്നതിനാൽ ഞാൻ എന്‍റെ ശുശ്രൂഷയെ മഹത്ത്വപ്പെടുത്തുന്നു.\n14 അങ്ങനെ, ഏതുവിധേനയും സ്വന്തജനത്തിന് അസൂയ ഉളവാക്കി അവരിൽ ചിലരെ എനിക്കു രക്ഷിക്കാമല്ലോ.\n15 അവരെ തള്ളിക്കളഞ്ഞത് ലോകം ദൈവവുമായി അനുരഞ്‌ജനപ്പെടാൻ ഇടയാക്കിയെങ്കിൽ അവരെ കൈക്കൊള്ളുന്നത് മരണത്തിൽനിന്ന് ജീവനിലേക്കുള്ള പരിവർത്തനത്തിനല്ലാതെ മറ്റെന്തിന്?\n16 ആദ്യഫലമായി അർപ്പിക്കപ്പെടുന്ന ധാന്യമാവിന്‍റെ അംശം വിശുദ്ധമെങ്കിൽ ധാന്യമാവ് മുഴുവനും വിശുദ്ധമായിരിക്കും; വേര് വിശുദ്ധമെങ്കിൽ കൊമ്പുകളും വിശുദ്ധംതന്നെ.\n17 കൊമ്പുകളിൽ ചിലതു മുറിച്ചുമാറ്റിയിട്ട് കാട്ടൊലിവായ നിന്നെ അവിടെ ഒട്ടിച്ചുചേർക്കുകയും അങ്ങനെ നീ മറ്റു കൊമ്പുകളോടൊപ്പം ഒലിവിന്‍റെ വേരിൽനിന്നുള്ള പോഷണത്തിൽ പങ്കുപറ്റുകയും ചെയ്‌താൽ\n18 ആ കൊമ്പുകളെക്കാൾ വലിയവനാണ് നീ എന്ന് അഭിമാനിക്കരുത്; അഭിമാനിക്കുന്നെങ്കിൽ, നീ വേരിനെയല്ല, വേര് നിന്നെയാണു താങ്ങുന്നതെന്ന് ഓർത്തുകൊള്ളുക.\n19 “എന്നെ ഒട്ടിച്ചുചേർക്കേണ്ടതിനു കൊമ്പുകൾ മുറിച്ചുകളഞ്ഞല്ലോ” എന്നു നീ പറഞ്ഞേക്കാം.\n20 ശരിതന്നെ! അവരുടെ അവിശ്വാസംനിമിത്തം അവരെ മുറിച്ചുമാറ്റി. എന്നാൽ നീ നിൽക്കുന്നത് നിന്‍റെ വിശ്വാസംകൊണ്ടു മാത്രമാണ്. അഹങ്കരിക്കാതെ ഭയമുള്ളവനായിരിക്കുക.\n21 സ്വാഭാവികകൊമ്പുകളോട് ദൈവം ദാക്ഷിണ്യം കാണിക്കാത്ത നിലയ്‌ക്ക് നിന്നോടും കാണിക്കുകയില്ല.\n22 ആകയാൽ ദൈവത്തിന്‍റെ ദയാവായ്‌പും കർക്കശത്വവും കാണുക. വീണുപോയവരോടു കർക്കശത്വവും നിന്നോടോ, നീ ദൈവത്തിന്‍റെ കാരുണ്യത്തിൽ നിലനിൽക്കുന്നെങ്കിൽ ദയയും അവൻ കാണിക്കും; അല്ലാത്തപക്ഷം നീയും മുറിച്ചുമാറ്റപ്പെടും.\n23 അവിശ്വാസത്തിൽ തുടരുന്നില്ലെങ്കിൽ അവരും ഒട്ടിച്ചുചേർക്കപ്പെടും. അവരെ വീണ്ടും ഒട്ടിച്ചുചേർക്കാൻ ദൈവത്തിനു കഴിയുമല്ലോ.\n24 കാട്ടൊലിവിൽനിന്നു മുറിച്ചെടുത്ത നിന്നെ പ്രകൃതിസഹജമല്ലാത്തവിധം നാട്ടൊലിവിൽ ഒട്ടിച്ചുചേർത്തെങ്കിൽ സ്വാഭാവികകൊമ്പുകളെ തായ്‌മരത്തിൽത്തന്നെ ഒട്ടിച്ചുചേർക്കുന്നത് എത്ര യുക്തം!\n25 സഹോദരന്മാരേ, നിങ്ങൾ വിവേകമതികളെന്നു നിങ്ങൾക്കുതന്നെ തോന്നാതിരിക്കാൻ ഈ പാവനരഹസ്യം നിങ്ങൾ അറിഞ്ഞിരിക്കണമെന്നു ഞാൻ ആഗ്രഹിക്കുന്നു: ഇസ്രായേലിൽ കുറെപ്പേർക്കു മാത്രമേ ഹൃദയകാഠിന്യം സംഭവിച്ചിട്ടുള്ളൂ; അതും വിജാതീയരുടെ എണ്ണം തികയുവോളംമാത്രം.\n26 അങ്ങനെ, ഇസ്രായേൽ മുഴുവനും രക്ഷിക്കപ്പെടും. “വിമോചകൻ സീയോനിൽനിന്നു വരും. അവൻ യാക്കോബിൽനിന്നു സകല തിന്മയും അകറ്റിക്കളയും.\n27 ഞാൻ അവരുടെ പാപങ്ങൾ നീക്കിക്കളയുമ്പോൾ ഇത് അവരോടുള്ള എന്‍റെ ഉടമ്പടിയായിരിക്കും” എന്ന് എഴുതിയിരിക്കുന്നുവല്ലോ.\n28 സുവിശേഷം സംബന്ധിച്ച് അവർ ദൈവത്തിന്‍റെ ശത്രുക്കളാണ്; അതാകട്ടെ നിങ്ങൾക്കു നന്മയായി ഭവിച്ചിരിക്കുന്നു; എന്നാൽ തിരഞ്ഞെടുപ്പു സംബന്ധിച്ച് തങ്ങളുടെ പൂർവപിതാക്കന്മാർനിമിത്തം അവർ ദൈവത്തിനു പ്രിയപ്പെട്ടവർതന്നെ.\n29 ദൈവത്തിന്‍റെ ദാനങ്ങളും വിളിയും പിൻവലിക്കപ്പെടുന്നവയല്ല.\n30 ഒരിക്കൽ ദൈവത്തെ അനുസരിക്കാത്തവരായിരുന്ന നിങ്ങൾക്ക് അവരുടെ അനുസരണക്കേടുനിമിത്തം കരുണ ലഭിച്ചിരിക്കുന്നു.\n31 അതുപോലെ, നിങ്ങൾക്കു ലഭിച്ച കരുണയാൽ അവർക്കും കരുണ ലഭിക്കേണ്ടതിന് ഇപ്പോൾ അവരും അനുസരണമില്ലാത്തവരായിരിക്കുന്നു.\n32 അവരോടെല്ലാവരോടും ദൈവം കരുണ കാണിക്കേണ്ടതിന് അവരെ എല്ലാവരെയും അനുസരണക്കേടിന്‍റെ തടവറയിൽ വിട്ടുകളഞ്ഞു.\n33 ഹാ, ദൈവത്തിന്‍റെ ധനവും ജ്ഞാനവും അറിവും എത്ര അഗാധം! അവന്‍റെ ന്യായവിധികൾ എത്ര അപ്രമേയം! അവന്‍റെ വഴികൾ എത്ര ദുർഗ്രഹം!\n34 യഹോവയുടെ മനസ്സ് അറിഞ്ഞവൻ ആർ? അവന് ഉപദേഷ്ടാവായവൻ ആർ?\n35 പ്രതിഫലത്തിനായി അവനു ദാനം കൊടുത്തിട്ടുള്ളവൻ ആർ?\n36 സകലതും അവനിൽനിന്നും അവനിലൂടെയും അവനുവേണ്ടിയും ഉള്ളവയല്ലോ. അവന് എന്നേക്കും മഹത്ത്വം. ആമേൻ.\n^ റോമ 11:8* ദൈവോദ്ദേശ്യം തിരിച്ചറിയാനാകാത്ത അവസ്ഥയെ കുറിക്കുന്നു.\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D45%26Chapter%3D11%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


ഭിന്നത മറനീക്കി; കണ്ണൂരിലെ മുസ്ലിംലീഗില് തര്‍ക്കം രൂക്ഷം; നേതൃത്വത്തെ വെല്ലുവിളിച്ച് വിമതരുടെ ശക്തി പ്രകടനം - ഇ വാർത്ത | evartha\nഭിന്നത മറനീക്കി; കണ്ണൂരിലെ മുസ്ലിംലീഗില് തര്‍ക്കം രൂക്ഷം; നേതൃത്വത്തെ വെല്ലുവിളിച്ച് വിമതരുടെ ശക്തി പ്രകടനം\nകണ്ണൂര് ജില്ലയിലെ തളിപ്പറമ്പ് നഗരസഭയില് മുസ്ലിംലീഗില് തര്‍ക്കം രൂക്ഷമാകുന്നു. മുസ്ലിം ലീഗ് നേതൃത്വത്തെ വെല്ലുവിളിച്ച് തളിപ്പറമ്പില് ലീഗ് വിമത വിഭാഗത്തിന്റെ പ്രകടനം നടന്നു . ഈ പ്രകടനത്തില് 100 കണക്കിന് പ്രവര്‍ത്തകര് പങ്കെടുത്തു.\nപാര്‍ട്ടിയുടെ അച്ചടക്കത്തിന് വിരുദ്ധമായി പ്രവര്‍ത്തിക്കുകയും വിഭാഗീയ പ്രവര്‍ത്തനങ്ങള്‍ക്ക് നേതൃത്വം നല്‍കുകയും ചെയ്ത തളിപ്പറമ്പിലെ വിമത മുസ്ലിം ലീഗ്, യൂത്ത് ലീഗ് നേതാക്കള്‍ക്കെതിരെ ഔദ്യോദിക വിഭാഗം അച്ചടക്ക നടപടി സ്വീകരിക്കുവാന് കഴിഞ്ഞ ദിവസം തീരുമാനിച്ചിരുന്നു.\nഇതിന്റെ പിന്നാലെയാണ് ലീഗ് വിമതരുടെ ശക്തി പ്രകടനം. മുന്‍സിപ്പല് മുസ്ലിം ലീഗ് കമ്മറ്റിക്ക് സമാന്തരമായി കമ്മറ്റി രൂപീകരിക്കുകയും അത് പത്രസമ്മേളനം നടത്തി പ്രഖ്യാപിക്കുകയും ചെയ്തതിന്റെ പേരിലായിരുന്നു നടപടി. പ്രകടനം നേതൃത്വത്തിന് തലവേദനയാകുമെന്നാണ് വിവരം. വിഷയത്തില് ഔദ്യോഗിക പ്രതികരണത്തിന് ലീഗ് തയ്യാറായിട്ടില്ല.\nചേരിതിരിവ് സംസ്ഥാന തലത്തിലേക്കെത്തുമ്പോള് മഹ്മൂദ് പി കെ കുഞ്ഞാലിക്കുട്ടിയുടെ വിശ്വസ്തനാണെന്നും കെ എം ഷാജിയുടെ വിശ്വസ്തനാണ് സുബൈര് എന്നും വിലയിരുത്തുന്നവരുണ്ട്. സമാന്തര കമ്മിറ്റി രൂപീകരിച്ചവരോട് കമ്മിറ്റിയുടെ പ്രവര്‍ത്തനം നിര്‍ത്തിവെച്ച് ജില്ലാകമ്മിറ്റിക്ക് റിപ്പോര്‍ട്ട് നല്‍കാന് ജില്ലാ നേതൃത്വം ആവശ്യപ്പെട്ടു.\nTopics: kannur Taliparamba


Bigg Boss Fame Sujo Mathew To Meet His Girlfriend Sanjana In Bangalore | ഒടുവില് കാമുകിയും സുജോയും കണ്ടുമുട്ടി! പ്രിയതമനെ ചേര്‍ത്ത് നിര്‍ത്തി സഞ്ജന, ബിഗ് ബോസ് താരത്തിന്റെ പ്രണയം - Malayalam Filmibeat\nസുജോയും കാമുകിയും കണ്ടുമുട്ടി! പ്രിയതമനെ ചേര്‍ത്ത് നിര്‍ത്തി സഞ്ജന, ബിഗ് ബോസ് താരത്തിന്റെ പ്രണയം\n| Updated: Tuesday, June 23, 2020, 15:29 [IST]\nബിഗ് ബോസ് പ്രേക്ഷകര്‍ക്ക് ഏറെ നിരാശയാണ് മലയാളത്തിലെ രണ്ടാം പതിപ്പ് സമ്മാനിച്ചത്. വലിയ പ്രതീക്ഷകളുമായി ആരംഭിച്ച പരിപാടി പാതി വഴിയില് തന്നെ അവസാനിപ്പിക്കേണ്ടി വരികയായിരുന്നു. ഇടക്കാലത്ത് മത്സരാര്‍ഥികള്‍ക്ക് കണ്ണിന് അസുഖം വന്നതും പുറത്ത് പോകേണ്ടി വന്നതോടെ പ്രതിസന്ധികള് ഏറെയായിരുന്നു. എന്നാല് മത്സരാര്‍ഥികളായി എത്തിയ താരങ്ങള്‍ക്ക് വലിയ സ്വീകാര്യതയാണ് ലഭിച്ചത്.\nആദ്യ സീസണില് ഷിയാസ് കരീം ആയിരുന്നെങ്കില് ഇത്തവണ ഇന്ത്യയിലെ പ്രമുഖ മോഡലുകളില് ഒരാളായ സുജോ മാത്യൂവും ബിഗ് ബോസിലുണ്ടായിരുന്നു. മത്സരത്തിനെത്തിയതിന് ശേഷം സുജോയുടെ പ്രണയത്തെ ചുറ്റി പറ്റിയുള്ള കമന്റുകളായിരുന്നു വന്നിരുന്നത്. ഇപ്പോഴിതാ തന്റെ യഥാര്‍ഥ കാമുകിയെ കാണാന് എത്തിയിരിക്കുകയാണ് താരം.\nബിഗ് ബോസില് അലക്സാന്‍ഡ്രയും സുജോയും തമ്മില് ഉണ്ടായിരുന്ന സൗഹൃദമായിരുന്നു ഏറ്റവും ശ്രദ്ധേയം. ഇരുവരും പ്രണയത്തിലായി എന്ന അവസ്ഥയിലേക്ക് എത്തിയപ്പോഴെക്കും അത് പൊളിയുകയായിരുന്നു. സുജോയുടെ കസിനും മോഡലുമായ പവന് ജിനോ തോമസ് കൂടി ബിഗ് ബോസിലേക്ക് വന്നതോടെയാണ് കാര്യങ്ങള് വേറെ ലെവലിലേക്ക് എത്തിയത്. പവന് ആണ് സുജോയുടെ കാമുകിയായ സഞ്ജനയെ കുറിച്ച് വീടിനുള്ളില് നിന്നും വെളിപ്പെടുത്തിയത്. അക്കാര്യം സുജോ തന്നെ വ്യക്തമാക്കുകയും ചെയ്തു.\nപവന്റെ വെളിപ്പെടുത്തലിന് പിന്നാലെ സുജോയുടെ പെണ്‍സുഹൃത്തിനെ തേടി ആരാധകരെത്തി. ഒടുവില് സഞ്ജന തങ്ങളുടെ പ്രണയം വെളിപ്പെടുത്തുകയും ചെയ്തു. എന്നാല് മത്സരത്തിന് ശേഷം ഇരുവരും രണ്ടിടങ്ങളിലായി പോയത് വലിയ സങ്കടമായി മാറിയിരുന്നു. ലോക്ഡൗണില് സുജോ മുംബൈയിലും സഞ്ജന ബാംഗ്ലൂരിലും കുടുങ്ങിയതോടെ പരസ്പരം കാണാന് പറ്റുന്നില്ലെന്ന സങ്കടത്തിലായിരുന്നു. ഇരുവരും ഒന്നിച്ചുള്ള നിരവധി ഫോട്ടോസ് ഇന്‍സ്റ്റാഗ്രാം പേജിലൂടെ പുറത്ത് വിട്ട് മിസ് ചെയ്യുന്ന കാര്യം പറയുകയും ചെയ്തു.\nഒടുവില് ഇരുവരും കണ്ടുമുട്ടിയെന്ന സന്തോഷ വാര്‍ത്തയാണ് പുറത്ത് വരുന്നത്. കഴിഞ്ഞ ദിവസം സുജോ പങ്കുവെച്ച പുതിയ ഇന്‍സ്റ്റാഗ്രാം പോസ്റ്റാണ് ചര്‍ച്ചകള്‍ക്ക് വഴിയൊരുക്കിയത്. താന് ബാംഗ്ലൂരില് എത്തിയെന്ന് സൂചിപ്പിച്ച് കൊണ്ടുള്ള ചിത്രമായിരുന്നു പങ്കുവെച്ചത്. ഇത് സഞ്ജനയെ കാണാന് ആണോ എന്നായിരുന്നു പ്രേക്ഷകര്‍ക്ക് അറിയാനുള്ളത്. സുജോയുടെ പോസ്റ്റിന് താഴെ നിരവധി പേരാണ് ഇത് അന്വേഷിച്ച് എത്തിയത്. അത് സത്യമാണെന്ന് വ്യക്തമാക്കി എത്തിയിരിക്കുകയാണ് സഞ്ജന.\nഅവസാനം നിന്നെ ഞാന് കണ്ടു. എന്ന ക്യാപ്ഷനില് സുജോയ്‌ക്കൊപ്പം ചേര്‍ന്ന് നില്‍ക്കുന്നൊരു ചിത്രമാണ് സഞ്ജന പങ്കുവെച്ചിരിക്കുന്നത്. ലവ് യൂ കുക്കീ... എന്നായിരുന്നു സുജോ ഇതിന് താഴെ കമന്റിട്ടത്. ബിഗ് ബോസ് താരമായിരുന്ന ആര്യ അടക്കമുള്ളവര് സഞ്ജനയുടെ പോസ്റ്റിന് താഴെ കമന്റുകളുമായി എത്തിയിരുന്നു. എന്തായാലും ഇരുവരുടെയും വിവാഹത്തിന് വേണ്ടി കാത്തിരിക്കുകയാണ് ആരാധകര്. ഈ വര്‍ഷം തന്നെ വിവാഹം ഉണ്ടാവുമെന്ന കാര്യം കൂടി സഞ്ജന പറഞ്ഞിരുന്നു.\nBigg Boss Fame Sujo Mathew To Meet His Girlfriend Sanjana In Bangalore


തടവറയല്ല,തളിരിടുന്നിടം | Special | Deshabhimani | Thursday May 24, 2018\nറഷീദ് ആനപ്പുറംUpdated: Thursday May 24, 2018\nജയിലുകൾ ഇനി പീഡനകേന്ദ്രങ്ങളല്ല, തടവറയിൽ തളിരിടുന്നത് അറിവിൻ ഹരിത സമൃദ്ധി. ജയിലുകളിലെത്തുന്ന തടവുകാർ പുറത്തിറങ്ങുമ്പോൾ കൂടുതൽ കുറ്റവാളികളാകാതെ സമൂഹവുമായി ചേർന്ന് ജീവിക്കാനുള്ള പദ്ധതികളാണ് എൽഡിഎഫ് സർക്കാർ നടപ്പാക്കുന്നത്. സാക്ഷരതാ ക്ലാസ് മുതൽ തൊഴിൽ പരിശീലനംവരെ പ്രത്യാശയുടെ വെട്ടം പരത്തുന്നു. ജൈവ പച്ചക്കറികൃഷിയും മൽസ്യകൃഷിയും ജല സംരക്ഷണ പ്രവർത്തനങ്ങളും ജയിലുകളുടെ അന്തരീക്ഷം പാടേ മാറ്റുന്നു. ഭക്ഷ്യോൽപാദന രംഗത്തും ജയിലുകൾ വിപ്ലവം സൃഷ്ടിക്കുകയാണ്. പാട്ടുപാടിയും അഭിനയിച്ചും കളിച്ചും തടവുകാർ പുതിയ ജീവിതം സ്വപ്നം കാണുകയാണ്.\nതെറ്റുതിരുത്തൽ പ്രക്രിയക്കായി വിദ്യാഭ്യാസ പ്രവർത്തനത്തെയാണ് ഉപയോഗിക്കുന്നത്. ഇതോടെ ജയിലുകളിലെ പരമ്പരാഗത തൊഴിൽ പരിശീലനം ന്യൂജെൻ കോഴ്സുകൾക്ക് വഴിമാറി. നേരത്തെ കാർപെന്ററി, പെയിന്റിംഗ്, ടെയ്ലറിംഗ്, ബൈന്റിംഗ് എന്നിവയിലായിരുന്നു പരിശീലനം. ഇതിനായി മാനുഫാക്ചറിംഗ് യൂണിറ്റുകൾ മൂന്ന് സെൻട്രൽ ജയിലുകളിലും ഉണ്ടായിരുന്നു. എന്നാൽ കാലം മാറിയതോടെ കോഴ്സുകളുടെ രൂപവും ഭാവവും മാറി. നൈപുണ്യ വികസനത്തിന് ഊന്നൽനൽകിയുള്ള തൊഴിലധിഷ്ഠിത കോഴ്സുകൾ എല്ലാ ജയിലുകളിലും തുടങ്ങി. കമ്യൂണിറ്റി പോളിടെക്നിക്കുമായി ബന്ധപ്പെടുത്തിയാണ് കോഴ്സുകൾ.കമ്പ്യൂട്ടർ, ഡിടിപി, ഹാർഡ്വെയറിംഗ്, പ്ലംബിംഗ്, ഇലക്ട്രീഷ്യൻ, വെൽഡിംഗ് തുടങ്ങിയ കോഴ്സാണ് നടത്തുന്നത്. കൂടാതെ ഡ്രൈവിംഗ് കോഴ്സുമുണ്ട്. 30 തടവുകാരാണ് പരിശീലനം നേടി ഡ്രൈവിംഗ് ലൈസൻസ് സ്വന്തമാക്കിയത്.\nപത്താംതരവും പ്ലസ്ടുവും കഴിഞ്ഞ തടവുകാർക്ക് ഹ്രസ്വ, ദീർഘകാല സർട്ടിഫിക്കറ്റ് കോഴ്സ് ആരംഭിക്കാൻ ജയിൽവകുപ്പും കേരള സർവകലാശാലയുടെ അഡൾട്ട് കണ്ട്യൂനീയിംഗയ് എജുക്കേഷൻ സെന്ററും സംയുക്തമായി പദ്ധതി തയ്യാറാക്കി. പൂജപ്പുര സെൻട്രൽ ജയിലിലാണ് ഈ കോഴ്സ്. ഇന്റർവ്യൂ നടത്തി യോഗ്യരായ തടവുകാരെ കണ്ടെത്തി. ഇവരുടെ സർട്ടിഫിക്കറ്റ് പരിശോധനയും പൂർത്തിയായി. അടുത്ത ദിവസംതന്നെ കണ്ടിന്യൂയിംഗ് എജുക്കേഷൻ സെന്ററിന്റെ പ്രത്യേക കേന്ദ്രം ആരംഭിക്കും. ലൈബ്രറി സയൻസ്, ഹോട്ടൽ ആന്റ് മാനേജ്മെന്റ്, ഹെൽത്ത് ആന്റ് സാനിറ്റേഷൻ, യോഗ ആന്റ് മെഡിറ്റേഷൻ, ട്രാവൽ ആന്റ് ടൂറിസം തുടങ്ങിയ കോഴ്സുകളാണ് ആരംഭിക്കുന്നത്. ഇവരുടെ സർട്ടിഫിക്കറ്റിൽ തടവുകാർ എന്ന് രേഖപ്പെടുത്തില്ല. അതിനാൽ ജയിലിൽനിന്ന് പുറത്തിറങ്ങിയാൽ ജോലി ലഭിക്കുന്നതിന് തടസ്സമുണ്ടാകില്ല.\nതടവുകാരിൽ അക്ഷരാഭ്യാസമില്ലാത്തവരും ഇടയ്ക്ക് പഠനം നിർത്തിയവരുമുണ്ട്. ഇവരെ അക്ഷര വെളിച്ചത്തിലേക്ക് കൈപിടിച്ചുകൊണ്ടുവരുന്നതിനാണ് ജയിൽ വകുപ്പും കേരള സാക്ഷരതാ സമിതിയും 'ജയിൽ ജ്യോതി' ആരംഭിച്ചത്. 288 തടവുകാർ ഇതുവഴി സാക്ഷരതാ ക്ലാസിലെത്തി പരീക്ഷ എഴുതി. 60 തടവുകാരാണ് നാലാംതരം തുല്യത പരീക്ഷ എഴുതിയത്. പുറത്തുനിന്നുള്ളവരും തടവുകാരുമാണ് പ്രേരക്മാർ.\nജയിലുകളിൽ വായനക്കായി ബൃഹത്തായ ലൈബ്രറികളുമുണ്ട്. പൂജപ്പുര സെൻട്രൽ ജയിൽ ലൈബ്രറിയിൽമാത്രം 15,800 പുസ്തകമുണ്ട്. ബാർകോഡ് വഴിയാണ് പുസ്തകം നൽകുന്നത്. ഡിജിറ്റൽ വായനക്കും ഇവിടെ സൗകര്യമുണ്ട്.\nജയിലുകളിൽ ഒഴിഞ്ഞ സ്ഥലമിപ്പോൾ ഒട്ടും കാണില്ല. എല്ലായിടവും ഹരിതമയം. ജൈവ പച്ചക്കറി കൃഷിയിലൂടെ നല്ല ആരോഗ്യം മാത്രമല്ല, സാമ്പത്തികമായും വൻ ലാഭമാണുണ്ടാക്കുന്നത്. സെൻട്രൽ ജയിലുകൾ, ഓപ്പൺ ജയിലുകൾ, സ്പെഷ്യൽ ജയിലുകൾ എന്നിവിടങ്ങളിലാണ് പ്രധാനമായും കൃഷി. ഇവിടടെ വിളയിക്കുന്ന പച്ചക്കറികൾ വിൽക്കുന്നതിന് പ്രത്യേക കൗണ്ടറുകളും ആരംഭിച്ചിട്ടുണ്ട്. തിരുവനന്തപുരം സ്പെഷ്യൽ ജയിലിൽ മൽസ്യ കൃഷിയും ആരംഭിച്ചിട്ടുണ്ട്. മട്ടുപ്പാവ് കൃഷിയും നഴ്സറിയുമുണ്ട്.\nനെട്ടുകാൽത്തേരി തുറന്ന ജയിലിൽമാത്രം 400 ഏക്കറോളം സ്ഥലത്ത് റബ്ബർ കൃഷിയാണ്. ഇതിന് പുറമെ 40 ഏക്കറിൽ വാഴയും പച്ചക്കറിയുമുണ്ട്. സലാഡ് കുക്കുമ്പർ കൃഷിയാണ് ഇതിൽ പ്രധാനം. കഴിഞ്ഞ വർഷംമാത്രം 19 ലക്ഷംരൂപയുടെ വിറ്റുവരവാണ് പച്ചക്കറിയിൽനിന്ന് മാത്രം ലഭിച്ചത്. റബ്ബറിൽ രണ്ടു കോടിരൂപയാണ് കഴിഞ്ഞ വർഷത്തെ വരവ്.\nമണ്ണിന്റെ നനവ് സംരക്ഷിക്കാനുള്ള പ്രവർത്തനവും ജയിലുകളിൽ നടക്കുന്നുണ്ട്. ഇതിൽ പ്രധാനമാണ് മഴക്കുഴി നിർമാണം.പൂജപ്പുര സെൻട്രൽ ജയിലിലേക്ക് ആവശ്യമായ വെള്ളം കരുതാൻ വലിയ ജലാശയംതന്നെയുണ്ടാക്കിയിട്ടുണ്ട്. ഇതോടൊപ്പം പ്ലാസ്റ്റിക് ഒഴിവാക്കാൻ പേപ്പർ ബാഗ് നിർമാണവുമുണ്ട്.


ഏഴ് | Malayalam Drama Story | വൈഗ വസുദേവ്\nMalayalam Story : #67 Malayalam Story Drama : #32\ntragedy death past family daughter accident guilt suicide confession series\nവസുധ നന്ദൻ്റെ കൈ വിടുവിക്കാൻ ശ്രമിച്ചു. അവൾ കണ്ടു വീടിൻെറ അകത്തും പറത്തുമായി ആളുകൾ തിങ്ങി നിൽക്കുന്നു.\n"നന്ദേട്ടാ... എന്താ അവിടെ...?"ചോദിക്കുമ്പോൾ അവളുടെ ശബ്ദം ഇടറിയിരുന്നു.\n"അറിയില്ല... വാ, ചെന്നുനോക്കാം," നന്ദൻ പറഞ്ഞു.\nരാവിലെ പത്രത്തിൽ കണ്ടത് എങ്ങനെ പറയും...? അപമാനഭാരത്താൽ അച്ഛനും അമ്മയും ആത്മഹത്യ ചെയ്ത കാര്യം...\n"ആഹാ, എത്തിയോ കുലദ്രോഹി... ശവം കാണാൻ വന്നിരിക്കുന്നു. ത്ധൂ...!"\nആൾക്കൂട്ടത്തിൽ നിന്നും ആരോ പറഞ്ഞുകൊണ്ട് ആട്ടിത്തുപ്പി.\n"നന്ദേട്ടാ എനിക്ക് പേടിയാവുന്നണ്ട്... ആരുടെ ശവം...? നന്ദേട്ടാ..." വസു അവനു കേൾക്കാവുന്ന ശബ്ദത്തിൽ പറഞ്ഞു.\nകൂടിനിന്നവർ അവർക്ക് കടക്കാനായി ഒതുങ്ങി നിന്നു...\nഅവൾ കണ്ടു മുറ്റത്ത് തറയിൽ വാഴയിലയിൽ കിടക്കുകയാണ് തന്റെ അച്ഛനും അമ്മയും\n"അച്ഛാ...അമ്മേ..." വസുധ നന്ദൻ്റെ കൈവിടുവിച്ചു. ഓടി മൃതദേഹത്തിനരികിലെത്തി.\n"തൊട്ടുപോകരുത്..." ഒരു അലർച്ച.\n"ഇത് കാവുംപുറം ചന്ദ്രശേഖരനും ഭാസുരയുമാണ്. അവർക്ക് രണ്ടു മക്കളും. ഇത് ഞങ്ങളുടെ കാര്യം... നിനക്ക് പോകാം..."\n"ഓപ്പേ... എന്നോട് ക്ഷമിക്കൂ... ഞാനൊന്നു കണ്ടോട്ടെ അവരെ..."വസുധ കരഞ്ഞു പറഞ്ഞു...\n"സുകു, അവൾ ഒന്നു കണ്ടോട്ടെ..." ആരോ പറഞ്ഞു.\n"ഇല്ല..ഞാൻ സമ്മതിക്കില്ല. ഇങ്ങനെയൊരു മകൾ അവർക്കില്ല.... ഇവിടെ ബാക്കി ചടങ്ങുകൾ ഉണ്ട്... തടസ്സമുണ്ടാക്കാതെ പോയിതരിക..." സുകു അവസാന വാക്കെന്നോണം പറഞ്ഞു.\nവസു...കുഴഞ്ഞു വീണു. നന്ദൻ അവളെ താങ്ങിയെടുത്തു.\n"ഈ ചടങ്ങിനു തടസ്സം വരുത്താതെ നിങ്ങൾ ഒന്നു പോകൂ... നിങ്ങളുടെ കാര്യങ്ങൾ എല്ലാം ഉദ്ദേശിച്ചപോലെ നടന്നില്ലേ...?ഇനി ഇവരുടെ കാര്യം നടക്കട്ടെ... "കൂട്ടത്തിൽ പ്രായം കൂടിയ ആൾ നന്ദനോട് പറഞ്ഞു.\nമറത്തൊരക്ഷരം പറയാതെ നന്ദൻ വസുധയേയും കുട്ടി കാറിൽ വന്നു ഇരുന്നു. വസുധ മയക്കം വിട്ടില്ല. ബാക്ക് സീറ്റിൽ കിടത്തി. ചടങ്ങുകൾ കഴിഞ്ഞു. ചിതയ്ക്ക് തീ കൊളുത്താറായപ്പോളാണ് വസുധ ഉണർന്നത്...\n"നന്ദേട്ടാ... എനിക്ക് ഒന്നു കാണാൻ പറ്റിയില്ലല്ലോ..."\n"നീ കരയാതെ... ഇനി കരഞ്ഞിട്ട് എന്തുകാര്യം?"\nനന്ദൻ കാർ തിരിച്ചു.\nവർഷങ്ങൾ അഞ്ച് കടന്നുപോയി. വീണ്ടും ഞാൻ ആ പടി കടന്നു... ആക്സിഡന്റിൽ നന്ദേട്ടൻ മരിച്ചപ്പോൾ... അന്ന് ഒരു വയസ് മാത്രമുള്ള ദേവും ഞാനും. ഞങ്ങൾ ചെല്ലുമ്പോൾ കാവുംപുറംവീട്ടിൽ മാറ്റം വന്നിരുന്നു. ഞങ്ങളെ കണ്ട് ലളിതേച്ചി ഓടിയിറങ്ങി വന്നു.\n"കേറി വാ വസൂ..."\n"നിൻ്റെ മോൻ മിടുക്കനാണല്ലോ... നിൻ്റെ ഭർത്താവ് എവിടെ...?"\nവസുധയുടെ കണ്ണുകൾ ഓപ്പയെയും സരസയേയും തിരയുകയായിരുന്നു.\n"നീ ആരേയാ നോക്കുന്നത്...?"\n"ഓപ്പയും സരസയും എവിടെ...?"\n"അവളുടെ കല്ല്യാണം കഴിഞ്ഞു..."\n"അച്ഛനും അമ്മയും പോയിട്ട് രണ്ടു വർഷം കഴിഞ്ഞപ്പോൾ നേരത്തെ പറഞ്ഞുറപ്പിച്ച പോലെതന്നെ നിൻ്റെ സ്ഥാനത്ത് സരസ ആയെന്നു മാത്രം."\nവസുധ തലതാഴ്ത്തി നിന്നു...\n"കുടിക്കാൻ എടുക്കട്ടെ...? നീ ഇരിക്ക്... ഓപ്പ ഇപ്പോൾ വരും..."\nജനിച്ചു വളർന്ന വീട്ടിൽ വിരുന്നുകാരിയേപ്പോൽ ഇരിക്കേണ്ടി വരുന്നു.\n"അതേ വസൂ... നിൻ്റെ ഭർത്താവ് എന്തേ വന്നില്ല...? "ലളിത അടുക്കളയിൽ നിന്നും വിളിച്ചു ചോദിച്ചു.\n"വരാൻ പറ്റില്ല ലളിതേച്ചി..."വസു നിറഞ്ഞ കണ്ണുകൾ തുടച്ചു.\n"അതെന്തേ ലീവ് കിട്ടില്ലേ...?"\n"ഇല്ല ലളിതേച്ചി... "\n"ലീവ് കിട്ടുമ്പോൾ കൂട്ടി വരണം. "\n"ഇനി ഒരിക്കലും വരില്ല ലളിതേച്ചി."\nമറുപടി ലളിതയ്ക്ക് കേൾക്കാൻ പറ്റിയില്ല. വസുധയുടെ ശബ്ദം നേർത്തിരുന്നു.\n"വാ സംഭാരം എടുത്തു..." ലളിത സംഭാരവുമായി ഉമ്മറത്തേയ്ക്കു വന്നു.\n"ആരാ ലളിതേ വിരുന്നുകാർ...?" എന്നു ചോദിച്ചു കൊണ്ട് സുകു കയറി വന്നു.\n"ഓപ്പെ..."വസുധ കുഞ്ഞിനെ എടുത്ത് എണീറ്റു നിന്നു.\n"ലളിതേ... വഴിയെ പോകുന്നവരെ വിളിച്ചു വീട്ടിൽ കേറ്റാൻ നിന്നോടാരാ പറഞ്ഞത്ഇ? ത് സത്രം അല്ല. പുറത്തു നിർത്തേണ്ടവരെ പുറത്തു നിർത്തണം."\nവസുധ നിറകണ്ണുകളോടെ പറഞ്ഞു... "എന്നോട് ക്ഷമിക്കൂ, ഓപ്പേ. എൻ്റെ തെറ്റിനുള്ള ശിക്ഷ ഞാനനുഭവിച്ചു. ഇനിയും ശിക്ഷിക്കല്ലേ..."\n"ഛെ... ഓരോ മാരണങ്ങൾ എത്തിക്കോളും, സ്വസ്ഥമായി ജീവിക്കാൻ സമ്മതിക്കില്ല. ലളിതേ... ഞാൻ പുറത്തേക്ക് പോകുന്നു. കതകടച്ചു കുറ്റിയിട്ടോളൂ... ഇല്ലേൽ ഇതുപോലെ ഒരോന്നു കയറി വരും..."\n"സുകുവേട്ടാ... അവളോട് പൊറുക്ക്... അവളും കുഞ്ഞും ഇവിടെ അല്ലാതെ എവിടേയ്ക്കാ വരേണ്ടത്...?"\n"പറയുന്നത് അനുസരിക്കുക... അതാ നല്ലത്... എനിക്ക് പുതിയ ബന്ധങ്ങൾ ആവശ്യമില്ല. പൊട്ടിയത് ഏച്ചുകെട്ടിയാൽ മുഴച്ചിരിക്കും എന്നും."\n"ഓപ്പെ... ഞാൻ വന്നത് ഒരുകാര്യം പറയാനാണ്... കേൾക്കാൻ മനസ്സ് കാണിക്കണം..."\n"ലളിതേ കതകടച്ചോളൂ ഞാൻ പോകുന്നു."\nഒട്ടുംദയവില്ലാതെയുള്ള സുകുവിൻ്റെ സംസാരം വസുധയ്ക്ക് സഹിക്കാനായില്ല.\n"പോകുവല്ലേ...? എന്നാൽ ഇതുംകൂടി കേട്ടിട്ടു പോകൂ... ഞാൻ വന്നത് ഒന്നും ആവശ്യപ്പെടാനല്ല. ക്ഷമ ചോദിക്കാനാണ്.\nഎൻ്റെ ഭർത്താവ് മരിച്ചിട്ട് രണ്ടു മാസം ആയി. മുഴച്ചിരിക്കാതെ ഈ ബന്ധം ഞാൻ കൂട്ടിക്കെട്ടും ഓപ്പെ കണ്ടോളൂ... എനിക്ക് മകനാണുള്ളത്. എൻ്റെ മഹാദേവനാണെ സത്യം! ഓപ്പയ്ക്ക് ജനിക്കുന്നത് പെൺകുഞ്ഞാണെങ്കിൽ അവളായിരിക്കും എൻ്റെ മകളായി വരുന്നത്. ഈ വാക്കുകൾ ഓപ്പ ഓർത്തു വച്ചോളൂ..."\n"അതിനുള്ള വെള്ളം വാങ്ങിവച്ചേരെ..."സുകു പരിഹസിച്ചു പറഞ്ഞു.\n"ഇറക്കി വിടേണ്ട, ഞാൻ പോകുന്നു."\nആ നിമിഷം തന്നെ ഞാൻ അവിടുന്ന് ഇറങ്ങി.\nഎനിക്ക് നന്ദേട്ടൻ്റെ ജോലി കിട്ടി... ആരേയും ആശ്രയിക്കാതെ ജീവിച്ചു. പിന്നെയും നാലു വർഷം കഴിഞ്ഞാണ് നീ ജനിച്ചത്.\nഎന്നാലും ഞാൻ അറിഞ്ഞു കൊണ്ടിരുന്നു കാവും പുറത്തെ വിവരങ്ങൾ. നിൻ്റെ ജനനം മുതൽ ഇവിടെ എൻ്റെ അടുത്ത് എത്തുംവരയുള്ള കാര്യങ്ങൾ വരെ.\nഓപ്പയ്ക്ക് ജനിച്ചത് പെൺകുഞ്ഞാണെന്നറിഞ്ഞപ്പോൾ ഞാൻ ഉറപ്പിച്ചു മഹാദേവൻ്റെ അനുഗ്രഹം എനിക്കുണ്ടെന്ന്. നീ എൻ്റെ ദേവിനുള്ളതാണെന്നും അന്നു മുതലുള്ള എൻ്റെ പ്രാർത്ഥനയാണ്... നിന്നെ ഇവിടെ എത്തിച്ചത്.\nവസുധ മനസ്സിൽ ചുമന്നിരുന്നതെല്ലാം പറഞ്ഞു തീർത്തു.\nകുറെ നിമിഷങ്ങൾ നിശബ്ദമായി കടന്നുപോയി. ഇടയ്ക്കിടെ അച്ചുവിൻ്റെ ഏങ്ങലടി മാത്രം.\nദേവ് ഒരു ഗ്ലാസിൽ വെള്ളമെടുത്ത് അമ്മയുടെ അടുത്തെത്തി...\n"അമ്മേ... ഇത് കുടിക്ക്..."\n"അച്ചു...നീ എന്നെപ്പറ്റി കേണ്ടിട്ടുണ്ടോ...?"വസുധ ചോദിച്ചു.\n"ഇല്ല... ആരും പറഞ്ഞിട്ടില്ല. സരസച്ചിറ്റ പോലും പറഞ്ഞിട്ടില്ല."\n"അപ്പച്ചി എൻ്റെ അച്ഛനോട് ക്ഷമിക്കണം..."അച്ചു വസുധയുടെ കാലിൽ തൊട്ടു.\n"എന്താ അച്ചു...? എനിക്ക് ആരോടും പിണക്കമില്ല... നീ ദേവിൻ്റെ പെണ്ണാണ്, അതു മറക്കാതിരിക്കുക."\nഅച്ചു അതിനു മറുപടി പറഞ്ഞില്ല...\nഅച്ചു ഒന്നും പറയാതിരുന്നത് വസുധയെ വേദനിപ്പിച്ചു.\n"ദേവേട്ടാ... എനിക്ക് പോകണം... ഞാൻ പോട്ടെ അപ്പച്ചി..."\nകേട്ടതിൻ്റെ മറുവശം അറിയാനുള്ള ആകാംക്ഷയോടെ അച്ചു തിരിച്ചു വീടെത്തി.\n"അമ്മേ, അച്ഛനെന്തിയേ...?" അച്ചു അടുക്കളയിൽ എത്തി.\n"സുഖമില്ലാന്നു പറഞ്ഞു കിടക്കുന്നു..."\n"എന്തി പറ്റിയെന്നു അമ്മ ചോദിച്ചില്ലേ..?"\n"ചോദിച്ചപ്പോൾ അല്ലേ സുഖമില്ലാന്നുപറഞ്ഞത്..."ലളിതയുടെ ശബ്ദം ഗൗരവത്തിലായി.\n"എന്താ ഇപ്പോൾ തിരക്കിയത്...?"\nഅച്ചു മുറിയുടെ വാതിക്കൽ ചെന്നുനോക്കി. കിടപ്പാണ്... ഉറക്കമല്ല.\n"അമ്മേ, ചായ എടുക്ക്. അച്ഛൻ ഉറക്കമല്ല."\nഅവൾ ചായയുമായി മുറിയിൽ എത്തി.\n"ഉംം.. അമ്മ എവിടെ..?"\n"അടുക്കളയിൽ... അച്ഛന് എന്തുപറ്റി? സുഖമില്ലെന്ന് അമ്മ പറഞ്ഞു."\n"ഒന്നുമില്ല... ഒരു ക്ഷീണം അത്രേ ഉള്ളൂ..."\n"മുഖത്ത് നല്ല ക്ഷീണം ഉണ്ട്. ഹോസ്പിറ്റലിൽ പോകാം."\n"സാരമില്ല അച്ചു..."സുകു ഗ്ലാസ് എടുത്തു.\nഅച്ചുവിൻ്റെ മനസ്സിൽ ചോദ്യങ്ങൾ ഓരോന്നോരോന്നായി പൊന്തിവന്നു.\n"നീ എന്താ ആലോചിക്കുന്നത്...? ആകെ അസ്വസ്ഥയാണല്ലോ...?"\nഎല്ലാം പറയാനുള്ള സമയമായി... അച്ചുവും ശരത്തും അറിയണം. മറ്റുള്ളവർ പറഞ്ഞറിയാതെ ഇത്രയും നാളും ശ്രദ്ധിച്ചു. മക്കൾ തമ്മിൽ സ്നേഹത്തിൽ കഴിയട്ടെ... ഇടയ്ക്കിടെ ഉണ്ടാകുന്ന നെഞ്ചുവേദന കൊണ്ടേപോകൂ എന്നായിട്ടുണ്ട്. സുകു ചിന്തിച്ചു.\n"അച്ചൂ... അമ്മേ വിളിക്ക്, ശരത്തിനേയും."\nഅവൾ അടുക്കളയിൽ ചെന്നു..."അമ്മേ, അച്ഛൻ വിളിക്കുന്നു."\n"ഞാൻ ശരത്തിനെ വിളിച്ചോണ്ടുവരാം."\nലളിത മുറിയിലേയ്ക്ക് നടന്നു...\n"സുകുവേട്ടാ... നമുക്ക് ഹോസ്പിറ്റലിൽ പോകാം... ഇങ്ങനെ കിടന്നാൽ പറ്റില്ല."\n"വേണ്ട ലളിതേ... ഇനി എല്ലാം മക്കളോട് പറയാൻ സമയമായി... എവർ തീരുമാനിക്കട്ടെ..."\n"പറയണോ സുകുവേട്ടാ...? എന്തിന് ഇത്രയും കാലം മറച്ചുവെച്ചു എന്നു ചോദിക്കില്ലേ...?"\nഅച്ചു ശരത്തിനെ കൂട്ടി വരുമ്പോൾ കണ്ടു രണ്ടുപേരും കാര്യമായ സംസാരത്തിലാണെന്ന്\n"രണ്ടുപേരും വാ.."സുകു വിളിച്ചു.\nശരത് അച്ചുവിൻ്റെ മുഖത്തുനോക്കി...\nഎനിക്കറിയില്ല... എന്ന് അച്ചു ആഗ്യം കാണിച്ചു.\n"എങ്ങനെ തുടങ്ങണം എന്ന് അച്ഛനറിയില്ല... ചെയ്തതൊക്കെ ശരിയായിരുന്നോ എന്നും. കുറച്ചു ദിവസം മുമ്പുവരെ ശരിയാണെന്നായിരുന്നു മനസ്സിൽ. എന്നാൽ ഇപ്പോൾ തെറ്റാണെന്നു തോന്നിത്തുടങ്ങിയിരിക്കുന്നു." സുകു പറഞ്ഞു.\nഅച്ചു അമ്മയെ നോക്കി... അച്ഛൻ്റെ മുഖത്തെ അതേഭാവം ആണ്...\n"ലളിതേ... അലമാരയിൽ നിന്നും ഫയൽ ഇങ്ങടുക്കൂ..."\nലളിത ഫയൽ എടുത്ത് സുകുവിൻ്റെ കയ്യിൽ കൊടുത്തു...


churchill brothers owner against all india football federation - Malayalam MyKhel\n» ഇത് ഇന്ത്യന് ഫുട്‌ബോളിന്റെ മരണമണി; ഫുട്‌ബോള് ഫെഡറേഷന് വിമര്‍ശനവുമായി ചര്‍ച്ചില് ബ്രദേഴ്‌സ് ഉടമ\nUpdated: Friday, June 28, 2019, 16:16 [IST]\nപനജി: ഇന്ത്യന് ഫുട്‌ബോളിന് അവസാനം കുറിക്കുന്നതിനാണ് അഖിലേന്ത്യാ ഫുട്‌ബോള് ഫെഡറേഷന് (എ.ഐ.എഫ്.എഫ്.) ശ്രമിക്കുന്നതെന്ന വിമര്‍ശനവുമായി ചര്‍ച്ചില് ബ്രദേഴ്‌സ് ടീം ഉടമ ചര്‍ച്ചില് അലിമാവോ. ഇന്ത്യന് സൂപ്പര് ലീഗിനെ (ഐ.എസ്.എല്.) ഇന്ത്യയിലെ ഒന്നാം ലീഗാക്കി ഉയര്‍ത്താനുള്ള തീരുമാനം ഐ ലീഗിന്റെ മരണമണിയാണെന്നും അലിമാവോ പറഞ്ഞു.\nചര്‍ച്ചില് ബ്രദേഴ്‌സ് ടീമിന്റെ ഭാവിയില് തനിക്കും കുടുംബത്തിനും പ്രതീക്ഷയില്ലെന്നും നാല് ദശകമായി ടീം കൊണ്ടുനടക്കുന്ന അലിമാവോ പറഞ്ഞു. തന്റെ ടീമിനെപ്പോലെ തന്നെ മറ്റു പല ഐ ലീഗ് ക്ലബ്ബുകളുടെയും നിലനില്‍പ്പ് ഭീഷണിയിലാണ്. കോടതിയില് നിന്ന് അനുകൂല നടപടിയുണ്ടായില്ലെങ്കില് എന്തുചെയ്യുമെന്നറിയില്ല- അലിമാവോ പറഞ്ഞു. ഏത് സാഹചര്യവും നേരിടാന് തയ്യാറെടുക്കുകയാണെന്നും അദ്ദേഹം പറഞ്ഞു.\n'' ഐ.എസ്.എല്ലിന്റെ പദവി ഉയര്‍ത്താനുള്ള തീരുമാനം ഇന്ത്യന് ഫുട്‌ബോളിന് ഭീഷണിയാണ്. വര്‍ഷങ്ങളായി ഐ ലീഗ് ക്ലബ്ബുകളാണ് രാജ്യത്ത് മികച്ച കളിക്കാരെ ഉയര്‍ത്തിക്കൊണ്ടുവരുന്നത്.''- ചര്‍ച്ചില് അലിമാവോ പറയുന്നത്.\n2014-ല് തുടക്കം കുറിച്ച ഐ.എസ്.എല്ലിന്റെ പദവി സംബന്ധിച്ച് എ.ഐ.എഫ്.എഫ്. പലപ്പോഴും പല നിലപാടാണ് സ്വീകരിച്ചിട്ടുള്ളത്. ആദ്യം ഒരു സാധാരണ ടൂര്‍ണമെന്റായാണ് കണ്ടത്. പിന്നീട് ഐ ലീഗിന് താഴെയുള്ള ലീഗായി പരിഗണിച്ചു.\n''ഫുട്‌ബോളിനപ്പുറം ആഘോഷമാണ് ഐ.എസ്.എല്. ലോക ഫുട്‌ബോളില് നിന്ന് വിരമിച്ച പല പ്രമുഖ താരങ്ങളും ഐ.എസ്.എല്ലിലേക്ക് വന്നു. എന്നാല് അവര്‍ക്ക് ഇന്ത്യയിലെ ഫുട്‌ബോളിന്റെ നിലവാരം ഉയര്‍ത്താന് സാധിച്ചോ. ദേശീയ ടീമിലെ എല്ലാ താരങ്ങളെയും കണ്ടെത്തിയതും വളര്‍ത്തിയതും ഐ ലീഗ് ക്ലബ്ബുകളാണ്.''- രണ്ട് തവണ ഐ ലീഗ് കിരീടം നേടിയ ക്ലബ്ബിന്റെ ഉടമ കൂടിയായ അലിമാവോ പറഞ്ഞു.\nകഴിഞ്ഞ സീസണില് ഐ ലീഗില് നാലാം സ്ഥാനത്തായിരുന്ന ചര്‍ച്ചില് ബ്രദേഴ്‌സ് പുതിയ സീസണില് കിരീടം തിരിച്ചുപിടിക്കാനുള്ള ഒരുക്കത്തിലാണ്. നാല് ഘാന താരങ്ങളെയാണ് ചര്‍ച്ചില് ടീമിലെത്തിക്കാന് ഒരുങ്ങുന്നത്. എ്ന്നാല് ലീഗിനെച്ചുറ്റിപ്പറ്റിയുള്ള അനിശ്ചിതത്വം അലിമാവോയെ പിന്നോട്ടുവലിക്കുകയാണ്.\n5 min ago മൂന്നുതവണ ഒളിമ്പിക്‌സ് സ്വര്‍ണം നേടിയ ചൈനയുടെ നീന്തല് ചാമ്പ്യന് എട്ടുവര്‍ഷത്തെ വിലക്ക്\n14 min ago വനിതകളുടെ ടി20 ലോകകപ്പ്: പാകിസ്താന് തകര്‍ന്നു, ഉജ്ജ്വല ജയം കൊയ്ത് ഇംഗ്ലണ്ട്\n1 hr ago ISL: സെമി ഫൈനല് മത്സരങ്ങള്‍ക്ക് നാളെ തുടക്കം, 'എവെ ഗോള്' നിയമം ബാധകം\n1 hr ago കോലി നാട്ടില് മാത്രം പുലിയോ? ലോക ചാംപ്യന്‍ഷിപ്പിലെ ഞെട്ടിക്കുന്ന കണക്കുകള്, മായങ്കിനും താഴെ!\nRead more about: ileague isl churchill brothers football ഐ ലീഗ് ഐഎസ്എല് എഐഎഫ്എഫ് ചര്‍ച്ചില് ബ്രദേഴ്‌സ് ഫുട്‌ബോള്


പൂര്‍ണ ഗര്‍ഭിണിയായ യുവതി കോവിഡ് ബാധിച്ച് മരിച്ചു – Utharadesam\nപൂര്‍ണ ഗര്‍ഭിണിയായ യുവതി കോവിഡ് ബാധിച്ച് മരിച്ചു\nin TOP STORY, COVID\nകാസര്‍കോട്: കോവിഡ് ബാധിച്ച് ഗര്‍ഭിണി മരണപ്പെട്ടു. തായല് നായന്‍മാര്‍മൂല സ്വദേശിനിയും ആദൂരിലെ ഹനീഫ(സൗദി)യുടെ ഭാര്യയുമായ സമീറ (36)യാണ് ശനിയാഴ്ച രാത്രി പരിയാരം മെഡിക്കല് കോളേജ് ആസ്പത്രിയില് വെച്ച് മരിച്ചത്. പൂര്‍ണ ഗര്‍ഭിണിയായ സമീറയെ ബുധനാഴ്ചയോടെയാണ് പരിയാരത്തേക്ക് കൊണ്ടുപോയത്.\nപെണ്‍കുഞ്ഞിനെ ശസ്ത്രക്രിയ ചെയ്ത് പുറത്തെടുത്തിരുന്നു. ഭര്‍ത്താവിനൊപ്പം സൗദിയിലായിരുന്നു. ഒരു വര്‍ഷം മുമ്പാണ് നാട്ടിലെത്തിയത്. സുലൈമാന് ഹാജി-സഫിയ ദമ്പതികളുടെ മകളാണ്. മകള്: സഹ്ബ. സഹോദരങ്ങള്: ഷബീര്, തന്‍വീര്, ജുനൈദ്, ഫാത്തിമ, പരേതനായ തസ്‌രീഫ്. ഖബറടക്കം തായല് നായന്‍മാര്‍മൂല ജുമാ മസ്ജിദ് അങ്കണത്തില്.\nPregnent woman dies on Covid19\nTags: Pregnent woman dies on Covid19\nഅധ്യാപകന് കോവിഡ് ബാധിച്ച് മരിച്ചു; ചികിത്സ ലഭിച്ചില്ലെന്ന് ആക്ഷേപം\nമൊഗ്രാല് പുത്തൂര് സ്‌കൂള് ഹൈടെക്കാകുന്നു; തിങ്കളാഴ്ച മുഖ്യമന്ത്രി പിണറായി വിജയന് ഔദ്യോഗിക പ്രഖ്യാപനം നടത്തും\nസംസ്ഥാനത്ത് 28,481 പേര്‍ക്ക് കൂടി കോവിഡ്; കാസര്‍കോട് 606\nഗുരു രവിദാസ് ജയന്തിയെ ബാധിക്കും; പഞ്ചാബ് നിയമസഭ തെരഞ്ഞെടുപ്പ് മാറ്റിവെച്ചു\nനടന് സോനു സൂദിന്റെ സഹോദരിക്ക് സീറ്റ് നല്‍കിയതില് പ്രതിഷേധിച്ച് കോണ്‍ഗ്രസ് സിറ്റിംഗ് എം.എല്.എ ബി.ജെ.പിയില് ചേര്‍ന്നു


തിരുവനന്തപുരം: ജിഷ്ണുവിന്റെ അമ്മ മഹിജയോട് സഹതാപമുണ്ടെന്ന് മന്ത്രി എം.എം മണി. മഹിജക്കെതിരായ പൊലിസ് അതിക്രമത്തെക്കുറിച്ചുള്ള ചോദ്യങ്ങളോട് പ്രതികരിക്കവേയാണ് മണി പൊലിസ് നടപടിയെ ന്യായീകരിച്ചും വിഷയത്തില് രാഷ്ട്രീയ മുതലെടുപ്പ് നടക്കുകയാണെന്നും ആരോപിച്ചത്.\nമഹിജയെ കേണ്‍ഗ്രസും ബി.ജെ.പിയും ഉപയോഗപ്പെടുത്തുകയാണ്. അവരോട് തങ്ങള്‍ക്ക് സഹതാപമുണ്ട്. ജിഷ്ണുവിന്റെ കുടുംബത്തിനായി ചെയ്യാന് കഴിയുന്നതെല്ലാം സര്‍ക്കാര് ചെയ്തിട്ടുണ്ടെന്നും മണി പറഞ്ഞു. കുടുംബത്തിന് സഹായം സമയത്ത് തന്നെ സര്‍ക്കാര് നല്‍കിയിട്ടുണ്ട്. ആവശ്യപ്പെട്ട പ്രോസിക്യൂട്ടറെയും അനുവദിച്ചിരുന്നെന്നും മണി ചൂണ്ടിക്കാട്ടി.\nകുറ്റാരോപിതര്‍ക്ക് കോടതി ജാമ്യം അനുവദിച്ചപ്പോള് മേല്‍ക്കോടതിയെ സമീപിക്കുന്നതടക്കമുള്ള നടപടികള് സ്വീകരിച്ചിരുന്നു. മുഖ്യമന്ത്രി വീട് സന്ദര്‍ശിച്ചില്ലെന്ന ആരോപണമാണ് ഉയര്‍ന്നിരിക്കുന്നത്. എല്ലാവരെയും അറസ്റ്റ് ചെയ്ത ശേഷം സന്ദര്‍ശിച്ചാല് മതിയെന്നാണ് അവര് പറഞ്ഞിരുന്നത് മണി കൂട്ടിച്ചേര്‍ത്തു.\nഇന്നലെയുണ്ടായ പൊലീസ് നടപടി സ്വാഭാവികം മാത്രമായിരുന്നെന്ന് ഡി.ജി.പി ഓഫീസിന് മുന്നില് സമരം ചെയ്യാന് അനുവാദം നല്‍കാറില്ലെന്നും മണി വ്യക്തമാക്കി.


ടോക്കിയോ ഒളിമ്പിക്സ് 2021: ബോക്സിങില് ഇന്ത്യയുടെ ലോവ്ലിന ക്വാര്‍ട്ടറില് | Azchavattom Online USA\nടോക്കിയോ ഒളിമ്പിക്സ് 2021: ബോക്സിങില് ഇന്ത്യയുടെ ലോവ്ലിന ക്വാര്‍ട്ടറില്\nPosted by Azchavattom | Jul 27, 2021 | Sports\nടോക്കിയോ: ടോക്കിയോ ഒളിമ്പിക്സില് ഇന്ത്യക്ക് മെഡല് പ്രതീക്ഷ. വനിതകളുടെ 69 കിലോഗ്രാം ബോക്സിങില് ജര്‍മ്മനിയുടെ നദീന് അപേറ്റ്സിനെ കീഴടക്കി ഇന്ത്യയുടെ ലോവ്ലിന ബോര്‍ഗോഹൈന് ക്വാര്‍ട്ടര് ഉറപ്പിച്ചു. സ്കോര് 3-2. അസമില് നിന്ന് ഒളിമ്പിക്സില് മത്സരിക്കുന്ന ആദ്യ വനിതാ അത്ലറ്റാണ് ലോവ്ലിന ബോര്‍ഗോഹൈന്. ഇതോടെ ഇന്ത്യക്ക് മറ്റൊരു മെഡല് കൂടി നേടാന് കഴിയുമെന്നുള്ള ആത്മവിശ്വാസത്തിലാണ് ആരാധകര്.\nഅതേസമയം, ഒളിമ്പിക്സില് ഇന്ത്യയ്ക്ക് ഇന്ന് തിരിച്ചടിയുടെ ദിനങ്ങളാണ്. 10 മീറ്റര് മിക്‌സഡ് എയര് പിസ്റ്റല് ഷൂട്ടിങില് മെഡല് കാണാതെ ഇന്ത്യ പുറത്തായി. ഏഴാമതായാണ് മനു ഭാക്കര് – സൗരവ് ചൗധരി സഖ്യം മത്സരം അവസാനിപ്പിച്ചത്. മനു ഭാക്കറിന്റെ മോശം പ്രകടനമാണ് ഇന്ത്യക്ക് തിരിച്ചടിയായത്. ആദ്യ യോഗ്യതാ മത്സരത്തില് ഒന്നാം സ്ഥാനത്തായിരുന്നു സഖ്യം ഫിനിഷ് ചെയ്തത്. ഇന്ത്യ മെഡല് പ്രതീക്ഷിച്ചിരുന്ന പ്രധാന ഇനമായിരുന്നു ഇത്.\nനേരത്തെ, മെഡല് പ്രതീക്ഷകളുമായി നീന്തല് കുളത്തിലിറങ്ങിയ മലയാളി താരം സജന് പ്രകാശ് സെമി കാണാതെ പുറത്താ. രണ്ടാം ഹീറ്റ്സില് മത്സരിച്ച സജന് 1:57:22 സെക്കന്റില് നാലാം സ്ഥാനത്താണ് ഫിനിഷ് ചെയ്തത്. അഞ്ച് ഹീറ്റ്സിലുമായി ആദ്യ 16 പേര്‍ക്ക് മാത്രം സെമി ഫൈനല് സാധ്യതയുണ്ടായിരുന്ന ഇനത്തില് സജന് ഇരുപത്തിനാലാം സ്ഥാനമാണ് ലഭിച്ചത്.\nPreviousപാര്‍ലമെന്‍റ് സമ്മേളനം മുടക്കുന്ന പ്രതിപക്ഷത്തെ തുറന്നുകാട്ടണം ; ബി.ജെ.പി എം.പിമാരോട് മോദി\nNext“അയാള്‍ക്ക് നല്ലൊരു ഭര്‍ത്താവാകാന് കഴിഞ്ഞില്ല”; വേര്‍പിരിയലില് പ്രതികരണവുമായി മുകേഷിന്റെ ഭാര്യ മേതില് ദേവിക


Ten ducks in an innings, team bowled out for four:ടീമിലെ എല്ലാ താരങ്ങളും പൂജ്യത്തിന് പുറത്ത്; കാസര്‍കോടിനെ 'ഡക്ക് ഫ്രൈ' ചെയ്ത് വയനാട്\n'താറാക്കൂട്ടം പൊരിച്ചത്'; ടീമിലെ എല്ലാ താരങ്ങളും പൂജ്യത്തിന് പുറത്ത്\nകാസര്‍ഗോഡും വയനാടും തമ്മിലുള്ള മത്സരത്തിലാണ് കളിക്കളത്തിലെ അപൂര്‍വ്വവും അസ്വാഭാവികവുമായ കാഴ്ച അരങ്ങേറിയത്\nMay 16, 2019 6:49:17 pm\nക്രിക്കറ്റ് താരങ്ങള് ഡക്ക് ആകുന്നത് അത്ര അപൂര്‍വ്വ സംഭവമല്ല. മിക്ക കളിയിലും ഏതെങ്കിലുമൊരു താരം സംപൂജ്യനാകാറുണ്ട്. എന്നാല് ഒരു ടീമിലെ എല്ലാവരും ഡക്ക് ആകുന്നത് ക്രിക്കറ്റിന്റെ ചരിത്രത്തില് തന്നെ അധികം കാണില്ല. അങ്ങനെയൊന്ന് നടന്നിരിക്കുകയാണ്. ദൂരെയെങ്ങുമല്ല, ഇവിടെ കേരളത്തിലാണ് സംഭവം.\nജില്ലാ തല അണ്ടര് 19 വനിതാ മത്സരത്തിലാണ് സംഭവം. കാസര്‍കോടും വയനാടും തമ്മിലുള്ള മത്സരത്തിലാണ് കളിക്കളത്തിലെ അപൂര്‍വ്വവും അസ്വാഭാവികവുമായ കാഴ്ച അരങ്ങേറിയത്. മലപ്പുറത്തെ പെരിന്തല്‍മണ്ണ ക്രിക്കറ്റ് സ്റ്റേഡിയത്തില് വച്ചായിരുന്നു മത്സരം. കാസര്‍കോട് ടീമിനാണ് നാണക്കേടിന്റെ റെക്കോര്‍ഡ് സ്വന്തമായത്.\nകാസര്‍കോട് നായിക എസ് അക്ഷതയാണ് ടോസ് നേടിയത്. ടോസ് നേടിയ അക്ഷത ബാറ്റിങ് തിരഞ്ഞെടുക്കുകയായിരുന്നു. എന്നാല് അപ്പോള് വരാനിരിക്കുന്ന ദുരന്തത്തെ കുറിച്ച് അക്ഷതയ്ക്ക് യാതൊരു അറിവുമുണ്ടായിരുന്നില്ല. ബാറ്റ് ചെയ്ത എല്ലാവരും സംപൂജ്യരായി പുറത്താവുകയായിരുന്നു.\nവയനാട് താരങ്ങളുടെ ദയവ് കൊണ്ട് മാത്രമാണ് ടീം ടോട്ടലും പൂജ്യം ആകാതിരുന്നത്. വയനാട് ബോളര്‍മാര് നാല് റണ്‍സ് എക്‌സ്ട്രയായി നല്‍കി. ആദ്യ രണ്ട് ഓവര് ബാറ്റ് ചെയ്ത ശേഷമാണ് കാസര്‍കോട് ഓപ്പണര്‍മാരായ വീക്ഷിതയും എസ് ചൈത്രയും പുറത്തായത്. വയനാട് നായിക നിത്യ ലൂര്‍ദ് മൂന്ന് വിക്കറ്റുകളാണ് നേടിയത്. ഒരു ഓവറില് വയനാട് അഞ്ച് റണ്‍സിന്റെ വിജയ ലക്ഷ്യം മറി കടന്നു.\nWeb Title: Ten ducks in an innings team bowled out for four\nICC World Cup 2019: ‘ഇക്കുറിയില്ലെങ്കില് പിന്നൊരിക്കലുമില്ല’; കന്നി കീരിടം തേടി ക്രിക്കറ്റിന്റെ ഗോഡ് ഫാദേഴ്സ്


വടകര താലൂക്ക് ഓഫിസ് തീപിടുത്തം; സതീശിന്റെ പങ്ക് അന്വേഷിക്കുന്നു, ഹെല്‍പ് ഡെസ്‌ക് ഉടന് - Mangalam News Online\nവടകര താലൂക്ക് ഓഫിസ് തീപിടുത്തം; സതീശിന്റെ പങ്ക് അന്വേഷിക്കുന്നു, ഹെല്‍പ് ഡെസ്‌ക് ഉടന്\nDecember 19, 2021 December 19, 2021 - by ന്യൂസ് ഡെസ്ക്ക്\nവടകര>> താലൂക്ക് ഓഫിസ് തീപിടുത്തത്തില് അന്വേഷണം ഊര്‍ജിതമാക്കി പൊലീസ്. കസ്റ്റഡിയിലുള്ള ആന്ധ്രാ സ്വദേശി സതീഷ് നാരായണന്റെ പങ്ക് കണ്ടെത്താനുള്ള ശ്രമം തുടരുന്നു. രേഖകള് കത്തി നശിച്ചതില് പൊതു ജനങ്ങളുടെ ആശങ്ക പരിഹരിക്കാനുള്ള ഹെല്‍പ് ഡെസ്‌ക്ക് പ്രവര്‍ത്തനം തുടങ്ങും.\nസതീഷ് നാരായണ് മാനസിക വെല്ലുവിളി നേരിടുന്ന ആളാണ്. നേരത്തെയും ഇത്തരത്തില് പലയിടങ്ങളില് തീയിട്ടിരുന്നു. വടകരയിലെ മറ്റ് രണ്ട് സര്‍ക്കാര് ഓഫീസുകളിലും ഇയാള് തീയിട്ടിരുന്നു, നിലവില് മൂന്ന് തീവെപ്പ് കേസുകളില് പ്രതിയാണ് സതീഷ് നാരായണ്. സിസിടിവി ദൃശ്യങ്ങള് അടിസ്ഥാനമാക്കിയായിരുന്നു പൊലീസ് ഇയാളെ അറസ്റ്റ് ചെയ്തത്.\nകസ്റ്റഡിയിലെടുത്ത സതീഷ് നാരായണയുമായി നേരത്തെ പൊലീസ് വിവിധയിടങ്ങളില് പരിശോധന നടത്തിയിരുന്നു. നേരത്തെ ചെറിയ തീപിടുത്തമുണ്ടായ സമീപത്തെ കെട്ടിടങ്ങളിലാണ് റൂറല് എസ്പിയുടെ നേതൃത്വത്തില് പരിശോധന നടത്തിയത്. നേരത്തെ തീപിടുത്തമുണ്ടായ താലൂക്ക് ഓഫിസിനു സമീപത്തെ കെട്ടിടങ്ങളിലും , നഗരത്തിലെ മറ്റൊരു കെട്ടിടത്തിലുമാണ് അന്വേഷണ സംഘം പരിശോധന നടത്തിയത്. ഈ കെട്ടിടങ്ങളില് ഈ മാസം 12,13 തീയതികളില് ഉണ്ടായ ചെറു തീപിടുത്തങ്ങളില് പരാതി ലഭിച്ചിട്ടും പൊലീസ് കേസെടുത്തിരുന്നില്ല.\nPrevious Article ചെറുവട്ടൂര് മണ്ഡലം കോണ്‍ഗ്രസ് കമ്മിറ്റിയുടെ നേതൃത്വത്തില് പദയാത്ര സംഘടിപ്പിച്ചു\nNext Article സ്ത്രീയെ വീട്ടില് മരിച്ചനിലയില് കണ്ടെത്തി; സഹോദരീഭര്‍ത്താവ് കസ്റ്റഡില്


ആ ചരിത്ര നേട്ടത്തിനു തൊട്ടരികെ സാന്‍ട്രോ!\nDelhi, First Published 7, Feb 2019, 10:57 AM IST\n2019 വേള്‍ഡ് അര്‍ബന് കാര് ഓഫ് ദി ഇയര് അവാര്‍ഡിനുള്ള അവസാന അഞ്ച് സ്ഥാനങ്ങളില് ഇടംപിടിച്ച് ഹ്യുണ്ടായുടെ ചെറു ഹാച്ച്ബാക്കായ പുത്തന് സാന്‍ട്രോയും.\n2019 വേള്‍ഡ് അര്‍ബന് കാര് ഓഫ് ദി ഇയര് അവാര്‍ഡിനുള്ള അവസാന അഞ്ച് സ്ഥാനങ്ങളില് ഇടംപിടിച്ച് ഹ്യുണ്ടായുടെ ചെറു ഹാച്ച്ബാക്കായ പുത്തന് സാന്‍ട്രോയും. സാന്‍ട്രോയ്ക്ക് പുറമേ ഔഡി A1, കിയ സോള്, സിയറ്റ് അരോന, സുസുക്കി ജിംനി എന്നീ മോഡലുകളാണ് അര്‍ബന് കാര് കാറ്റഗറിയിലെ മറ്റ് ഫൈനലിസ്റ്റുകള്. 2018 ഒക്ടോബര് 23 -നാണ് രണ്ടാം തലമുറ സാന്‍ട്രോ വിപണിയില് എത്തിയത്. ടോള് ബോയ് ഡിസൈനിലെത്തിയ സാന്‍ട്രോ ഇന്ത്യന് വിപണിയില് ഇതിനോടകം മികച്ച ബുക്കിംഗ് നേടി മുന്നേറുകയാണ്.\nഡിലൈറ്റ്, എറ, മാഗ്ന, സ്‌പോര്‍ട്ട്‌സ്, ആസ്റ്റ എന്നീ അഞ്ച് വകഭേദങ്ങളുള്ള സാന്‍ട്രോയ്ക്ക് 3.89 ലക്ഷം രൂപ മുതലാണ് എക്‌സ്‌ഷോറൂം വില. ഏറ്റവും ഉയര്‍ന്ന സ്‌പോര്‍ട്ട്‌സ് സിഎന്‍ജിക്ക് 5.64 ലക്ഷവും. 1.1 ലിറ്റര് പെട്രോള് എഞ്ചിനാണ് വാഹനത്തിന്‍റെ ഹൃദയം. ഈ എഞ്ചിന് 5500 ആര്‍പിഎമ്മില് 69 ബിഎച്ച്പി കരുത്തും 4500 ആര്‍പിഎമ്മില് 99 എന്‍എം ടോര്‍ക്കും പരമാവധി സൃഷ്ടിക്കും. അഞ്ചു സ്പീഡ് സ്റ്റാന്‍ഡേര്‍ഡ് മാനുവല് ഗിയര്‍ബോക്സാണ് ട്രാന്‍സ്‍മിഷന്. 1998ലാണ് ടോള്‍ബോയ് ഡിസൈനില് സാന്‍ട്രോ ഇന്ത്യന് നിരത്തുകളിലേക്കെത്തിയത്. ചുരുങ്ങിയ സമയത്തിനുള്ളില് ജനഹൃദയങ്ങള് കീഴടക്കിയ ജനപ്രിയ വാഹനത്തിന്‍റെ ആദ്യതലമുറയുടെ നിര്‍മ്മാണം 2014-ല് ഹ്യുണ്ടായി പെട്ടെന്ന് അവസാനിപ്പിക്കുകയായിരുന്നു.\nഅര്‍ബന് കാറിന് പുറമേ വേള്‍ഡ് ലക്ഷ്വറി കാര്, വേള്‍ഡ് പെര്‍ഫോമെന്‍സ് കാര്, വേള്‍ഡ് ഗ്രീന് കാര്, വേള്‍ഡ് കാര് ഡിസൈന് എന്നീ കാറ്റഗറിയിലാണ് പുരസ്‌കാരങ്ങളുള്ളത്. ഈ കാറ്റഗറിയിലെല്ലാം അഞ്ച് മോഡലുകള് വീതമാണ് ഇപ്പോള് ഫൈനല് ലിസ്റ്റിലുള്ളത്. വേള്‍ഡ് കാര് ഓഫ് ദി ഇയര് അവര്‍ഡിനുള്ള ഫൈനല് ലിസ്റ്റില് പത്തു മോഡലുകളും ഇടംപിടിച്ചു.\n86 ഓട്ടോമോട്ടീവ് ജോണലിസ്റ്റുകള് അടങ്ങിയ ഇന്റര്‍നാഷണല് ജൂറിയാണ് ഫൈനലിസ്റ്റുകളെയെല്ലാം തിരഞ്ഞെടുത്തത്. മാര്‍ച്ചില് നടക്കുന്ന ജനീവ ഓട്ടോ ഷോയില് ഈ പട്ടിക വീണ്ടും വെട്ടിച്ചുരുക്കി മൂന്ന് മോഡലുകളാക്കി പുതുക്കി നിശ്ചയിക്കും. ഏപ്രിലില് 17-ന് അമേരിക്കയില് നടക്കുന്ന ന്യൂയോര്‍ക്ക് ഓട്ടോ ഷോയില് ജേതാക്കളെ പ്രഖ്യാപിക്കുമെന്നാണ് റിപ്പോര്‍ട്ടുകള്.\nLast Updated 7, Feb 2019, 10:57 AM IST\nHyundayi Santro In 2019 World Car of the Year final list\n2019 വേള്‍ഡ് അര്‍ബന് കാര് ഓഫ് ദി ഇയര്\nNew Santro Mileage\nNew santro Review


തമിഴ്‌നാട്ടിൽ സ്കൂളുകൾ തുറക്കുന്നു; നവംബർ 10 മുതൽ തിയറ്ററുകളും - Janayugom Online\nHome / News / India / തമിഴ്‌നാട്ടിൽ സ്കൂളുകൾ തുറക്കുന്നു; നവംബർ 10 മുതൽ തിയറ്ററുകളും\nതമിഴ്‌നാട്ടിൽ സ്കൂളുകൾ തുറക്കുന്നു; നവംബർ 10 മുതൽ തിയറ്ററുകളും\nPosted on October 31, 2020, 8:51 pm\nകോവിഡ് വ്യാപനത്തെ തുടർന്ന് എട്ടുമാസമായി അടഞ്ഞു കിടക്കുന്ന സ്കൂളുകൾ തുറക്കാൻ തമിഴ്‌നാട്ടിൽ നടപടി തുടങ്ങി. ആദ്യ ഘട്ടമായി ഒൻപതാം ക്ലാസ് മുതൽ പ്ലസ് ടു, കോളജുകൾ, ഗവേഷണ സ്ഥാപനങ്ങൾ മുതലായവ നവംബർ 16 മുതൽ തുറക്കാൻ സർക്കാർ അനുമതി നൽകി. പകുതി സീറ്റുകളിൽ പ്രവേശനം നൽകി തിയേറ്ററുകൾക്ക് ദീപാവലി റിലീസോടെ തുറന്നു പ്രവർത്തിക്കാം.\nപത്താം തിയതി മുതലാണ് തിയേറ്ററുകൾ, അമ്യൂസ്മെന്റ് പാർക്കുകൾ, ഓഡിറ്റോറിയം, മൃഗശാല എന്നിവയ്ക്കു പ്രവർത്തനാനുമതി നൽകിയത്.\nകല്യാണം, ശവസംസ്കാരം രാഷ്ട്രീയ പാർട്ടികളുടെ പരിപാടികൾ മതപരമായ ചടങ്ങുകൾ എന്നിവയക്കു പതിനാറാം തിയ്യതി മുതൽ നൂറു പേരെ പങ്കെടുപ്പിക്കാം. എന്നാൽ ചെന്നൈയുടെ ജീവനാഡിയായ സബർബൺ ട്രെയിൻ ഉടനെ പുനരാരംഭിക്കില്ല. ഈ ഇളവുകളോടെ ലോക്ക് ഡൗൺ നവംബർ മുപ്പതുമുതൽ നീട്ടി സർക്കാർ ഉത്തരവിറക്കി.\nEnglish summary; tamilnad school reopening\ntamilnad school reopening\nഷോൺ കോണറി അന്തരിച്ചു\nസ്വർണക്കടത്തു കേസിൽ സ്വർണം പിടികൂടാൻ സഹായകരമായ വിവരങ്ങൾ നൽകിയ വ്യക്തിക്ക് കസ്റ്റംസ് പ്രതിഫലം കൈമാറി\n‘കലക്കവെള്ളത്തില് മീന് പിടിക്കാന് ആരെയും അനുവദിക്കരുത് ’\nഅസം — മിസോറാം അതിര്‍ത്തി സംഘര്‍ഷത്തില് ഇടപെട്ട് കേന്ദ്രം\nTrivandrum / Oct 19


പാലായില്ലെങ്കില് കാപ്പന് യുഡിഎഫിലേയ്ക്ക് | Global Indian News\nHome Politics പാലായില്ലെങ്കില് കാപ്പന് യുഡിഎഫിലേയ്ക്ക്\nപാലായില്ലെങ്കില് കാപ്പന് യുഡിഎഫിലേയ്ക്ക്\nതിരുവനന്തപുരം: പാലാ സീറ്റ് എല്‍ഡിഎഫ് ജോസ് കെ മാണി വിഭാഗത്തിന് നല്‍കിയാല് മാണി സി കാപ്പന് യുഡിഎഫിലേക്കെന്ന് സൂചന. കോണ്‍ഗ്രസ് നേതൃത്വവുമായി മാണി സി കാപ്പന് ഇത് സംബന്ധിച്ച് അനൗദ്യോഗിക ചര്‍ച്ചകള് നടത്തി. എന്‍സിപി ദേശീയ നേതൃത്വത്തിന്റെ പൂര്‍ണ പിന്തുണ തനിക്കുണ്ടെന്നും മാണി സി കാപ്പന് യുഡിഎഫ് നേതൃത്വത്തെ അറിയിച്ചിട്ടുണ്ട്.\nജോസ് കെ. മാണി വിഭാഗത്തിനും എന്‍സിപിക്കും പാലാ വൈകാരിക വിഷയമാണ്. എല്‍ഡിഎഫിലെത്തുന്ന ജോസ് കെ മാണി പക്ഷത്തിന് പാലാ സീറ്റ് നല്‍കിയാല് മാണി സി. കാപ്പന് ഇടയും. അത് നിര്‍ണായകമായ മുന്നണിമാറ്റത്തിന് വഴിവെക്കും. എന്‍സിപി ഒന്നാകെയോ പാര്‍ട്ടിയെ പിളര്‍ത്തിയോ യുഡിഎഫിന്റെ ഭാഗമാകാനാണ് കാപ്പന്റെ നീക്കം.\nകോണ്‍ഗ്രസ് കോട്ടയം ജില്ലാ നേതൃത്വവുമായി മാണി സി കാപ്പന് സംസാരിച്ചു. പിന്നീട് സംസ്ഥാന നേതാക്കളുമായി നേരിട്ടും ഫോണിലൂടെയും ചര്‍ച്ചകള് നടത്തി. മാണി സി. കാപ്പന് വരുന്നതിനോട് യുഡിഎഫിന് എതിര്‍പ്പില്ല. ജോസ് കെ. മാണിക്കു വേണ്ടി സിപിഎം മാണി സി കാപ്പനെ തഴയുന്നത് കാപ്പന് അനുകൂല സാഹചര്യം ഉണ്ടാക്കുമെന്ന് യുഡിഎഫ് വിലയിരുത്തുന്നു.\nഎന്‍സിപിയുടെ രണ്ട് എംഎല്‍എമാരില് എകെ ശശീന്ദ്രന് യുഡിഎഫ് ബന്ധത്തിന് തയ്യാറായേക്കില്ല. അങ്ങനെയെങ്കില് പാലയെ ചൊല്ലി എന്‍സിപിയില് പിളര്‍പ്പിന്റെ സാഹചര്യം ഉണ്ടാകും. എന്‍സിപി ദേശീയ നേതൃത്വത്തിന്റെ പൂര്‍ണ പിന്തുണ തനിക്കുണ്ടെന്നും മാണി സി. കാപ്പന് കോണ്‍ഗ്രസ് നേതാക്കളെ അറിയിച്ചിട്ടുണ്ട്. നിയമസഭ സീറ്റുകളില് പിന്നീട് ധാരണയുണ്ടാക്കാമെന്ന തന്ത്രപരമായ നിലപാട് എല്‍ഡിഎഫ് സ്വീകരിച്ചാലും കാപ്പന് വഴങ്ങാന് ഇടയില്ല.\nമാണി സാറിന് പാലാ ഭാര്യയെങ്കില് തനിക്ക് പാലാ ചങ്കാണ്. എന്‍സിപി ജയിച്ച ഒരു സീറ്റും വിട്ടുകൊടുക്കാനാകില്ലെന്നും മാണി സി കാപ്പന് പറഞ്ഞു. ജോസ് കെ മാണിയുടെ എല്‍ഡിഎഫ് പ്രവേശന പശ്ചാത്തലത്തിലാണ് മാണി സി കാപ്പന് നിലപാട് അറിയിച്ചത്.\nPrevious articleധോണിയുടെ മകള്‍ക്കെതിരെ പീഡന ഭീഷണി\nNext articleസോണിയാ ഗാന്ധിയുടെ പേര് രേഖപ്പെടുത്തിയ ഫലകം അടല് തുരങ്കത്തില് നിന്ന് നീക്കി


സ്വകാര്യ ബസ്സുടമകള് സമരത്തിലേക്ക്: 19ന് സൂചനാ പണിമുടക്ക്; വഴങ്ങിയില്ലെങ്കില് അനിശ്ചിതകാലം\nSun Jan 21 2018 04:36:42 GMT+0530 (IST)\nNarada Desk| Updated On: 2017-01-13 11:24:53.0 | Location :\nസര്‍ക്കാരില്‍നിന്നു അനുകൂല തീരുമാനമുണ്ടായില്ലെങ്കില് അടുത്ത മാസം രണ്ടു മുതല് അനിശ്ചിതകാല സമരം ആരംഭിക്കാനാണു ബസ് ഉടമകളുടെ തീരുമാനം. മിനിമം ചാര്‍ജ് എഴില് നിന്നു ഒമ്പതു രൂപയാക്കണമെന്നാണ് ബസ് ഉടമകളുടെ ആവശ്യം.\nസംസ്ഥാനത്ത് സ്വകാര്യ ബസ്സുടമകള് സമരത്തിലേക്ക്. ഇന്ധന വില വര്‍ധനയുടെ പശ്ചാത്തലത്തില് നിരക്കുവര്‍ധന ഉള്‍പ്പെടെയുള്ള ആവശ്യങ്ങള് ഉന്നയിച്ചാണ് സമരം.\nഇതിന്റെ ഭാഗമായി മാസം 19നു സൂചനാ പണിമുടക്ക് ആചരിക്കും. സര്‍ക്കാരില്‍നിന്നു അനുകൂല തീരുമാനമുണ്ടായില്ലെങ്കില് അടുത്ത മാസം രണ്ടു മുതല് അനിശ്ചിതകാല സമരം ആരംഭിക്കാനാണു ബസ് ഉടമകളുടെ തീരുമാനം. കൊച്ചിയില് ചേര്‍ന്ന ഓള് കേരളാ പ്രൈവറ്റ് ബസ് ഓപ്പറേറ്റേഴ്‌സ് കോണ്‍ഫെഡറേഷന് യോഗമാണ് ഇതു സംബന്ധിച്ച തീരുമാനമെടുത്തത്.\nരാജ്യത്ത് ഇന്ധനവില വര്‍ധിച്ച സാഹചര്യത്തില് മിനിമം ചാര്‍ജ് എഴില് നിന്നു ഒമ്പതു രൂപയാക്കണമെന്നാണ് ബസ് ഉടമകളുടെ ആവശ്യം. വിദ്യാര്‍ത്ഥികളുടെ കണ്‍സഷന് നിരക്ക് മിനിമം രണ്ടു രൂപയാക്കണമെന്നും ആവശ്യപ്പെടുന്നു.


നിങ്ങൾക്ക് സാധാരണ തണുപ്പ് ഉണ്ടാകുമ്പോൾ ഒഴിവാക്കേണ്ട തൈര്, മദ്യം, മിഠായികൾ, മറ്റ് ഭക്ഷണങ്ങൾ - PAMPEREDPEOPLENY.COM - ആരോഗ്യം\nനിങ്ങൾക്ക് സാധാരണ തണുപ്പ് ഉണ്ടാകുമ്പോൾ ഒഴിവാക്കേണ്ട തൈര്, മദ്യം, മിഠായികൾ, മറ്റ് ഭക്ഷണങ്ങൾ\nവീട് ആരോഗ്യം ക്ഷേമം വെൽനസ് oi-Shivangi Karn By ശിവാംഗി കർൺ 2020 സെപ്റ്റംബർ 15 ന്\nജലദോഷം രൂക്ഷമാകുമ്പോൾ നമ്മുടെ ഭക്ഷണക്രമം ഒരു പ്രധാന പങ്ക് വഹിക്കുന്നുവെന്ന് വിദഗ്ദ്ധർ പറയുന്നു. ജലദോഷം മുകളിലെ ശ്വാസകോശ ലഘുലേഖയുടെ നേരിയ തോതിലുള്ള അണുബാധയാണ്, ഇത് സാധാരണയായി നിരുപദ്രവകരവും ഒരാഴ്ചയ്ക്കുള്ളിൽ പരിഹരിക്കുന്നതുമാണ്. എന്നിരുന്നാലും, മൂക്കിലെ അറകൾ, മൂക്കൊലിപ്പ്, തലവേദന, തൊണ്ടവേദന, ക്ഷീണം, അസ്വസ്ഥത തുടങ്ങിയ ലക്ഷണങ്ങൾ നമ്മുടെ ദൈനംദിന പ്രവർത്തനങ്ങളെ ബാധിക്കും.\nചില ഭക്ഷണങ്ങൾ അവസ്ഥ വഷളാകാൻ കാരണമാവുകയും ശ്വാസകോശ ലഘുലേഖയുടെ അണുബാധയ്ക്ക് കാരണമാവുകയും ചെയ്യും. ജലദോഷം ബാധിക്കാനുള്ള സാധ്യത കൂടുതലാണെങ്കിൽ അത്തരം ഭക്ഷണങ്ങൾ ഒഴിവാക്കണം.\nആയുർവേദം അനുസരിച്ച്, തൈര് ഒരു കഫ ഭക്ഷണമായി കണക്കാക്കപ്പെടുന്നു, ഇത് ശ്വാസകോശ സംബന്ധമായ പ്രശ്നങ്ങൾ ഉള്ളവരിൽ മ്യൂക്കസ് ഉത്പാദനം വർദ്ധിപ്പിക്കും, അതായത് ജലദോഷം, ആസ്ത്മ, സൈനസ് എന്നിവ. തൈര് മൈക്രോബയോട്ടയെ സന്തുലിതമാക്കുമെന്ന് അറിയാമെങ്കിലും, അതിന്റെ വലിയ ഉപഭോഗം, പ്രത്യേകിച്ച് ശൈത്യകാലത്തും രാത്രിയിലും ജലദോഷത്തിന് കാരണമാകും.\nഇത് ലോകത്തിലെ ഏറ്റവും പഴയ ഭാഷയാണ്\nശീതളപാനീയങ്ങൾ തണുപ്പുള്ളതും ഉയർന്ന പഞ്ചസാര അടങ്ങിയിരിക്കുന്നതുമായതിനാൽ ജലദോഷ സമയത്ത് കഴിക്കുന്ന ഏറ്റവും മോശം ഭക്ഷണമാണിത്. ഈ ഭക്ഷണങ്ങൾ വീക്കം ഉണ്ടാക്കുകയും വെളുത്ത രക്താണുക്കളുടെ എണ്ണം കുറയ്ക്കുകയും രോഗപ്രതിരോധ ശേഷി കുറയുകയും ചെയ്യും.\nമുഖത്ത് തക്കാളി ജ്യൂസിന്റെ ഗുണങ്ങൾ\nകാൻഡിയിൽ പഞ്ചസാരയും മറ്റ് കൃത്രിമ മധുരപലഹാരങ്ങളും നിറഞ്ഞിരിക്കുന്നു, ഇത് രോഗപ്രതിരോധ ശേഷി ദുർബലപ്പെടുത്തി ആരോഗ്യം കുറയ്ക്കും. രോഗപ്രതിരോധ ശേഷി വിവിധ രോഗങ്ങളെ ചെറുക്കാൻ സഹായിക്കുമെന്ന് നമുക്കറിയാം, മിഠായികൾ വലിയ അളവിൽ കഴിക്കുന്നത് രോഗപ്രതിരോധ ശേഷി കുറയ്ക്കുകയും രോഗത്തിന് കാരണമാവുകയും ചെയ്യും. കൂടാതെ, വായുമാർഗങ്ങളുടെ വീക്കം മൂലം മിഠായികൾ തൊണ്ടയിൽ മാന്തികുഴിയുണ്ടാക്കും.\n4. വറുത്ത ഭക്ഷണങ്ങൾ\nഫ്രഞ്ച് ഫ്രൈ, സമോസ, ചിക്കൻ സ്ട്രിപ്പുകൾ എന്നിവ പോലുള്ള വറുത്ത ഭക്ഷണങ്ങൾ വീക്കം വഷളാക്കുകയും മ്യൂക്കസ് ഉൽപാദനത്തെയും മറ്റ് ജലദോഷ ലക്ഷണങ്ങളെയും വർദ്ധിപ്പിക്കുകയും ചെയ്യുന്നു. അവ രോഗപ്രതിരോധ സംവിധാനത്തിന്റെ പ്രവർത്തനം കുറയ്ക്കുകയും ജലദോഷം പോലുള്ള രോഗങ്ങളെ ക്ഷണിക്കുകയും ചെയ്യാം.\nജലദോഷം വരുമ്പോൾ ചീസ് ഒരു ചീത്തപ്പേരുണ്ട്. ഇത് മ്യൂക്കസ് ഉൽ‌പാദനം വർദ്ധിപ്പിക്കുന്നതിനൊപ്പം കട്ടിയുള്ളതാക്കുന്നു. ഇത് വായുമാർഗങ്ങളിലെ തിരക്ക് വർദ്ധിപ്പിക്കുകയും അവസ്ഥയെ വഷളാക്കുകയും ചെയ്യുന്നു. അതിനാൽ, നിങ്ങൾക്ക് പതിവ് ജലദോഷത്തിന് സാധ്യതയുണ്ടെങ്കിൽ ചീസ് ഒഴിവാക്കുന്നത് നല്ലതാണ്.\n6. ഫാസ്റ്റ് ഫുഡുകൾ\nമാർക്കറ്റ് അധിഷ്ഠിത ഫാസ്റ്റ് ഫുഡുകളായ പിസ്സ, പാസ്ത, ബർഗർ എന്നിവയാണ് എം‌എസ്‌ജിയുടെ പ്രധാന ഉറവിടങ്ങൾ, അമിതവണ്ണം, പ്രമേഹം തുടങ്ങിയ രോഗങ്ങളുമായി ബന്ധപ്പെടുത്തിയിരിക്കുന്ന ഫ്ലേവർ എൻഹാൻസർ. അവർ രോഗപ്രതിരോധ ശേഷി കുറയ്ക്കുന്ന പ്രവണത കാണിക്കുന്നു, ഇത് ഒരു വ്യക്തിയെ ജലദോഷത്തിനും പനിക്കും ഇരയാക്കുന്നു.\nആരോഗ്യകരമായ ഭക്ഷണത്തിന്റെ ഗുണങ്ങളും ജങ്ക് ഫുഡിന്റെ പോരായ്മകളും\nതണുത്ത താപനില കാരണം ഐസ്ക്രീമുകൾ ശരീരത്തിൽ വീക്കം ഉണ്ടാക്കുന്നു. തൊണ്ടവേദന, മൂക്കൊലിപ്പ്, ചുമ, കട്ടിയുള്ള മ്യൂക്കസ് ഉത്പാദനം തുടങ്ങിയ ജലദോഷ ലക്ഷണങ്ങളിൽ ഇത് കാരണമാകുന്നു. അവ രോഗപ്രതിരോധ ശേഷിയെ ദുർബലപ്പെടുത്തുകയും ജലദോഷത്തിന് കാരണമാവുകയും ചെയ്യും.\nമദ്യ ഉൽപ്പന്നങ്ങളായ ബിയർ, ടെക്വില, ജിൻ, വോഡ്ക എന്നിവയിൽ ഡൈയൂറിറ്റിക് ഗുണങ്ങളുണ്ട്, ഇത് നിർജ്ജലീകരണത്തിന് കാരണമാകും. നമുക്കറിയാവുന്നതുപോലെ, പ്രതിരോധശേഷി വർദ്ധിപ്പിക്കുന്നതിനും മ്യൂക്കസ് അഴിക്കുന്നതിനും ശരീരത്തിൽ നിന്ന് രോഗകാരികളെ മായ്ക്കുന്നതിനും ദ്രാവകങ്ങൾ ആവശ്യമാണ്, ഇത് നഷ്ടപ്പെടുന്നത് അവസ്ഥയെ വഷളാക്കും. മിതമായ അളവിൽ മദ്യം രോഗപ്രതിരോധ സംവിധാനത്തിന് നല്ലതാണെന്ന് കണക്കാക്കപ്പെടുന്നുണ്ടെങ്കിലും, ഇത് അമിതമായി ശരീരത്തെ പ്രതികൂലമായി ബാധിക്കും.\n9. സംസ്കരിച്ച മാംസം\nസംസ്കരിച്ച ഇറച്ചി ഉൽ‌പന്നങ്ങളായ ബേക്കൺ, ബീഫ്, സോസേജ്, ടർക്കി എന്നിവ വീക്കം ഉണ്ടാക്കുകയും രോഗപ്രതിരോധ ശേഷി ദുർബലമാക്കുകയും ചെയ്യുന്നതിലൂടെ ആരോഗ്യത്തെ പ്രതികൂലമായി ബാധിക്കും. വിറ്റാമിൻ ബി 12 ന്റെ നല്ല ഉറവിടമാണെങ്കിലും അവയുടെ വലിയ അളവ് ജലദോഷം ഉൾപ്പെടെയുള്ള വിവിധ രോഗങ്ങൾക്കെതിരായ ആന്റിബോഡി ഉത്പാദനം കുറയ്ക്കും.\n10. പഞ്ചസാര ഉൽപ്പന്നങ്ങൾ\nപഞ്ചസാര ഉൽ‌പന്നങ്ങളായ മഫിൻ‌സ്, കപ്പ്‌കേക്കുകൾ, പൈ, കുക്കികൾ എന്നിവയിൽ കാർബോഹൈഡ്രേറ്റ് അടങ്ങിയിട്ടുണ്ട്, ഇത് ശരീരത്തിൻറെ അണുബാധയെ ചെറുക്കുന്നതിനുള്ള കഴിവ് കുറയ്ക്കുന്നു. ജലദോഷ രോഗകാരികൾ മൂലമുണ്ടാകുന്ന കോശജ്വലന പ്രതികരണങ്ങൾക്കെതിരായ രോഗപ്രതിരോധ പ്രതികരണത്തെ അവർ അടിച്ചമർത്തുന്നു. രോഗപ്രതിരോധവ്യവസ്ഥയുടെ വിട്ടുവീഴ്ച കാരണം ഇത് ഒരു വ്യക്തിയെ രോഗിയാക്കിയേക്കാം.\nപഴങ്ങൾ ജ്യൂസുകളാക്കി മാറ്റുമ്പോൾ അവയിലെ പോഷകങ്ങൾ നഷ്ടപ്പെടും. കൂടാതെ, അവയിലെ പഞ്ചസാര (ചേർക്കുമ്പോൾ) രോഗപ്രതിരോധ ശേഷിയെ ദുർബലപ്പെടുത്തുന്നു. അതിനാൽ, പഴങ്ങൾ നേരിട്ട് കഴിക്കുന്നതും അവയിൽ പഞ്ചസാര ചേർക്കുന്നത് ഒഴിവാക്കുന്നതും നല്ലതാണ്. മിൽക്ക് ഷേക്കുകളും വീക്കം ഉണ്ടാക്കുന്നു.\nപാൽ ഉൽപന്നങ്ങളായ തണുത്ത പാൽ, വെണ്ണ, മട്ടൻ എന്നിവ മ്യൂക്കസ് അല്ലെങ്കിൽ കഫ ഉൽപാദനം വർദ്ധിപ്പിക്കും, പ്രത്യേകിച്ച് ജലദോഷം അല്ലെങ്കിൽ റിനോവൈറസ് ബാധിച്ചവരിൽ. മഞ്ഞൾ അടങ്ങിയ warm ഷ്മള പാൽ രോഗപ്രതിരോധത്തിന് നല്ലതാണെങ്കിലും, തണുത്ത പാലും മറ്റ് പാലുൽപ്പന്നങ്ങളും ഹിസ്റ്റാമിന്റെ അളവ് വർദ്ധിപ്പിക്കും, ഇത് വീക്കം ഉണ്ടാക്കും.\nചന്ദ്രഗ്രഹണ സമയത്ത് ചെയ്യേണ്ടതും ചെയ്യരുതാത്തതും\n1. ജലദോഷം എത്രത്തോളം നിലനിൽക്കും?\nജലദോഷം സാധാരണയായി ഒരാഴ്ച നീണ്ടുനിൽക്കും, പക്ഷേ വറുത്ത ഭക്ഷണങ്ങൾ, ഐസ്ക്രീമുകൾ, പഴച്ചാറുകൾ, സംസ്കരിച്ച മാംസം എന്നിവ പോലുള്ള ചില ഭക്ഷണങ്ങൾ ഒഴിവാക്കുമ്പോൾ അവ മായ്ക്കാം, കാരണം അവ വീണ്ടെടുക്കൽ മന്ദഗതിയിലാക്കുകയും രോഗപ്രതിരോധ ശേഷി ദുർബലമാക്കുകയും ചെയ്യും.\n2. തണുത്ത ഉപവാസത്തിൽ നിന്ന് എങ്ങനെ രക്ഷപ്പെടും?\nജലദോഷം, ശീതളപാനീയങ്ങൾ, മിഠായികൾ, വറുത്ത ഭക്ഷണങ്ങൾ, മദ്യം എന്നിവ പോലുള്ള ജലദോഷത്തെ വഷളാക്കുന്ന ഭക്ഷണങ്ങൾ ഒഴിവാക്കുക.\nവസ്ത്രങ്ങളിൽ നിന്ന് മഷി കറ എങ്ങനെ നീക്കംചെയ്യാം\nസ്തന വലുപ്പം എങ്ങനെ വേഗത്തിൽ വളർത്താം\nകത്തിച്ച പാൽ പാത്രം എങ്ങനെ വൃത്തിയാക്കാം\nആരോഗ്യമുള്ളതും ബുദ്ധിപരവുമായ ഒരു കുഞ്ഞിനെ എങ്ങനെ നേടാം\nകയ്പക്ക ജ്യൂസ് എങ്ങനെ തയ്യാറാക്കാം\nഒരു ദിവസം എത്ര വാൽനട്ട് കഴിക്കണം


ഈ വീട്ടില് ചൂടിനു സ്ഥാനമില്ല, എപ്പോഴും തണുപ്പാണ്; കാരണം ഈ സംവിധാനം | A Geothermal House My Home Kerala Home Designs\nഈ വീട്ടില് ചൂടിനു സ്ഥാനമില്ല, എപ്പോഴും തണുപ്പാണ്; കാരണം ഈ സംവിധാനം\nMar 25, 2019, 06:44 PM IST\nവീടിനകത്തുള്ള ചൂടിനെ ഇല്ലാതാക്കാനും പരമാവധി തണുപ്പ് അകത്തേക്ക് എത്തിക്കാനുമായി ഇവിടെ സ്വീകരിച്ചിരിക്കുന്നത് ജിയോ തെര്‍മല് സിസ്റ്റം ആണ്.\nഓരോ വര്‍ഷം കൂടുംതോറും ചൂടും കൂടിവരുന്ന അവസ്ഥയാണിന്ന് കേരളത്തില്. അതുകൊണ്ടു തന്നെ വീട് നിര്‍മാണത്തിന്റെ പ്രാരംഭഘട്ടം മുതല് അമിതമായി ചൂട് അനുഭവപ്പെടാത്ത വീട് വേണമെന്ന് ആവശ്യപ്പെടുന്നവരുണ്ട്. അത്തരത്തിലൊരു വീടാണ് പെരുമ്പാവൂരിനടുത്ത് വെങ്ങോലയില് സ്ഥിതി ചെയ്യുന്ന തേപ്പാല ഹൗസ്.\nവീടിനകത്തുള്ള ചൂടിനെ ഇല്ലാതാക്കാനും പരമാവധി തണുപ്പ് അകത്തേക്ക് എത്തിക്കാനുമായി ഇവിടെ സ്വീകരിച്ചിരിക്കുന്നത് ജിയോ തെര്‍മല് സിസ്റ്റം ആണ്. വായുവിനെ വലിച്ചെടുത്ത് ഭൂമിക്ക് അടിയിലേക്ക് എത്തിച്ച് അതിനെ തണുപ്പിച്ച് റൂമുകളിലേക്ക് എത്തിക്കുന്ന രീതിയാണിത്. പൗലോസ് തേപ്പോലയുടെ ഉടമസ്ഥതയിലുള്ള വീടാണിത്. കൊച്ചിയിലെ ആര്‍ക്കിമെട്രിക് ഇന്ത്യ അസോസിയേറ്റ്‌സിലെ പ്രധാന ആര്‍ക്കിടെക്ടായ സച്ചിന് സത്യന് ആണ് വീട് ഡിസൈന് ചെയ്തിരിക്കുന്നത്. ബീക്കണ് ആര്‍ക്കിടെക്‌ട്സിലെ ഷജീന വേണുഗോപാല് ആണ് ലാന്‍ഡ്‌സ്‌കേപ്പ് ഡിസൈന് ചെയ്തിരിക്കുന്നത്.\nപ്രകൃതിയോട് ഇഴചേര്‍ന്നു നില്ക്കും വിധത്തിലാണ് വീടിന്റെ നിര്‍മാണം. കണ്ടംപററി ഡിസൈനിലാണ് എലിവേഷന് ചെയ്തിരിക്കുന്നത്. ഓപ്പണ് ലോങ് സിറ്റ്ഔട്ട് കടന്നു ചെല്ലുന്നത് ഫാമിലി ലിവിങ് റൂമിലേക്കും കോര്‍ട്ട് യാര്‍ഡിലേക്കുമാണ്. ലിവിങ് റൂമിന്റെ രണ്ടു വശങ്ങളിലായി രണ്ട് ബെഡ്‌റൂമുകളും.\nഇരുപത്തിയഞ്ചോളം പേര്‍ക്ക് ഇരിക്കാന് കഴിയുന്ന വിധത്തിലാണ് ലിവിങ് റൂം ഡിസൈന് ചെയ്തിരിക്കുന്നത്. ഡൈനിങ് ഏരിയയുടെ ഒരുവശം മുഴുവന് ഗ്ലാസാണ് നല്‍കിയിരിക്കുന്നത്. വീട്ടില് ഏറ്റവും ആകര്‍ഷകമായി ഇന്റീരിയര് ചെയ്തിരിക്കുന്ന ഭാഗവും ഡൈനിങ് ഏരിയ തന്നെയാണ്. ഡൈനിങ് ഏരിയയെും കിച്ചണിനെയും വേര്‍തിരിക്കാന് ഒരു ബ്രേക്ഫാസ്റ്റ് കൗണ്ടറും കാണാം.\nചൂട് കുറയ്ക്കാനായി ജിയോ തെര്‍മല് സിസ്റ്റത്തിനു പുറമെ വീടിനകത്തും പുറത്തും ധാരാളം പച്ചപ്പും നിറച്ചു. വീടിന്റെ പുറകിലായി വലിയൊരു പച്ചക്കറിത്തോട്ടവും ഉണ്ട്. ഇന്റീരിയറിലെ സീലിങ്ങിലും കബോര്‍ഡുകളിലുമെല്ലാം വുഡന് ടച്ച് ധാരാളം കാണാം. ഓരോ മുറികള്‍ക്കും ചേരുന്ന പെയിന്റിങ്ങുകളും നല്‍കിയിട്ടുണ്ട്.\nമൂന്ന് ബെഡ്‌റൂം, ഫാമിലി ലിവിങ് ഏരിയ, ടെറസ്, ബാല്‍ക്കണി എന്നിവയാണ് മുകള്‍നിലയില് നല്‍കിയിരിക്കുന്നത്. ടെറസില് മനോഹരമായ ഗാര്‍ഡനും ഒരുക്കിയിട്ടുണ്ട്. സോളാര് സിസ്റ്റം സെറ്റ് ചെയ്തിട്ടുള്ളതിനാല് വീട്ടിലേക്ക് ആവശ്യമായ വൈദ്യുതി അവിടെ തന്നെ ഉത്പാദിപ്പിക്കുകയാണ് ചെയ്യുന്നത്.\nContent Highlights: A Geothermal House My Home Kerala Home Designs


young social media star arrested for allegedly defaming mohanlal-\nYoung Social Media Star Arrested For Allegedly Defaming Mohanlal\nസെല്‍ഫി വീഡിയോ 'വിവാദ താരം' പൊലീസ് പിടിയില്; നടപടി ആന്റണി പെരുമ്പാവൂരിന്റെ പരാതിയില്\nനേരത്തേ തിരുവന്തപുരം യൂണിവേഴ്‌സിറ്റി കോളേജ് ക്യാംപസില് എസ്എഫ്‌ഐ പ്രവര്‍ത്തകര് സദാചാരഗുണ്ടായിസം നടത്തിയെന്ന വാര്‍ത്തയെത്തുടര്‍ന്ന് നസീഹ് പോസ്റ്റ് ചെയ്ത സെല്‍ഫി വീഡിയോ വൈറലായിരുന്നു\nMarch 08, 2017 01:59:25 pm\nകൊച്ചി: സെല്‍ഫി വീഡീയോകളിലൂടെ സോഷ്യല് മീഡിയയില് ശ്രദ്ധ നേടിയ തൃശൂര് പെരുമ്പിലാവ് സ്വദേശി നസീഹ് അഷ്‌റഫിനെ പൊലീസ് അറസ്റ്റ് ചെയ്തു. എന്നാല് അറസ്റ്റ് ചെയ്തതായി പൊലീസ് സ്ഥിരീകരിച്ചിട്ടില്ല. മോഹന്‍ലാലിനെയും ആന്റണി പെരുമ്പാവൂരിനെയും സമൂഹമാധ്യമങ്ങളിലൂടെ അപകീര്‍ത്തിപ്പെടുത്തിയതിനാണ് അറസ്റ്റ്. ആന്റണി പെരുമ്പാവൂര് നല്‍കിയ പരാതിയിലാണ് പൊലീസ് നടപടി.\nമോഹന്‍ലാലിനെതിരേയും ആന്റണിക്കെതിരേയും ഗുരുതര ആരോപണങ്ങളാണ് ഇയാൾ വീഡിയോയിലൂടെ ഉന്നയിച്ചത്. പെരുമ്പാവൂരിൽ ആന്റണി പെരുമ്പാവൂർ അന്യ സംസ്ഥാന തൊഴിലാളികൾക്കായി വാണിഭ ക്യാമ്പുകൾ നടത്തുന്നുണ്ടെന്നും വീഡിയോയിൽ ആരൊപ്പിക്കുന്നു. ഫേസ്‌ബുക്കിലും യുടൂബിലും അപ്ലോഡ് ചെയ്തിരിക്കുന്ന 4.50 മിനിറ്റ് ദൈർഘ്യമുള്ള വീഡിയോയിലൂടെയാണ് ആരോപണം ഉന്നയിച്ചത്.\nലക്ഷങ്ങൾ വില മതിക്കുന്ന കച്ചവടം 200ഓളം വീടുകൾ കേന്ദ്രീകരിച്ച് നടക്കുന്നു. ഇതിന് പിന്നിൽ മോഹൻലാൽ ആണ്. അദ്ദേഹത്തിന്റെ ബിസിനസ് പങ്കാളിയായ ആന്റണി പെരുമ്പാവൂർ ആണെന്നും പറയുന്നു. ഇതിന് പിന്നിൽ ആൻണിയാണ്. അല്ലെങ്കിൽ ആന്റണിയുടെ മാഫിയയിൽ ബന്ധപ്പെട്ട ആളുകളാണെന്നും നസീഹ് പറയുന്നു. ഒരു മാസത്തിനകം പെരുമ്പാവൂരിനെ പൊലീസ് വൃത്തിയാക്കണം. അല്ലെങ്കിൽ ഞാൻ ഞാൻ രംഗത്തിറങ്ങും. എല്ലാം വ്യത്തിയാക്കുമെന്നും ഇയാള് പറഞ്ഞു. പൊലീസ് ഇക്കാര്യത്തിൽ വേണ്ടത് ചെയ്തില്ലെങ്കിൽ വി എസ് അച്യുതാനന്ദൻ ചെയ്തതു പോലെ എല്ലാം ഇടിച്ചു നിരത്തുമെന്നും വീഡിയോയില് പറഞ്ഞു.\nനേരത്തേ തിരുവന്തപുരം യൂണിവേഴ്‌സിറ്റി കോളേജ് ക്യാംപസില് എസ്എഫ്‌ഐ പ്രവര്‍ത്തകര് സദാചാരഗുണ്ടായിസം നടത്തിയെന്ന വാര്‍ത്തയെത്തുടര്‍ന്ന് നസീഹ് പോസ്റ്റ് ചെയ്ത സെല്‍ഫി വീഡിയോ വൈറലായിരുന്നു. എസ്എഫ്‌ഐ പ്രവര്‍ത്തകരേയും സംഘടനയേയും രൂക്ഷമായി വിമര്‍ശിച്ചും വെല്ലുവിളിച്ചും നസീഹ് പോസ്റ്റ് ചെയ്ത വീഡിയോയെ എതിര്‍ത്തും അനുകൂലിച്ചും നിരവധി പേര് രംഗത്തെത്തുകയും ചെയ്തു.\nസ്ത്രീകളും കുട്ടികളും സൂക്ഷിക്കുക, ഇത് കേരളമാണ്


Ice Cream | ജർമ്മനിയിൽ ഷോപ്പിനു മുന്നിലെ ബെഞ്ചിലിരുന്ന് ഐസ്‌ക്രീം കഴിച്ച ദമ്പതികൾക്ക് 400 യൂറോ പിഴ; ഈ കൊറോണാ കാലത്ത് ഐസ്‌ക്രീം കഴിക്കുന്നതു പോലും പണിയായേക്കും - MarunadanMalayali.com\nജർമ്മനിയിൽ ഷോപ്പിനു മുന്നിലെ ബെഞ്ചിലിരുന്ന് ഐസ്‌ക്രീം കഴിച്ച ദമ്പതികൾക്ക് 400 യൂറോ പിഴ; ഈ കൊറോണാ കാലത്ത് ഐസ്‌ക്രീം കഴിക്കുന്നതു പോലും പണിയായേക്കും\nApril 25, 2020 | 06:32 PM IST | Permalink\nജർമ്മനി: കൊറോണാ വൈറസ് നിയന്ത്രണങ്ങൾ പാലിക്കാതെ ഐസ്‌ക്രീം കഴിച്ച ദമ്പതികൾക്ക് 400 യൂറോ പിഴ. നോർത്ത് റൈൻ-വെസ്റ്റ്ഫാലിയയിലെ വുർസെലെൻ നഗരത്തിൽ നിന്നുള്ള ദമ്പതികൾക്കാണ് അബദ്ധം സംഭവിച്ചത്. നാലു ജോഡി സ്‌കൂപ്പ് ഐസ്‌ക്രീമുകൾ വാങ്ങി പാർലറിന് മുന്നിലുള്ള ബെഞ്ചിലിരുന്ന് കഴിക്കുകയായിരുന്നു ദമ്പതികൾ. മാത്രമല്ല, ജർമ്മനിയിൽ ഇന്ന് 20 ഡിഗ്രി സെൽഷ്യസിനു മുകളിൽ ചൂടും ഉണ്ടായിരുന്നു.\nഐസ്‌ക്രീം കഴിച്ചു കൊണ്ടിരിക്കുമ്പോൾ ഏതാനും മിനിറ്റുകൾക്കു ശേഷം പബ്ലിക് ഓർഡർ ഓഫീസിലെ രണ്ട് ഉദ്യോഗസ്ഥർ എത്തി ഓരാളിൽ നിന്നും 200 യൂറോ വീതം ദമ്പതികളിൽ നിന്നും 400 യൂറോ പിഴ ഈടാക്കാൻ എത്തി. ഏപ്രിൽ 20 മുതൽ ഐസ്‌ക്രീം പാർലറുകൾക്ക് ടേക്ക് എവേ സർവ്വീസിന് അനുവാദമുണ്ട്. ജർമ്മനിക്ക് ചുറ്റുമുള്ള മറ്റ് റെസ്റ്റോറന്റുകളും കഫേകളും മാർച്ച് പകുതി മുതൽ അടച്ചിട്ടിരിക്കുകയാണ്. എന്നാൽ മറ്റു സർവ്വീസുകളിലൂടെ പഭോക്താക്കൾക്ക് ഭക്ഷണം നൽകാൻ കഴിയും.\nഐസ്‌ക്രീം കേസിൽ വി എസ് പിന്നോട്ടില്ല; കുഞ്ഞാലിക്കുട്ടിക്കെതിരെ വിചാരണകോടതിയെ സമീപിക്കും; സർക്കാർ നിലപാട് പാർട്ടി കേന്ദ്രനേതൃത്വത്തിനു മുമ്പിലും ഉന്നയിക്കും\nഈ സർവ്വീസുകൾ നടത്തുമ്പോൾ തന്നെ, കുറഞ്ഞ് 50 മീറ്ററെങ്കിലും അകലം ഉപഭോക്താക്കൾ പാലിച്ചിരിക്കണം. അല്ലാത്തപക്ഷം പിഴ ഈടാക്കുന്നതാണ്. ആ നിർദ്ദേശം പാലിക്കാതിരുന്നതാണ് ഈ ദമ്പതികൾക്കും സംഭവിച്ചത്. അതിനാലാണ് പിഴ ചുമത്തിയത്.\nജർമ്മനിയിൽ ഷോപ്പുകൾ വീണ്ടും തുറക്കാൻ അനുവദിച്ചതുകൊറോണ വൈറസ് നിയമങ്ങളിലെ ചില ഇളവുകൾ അനുസരിച്ചാണ്. അതിനാൽ, റെസ്റ്റോറന്റുകൾ, കഫേകൾ, പബ്ബുകൾ എന്നിവ ഉപഭോക്താക്കൾക്ക് ഇരിക്കാനുള്ള സൗകര്യവും കൂടുതൽ സമയം അവിടെ ചെലവഴിക്കാനും അനുവദിക്കരുത് എന്നാണ് അധികൃതര് നൽകുന്ന നിർദ്ദേശം. മെയ് നാലു വീട്ടിലെ ഒരു വീട്ടിലെ രണ്ടു പേർ പുറത്തു പോകുന്നതും വിലക്കിയിട്ടുണ്ട്.


2ജി സ്പെക്ട്രം: മറുപടി ദല്‍ഹിയില് എത്തിയ ശേഷം\nSaturday 24 September 2011 3:07 pm IST\nവാഷിങ്‌ടണ്:2ജി ഇടപാടുമായി നടന്ന വിഷയങ്ങളില് ദല്‍ഹിയില് തിരിച്ചെത്തിയ ശേഷം മറുപടി പറയാമെന്ന് ധനമന്ത്രി പ്രണബ് കുമാര് മുഖര്‍ജി പറഞ്ഞു. പ്രധാനമന്ത്രി മന്‍മോഹന് സിങ്ങുമായി ധനമന്ത്രി ന്യൂയോര്‍ക്കില് കൂടിക്കാഴ്ച നടത്തും. പി.ചിദംബരത്തിന് എതിരെയുള്ള ധനമന്ത്രാലയത്തിന്റെ കുറിപ്പ് വിവാദമായ പശ്ചാത്തലത്തിലാണ് പ്രണബ് മുഖര്‍ജി പ്രധാനമന്ത്രിയെ കാണുന്നത്. അന്താരാഷ്ട്ര നാണ്യ നിധിയുടെയും ലോക ബാങ്കിന്റെയും വാര്‍ഷിക സമ്മേളനത്തില് പങ്കെടുക്കുന്നതിന്റെ ഭാഗമായി വാഷിങ്‌ടണിലായിരുന്ന പ്രണബ് ന്യൂയോര്‍ക്കിലേക്ക് തിരിച്ചു.\n2ജി സ്പെക്ട്രം: സി.ബി.ഐ ചെയുന്നത് നിയമപ്രകാരമുള്ള കടമകള്


ഫോനിക്ക് ശേഷം ഒഡീഷയില് കനത്ത ചൂട്; വെള്ളവും വെളിച്ചവുമില്ലാതെ വലഞ്ഞ് ജനങ്ങള് - BIGNEWSLIVE | Latest Malayalam News\nചുഴലിക്കാറ്റ് നാശം വിതച്ച പ്രദേശങ്ങളില് ഇതുവരെ ജല വിതരണവും വൈദ്യുതി ബന്ധവും പുനഃസ്ഥാപിക്കാനും സാധിച്ചിട്ടില്ല.\nഭുവനേശ്വര്: ഫോനി ചുഴലിക്കാറ്റ് ആഞ്ഞു വീശിയ ഒഡീഷയിലെ ജനങ്ങളുടെ ജീവിതം ദുരിതത്തില്. വെള്ളവും വൈദ്യുതിയുമില്ലാതെ ജനങ്ങള് ഒന്നടങ്കം തെരുവിലേക്ക് ഇറങ്ങുകയാണ്. ചുഴലിക്കാറ്റ് നാശം വിതച്ച പ്രദേശങ്ങളില് ഇതുവരെ ജല വിതരണവും വൈദ്യുതി ബന്ധവും പുനഃസ്ഥാപിക്കാനും സാധിച്ചിട്ടില്ല. അതിനിടെ, ദുരിതാശ്വാസം കൃത്യമായി എത്തിയില്ല എന്ന പരാതിയെ തുടര്‍ന്ന് ഒഡീഷ സര്‍ക്കാറിന് ദേശീയ മനുഷ്യാവകാശ കമ്മീഷന് നോട്ടീസ് നല്‍കി.\nഫോനിക്ക് ശേഷം കനത്ത ചൂടാണ് ഒഡീഷയില് അനുഭവപ്പെടുന്നത്. വൈദ്യുതി പുനഃസ്ഥാപിക്കാത്തതില് പ്രതിഷേധിച്ച് വിവിധയിടങ്ങളില് ജനം പ്രക്ഷോഭവുമായി രംഗത്തിറങ്ങി. ഭുവനേശ്വറിന് സമീപം ഛക്കില് ആയിരങ്ങള് റോഡ് ഉപരോധിച്ചു. ചുഴലിക്കാറ്റിനെ തുടര്‍ന്ന് 4.5 ലക്ഷം വൈദ്യുതി ബന്ധങ്ങള് വിച്ഛേദിക്കപ്പെട്ടിരുന്നു. പുരി നഗരത്തില് മാത്രം 1.5 ലക്ഷം വൈദ്യുതി കാലുകള് തകര്‍ന്നു.\nഅതേസമയം, പുരി, ഖുര്‍ദ, കട്ടക്ക്, ജഗത് സിങ്പൂര് എന്നിവിടങ്ങളിലെ ദുരിതാശ്വാസ പ്രവര്‍ത്തനങ്ങള് വേഗത്തിലാക്കാന് മുഖ്യമന്ത്രി നവീന് പട്‌നായിക് ഉദ്യോഗസ്ഥര്‍ക്ക് നിര്‍ദേശം നല്‍കി. കേന്ദ്രം കൂടുതല് മണ്ണെണ്ണ അനുവദിക്കണമെന്നും പണ ദൗര്‍ലഭ്യം ഒഴിവാക്കാനായി എടിഎമ്മുകളില് കൂടുതല് പണം ബാങ്കുകള് നിക്ഷേപിക്കണമെന്നും മുഖ്യമന്ത്രി ആവശ്യപ്പെട്ടു.\nമേയ് മൂന്നിനാണ് ഒഡീഷയില് ഫോനി ചുഴലിക്കാറ്റ് വീശിയടിച്ചത്.\nപശ്ചിമബംഗാളിലും ഒഡീഷയിലും കനത്ത നാശം വിതച്ച് ഉംപുണ് ചുഴലിക്കാറ്റ്\n12 മണിക്കൂര് തുടര്‍ച്ചയായി പാടി; കെവിന്റെ ജീവന് രക്ഷിക്കാന് പ്രിയ പാടി നേടിയത് 3,16,000 രൂപ! കൈയ്യടിച്ച് സോഷ്യല്‍മീഡിയ\nഅധ്യാപകന് പേപ്പര് തിരുത്തിയതിനെ കുറിച്ച് അറിയില്ല; താന് പഠിച്ച് ജയിക്കുമെന്നായിരുന്നു പ്രതീക്ഷ; അധ്യാപകനെ തള്ളി വിദ്യാര്‍ത്ഥിയും\nഫോര്‍ഡ് ആസ്‌പൈര് ബ്ലൂ എഡിഷന് ഇനി ഇന്ത്യന് വിപണിയിലും


vadakara railway station Archives - Calicut Journal\nHome » Tag Archives: vadakara railway station\nTag Archives: vadakara railway station\nവടകര റെയില്‍വേ സ്റ്റേഷന് വികസനവഴിയില്\nറെയില്‍വേ സ്റ്റേഷന് വികസനത്തിന്‍െറ വഴിയില് സഞ്ചരിക്കുകയാണിപ്പോള്. ഒരു കോടി രൂപ ചെലവില് രണ്ടു ലിഫ്റ്റുകള് സ്ഥാപിക്കുന്ന പ്രവൃത്തികള് തുടങ്ങി. ഇതോടൊപ്പം, 1.15 കോടി രൂപ ചെലവില് ഒന്നാം പ്ളാറ്റ്ഫോമില് 416 സ്ക്വയര് മീറ്ററിലും രണ്ടും മൂന്നും പ്ളാറ്റ്ഫോമുകളിലായി 921 സ്ക്വയര് മീറ്ററിലും പ്ളാറ്റ്ഫോം ഷെല്‍ട്ടറുകള് സ്ഥാപിക്കുന്ന പ്രവൃത്തിയും ആരംഭിച്ചു. മുല്ലപ്പള്ളി രാമചന്ദ്രന് എം.പി.യുടെ ഫണ്ടില്‍നിന്ന് അനുവദിച്ച 1.5 കോടി രൂപ ഉപയോഗിച്ചാണ് എസ്കലേറ്റര് സ്ഥാപിക്കുന്നത്. ആദര്‍ശ് സ്റ്റേഷനാക്കി ഉയര്‍ത്തിയിട്ട് നാളേറെയായെങ്കിലും ഇവിടെ വികസനപ്രവൃത്തികള് തുടങ്ങുന്നത് ഇപ്പോഴാണ്. പ്രധാന സ്റ്റേഷനായിട്ടും പല ട്രെയിനുകള്‍ക്കും സ്റ്റോപ് അനുവദിക്കാത്തത് ...


45 ദിവസത്തെ അവധിയുണ്ട് : Deepika.com Service & Questions\nഗർഭപാത്രം നീക്കം ചെയ്യുന്ന സർജറിക്ക് എത്ര ദിവസത്തെ അവധി ലഭിക്കും? ഏതു രീതിയിലാണ് അപേക്ഷ സമർപ്പിക്കേണ്ടത്? മെഡിക്കൽ സർട്ടിഫിക്കറ്റ് ആവശ്യമാണോ? അതുപോലെ തിരികെ ജോലിയിൽ പ്രവേശിക്കുന്പോൾ ഫിറ്റ്നസ് സർട്ടിഫിക്കറ്റ് ഹാജരാക്കണോ ?\nഗർഭപാത്രം നീക്കം ചെയ്യുന്ന സർജറിക്ക് 45 ദിവസത്തെ അവധിക്ക് അർഹതയുണ്ട്. പ്രസവാവധിക്ക് അപേക്ഷിക്കുന്ന രീതിയിൽതന്നെ ഡോക്‌ടറുടെ/മെഡിക്കൽ അറ്റൻഡന്‍റിന്‍റെ സർട്ടിഫിക്കറ്റ് സഹിതം അപേക്ഷിക്കണം. എന്നാൽ, തിരികെ ജോലിയിൽ പ്രവേശിക്കുന്നതിന് ഫിറ്റ്നസ് സർട്ടിഫിക്കറ്റ് ആവശ്യമില്ല.


government must take action; drishyam2director reacts സങ്കടമുണ്ട്, സര്‍ക്കാര് നടപടി സ്വീകരിക്കണം; ദൃശ്യം2ചോര്‍ന്നതില് പ്രതികരിച്ച് സംവിധായകന്\nദൃശ്യം2ചോര്‍ന്ന സംഭവത്തില് സര്‍ക്കാര് നടപടി സ്വീകരിക്കണമെന്ന് സംവിധായകന് ജീത്തു ജോസഫ്. വളരെ സങ്കടമുള്ള കാര്യമാണ്. ദൃശ്യം2മാത്രമല്ല. നിരവധി ചിത്രങ്ങള് ഓണ്‍ലൈന് പ്ലാറ്റ്‌ഫോമുകളിലൂടെ പുറത്തിറങ്ങുന്നുണ്ട്. അവയൊക്കെ ടെലിഗ്രാം അടക്കമുള്ളവയില് ലഭ്യമാകുന്നു. നിരവധിയാളുകള് ഉപജീവനം നടത്തുന്ന ഒരു മേഖലയാണ് സിനിമ. സര്‍ക്കാര് ഇക്കാര്യം പ്രാധാന്യത്തോടെ എടുക്കണം. നടപടി സ്വീകരിക്കണമെന്നും ജീത്തു ജോസഫ് ട്വന്റിഫോറിനോട് പറഞ്ഞു.\nസര്‍ക്കാര് ഇക്കാര്യത്തില് ഇടപെടല് നടത്തണം. ആമസോണ് ഇക്കാര്യത്തില് നിയമ നടപടി സ്വീകരിക്കുമെന്നാണ് പ്രതീക്ഷ. ചിത്രത്തെക്കുറിച്ച് മികച്ച പ്രതികരണങ്ങളാണ് ലഭിക്കുന്നതെന്നും അദ്ദേഹം ട്വന്റിഫോറിനോട് പറഞ്ഞു. ഒടിടി റിലീസിന് തൊട്ടുപിന്നാലെയാണ് ദൃശ്യം-2 വ്യാജ പതിപ്പ് ടെലിഗ്രാമില് എത്തിയത്. ഇന്ന് പുലര്‍ച്ചെ ആമസോണ് പ്രൈമിലാണ് ചിത്രം റിലീസ് ചെയ്തത്. രണ്ട് മണിക്കൂറിനുള്ളില് ടെലിഗ്രാമില് ചിത്രമെത്തി.\nനിരവധി ആളുകള് ചിത്രം ടെലിഗ്രാമിലൂടെ കണ്ടെന്നും വിവരം. ആമസോണ് പ്രൈം ചോര്‍ച്ചയ്ക്ക് എതിരെ നിയമനടപടികള് സ്വീകരിക്കും. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ദൃശ്യം-2നിര്‍മിച്ചിരിക്കുന്നത്. ആദ്യ ഭാഗത്തിലുണ്ടായിരുന്ന മിക്ക താരങ്ങളും രണ്ടാം ഭാഗത്തിലും വേഷമിടുന്നുണ്ട്. ഇവര്‍ക്കൊപ്പം ഗണേഷ് കുമാര്, മുരളി ഗോപി, സായ് കുമാര് തുടങ്ങിയ താരങ്ങളും രണ്ടാം ഭാഗത്തിലുണ്ട്.\nStory Highlights – government must take action; drishyam2director reacts\nRead more on: amazon prime | drishyam | drishyam malayalam movie | jeethu joseph\n‘ദില്ലി യാത്രയിൽ മൊബൈൽ ഫോണിലാണ് സിനിമ കണ്ടത്’; ദൃശ്യം 2വിനെയും ജീത്തുവിനെയും പുകഴ്ത്തി എപി അബ്ദുള്ളക്കുട്ടി